മാദ്ധ്യമ-സിന്-ഇന്‍ഡിക്കേറ്റ്: April 2008\nകണ്ണൂരിലെ സംഭവങ്ങളുമായി ബന്ധപ്പെട്ട് ആളുകള്‍ക്കെന്തൊക്കെയാണു പറയാനുള്ളതെന്ന് കുറച്ചുനാളുകളായി നിരീക്ഷിച്ചുവരികയായിരുന്നു. പലതും കേട്ടതിനുശേഷം തോന്നുന്നത് അവിടെ ഒരു പ്രശ്നപരിഹാരം അസാദ്ധ്യമൊന്നുമല്ല എന്നും അതിന് അത്രവലിയ വിട്ടുവീഴ്ചയ്ക്കൊന്നും ആരും തയ്യാറാകേണ്ടതില്ല എന്നുമാണ്.\nകേട്ട ചില അഭിപ്രായങ്ങളേക്കുറിച്ചും പ്രശ്നങ്ങളേക്കുറിച്ചും പരിഹാരങ്ങളേക്കുറിച്ചുമൊക്കെയുള്ള ചിന്തകളാണ് ഇക്കുറി.\n1 - 'ഭൂരിപക്ഷം' തങ്ങളെത്തന്നെ ബുദ്ധിമുട്ടിക്കുമോ?\n2 - കണ്ണൂരിലെ മാര്‍ക്സിസ്റ്റുകള് കൊലപാതകരാഷ്ട്രീയത്തെ വെറുക്കുന്നുവോ?\n3 - 'ന്യൂനപക്ഷ'ങ്ങള് വലിച്ചിഴയ്ക്കപ്പെടുന്നു!\n4 - പ്രശ്നമുണ്ടാക്കിയാല് നേട്ടമുണ്ടാക്കാമോ?\n5 - യഥാര്‍ത്ഥ പ്രശ്നം ഇതാണ് !\n6 - പരിഹാരം എത്ര ലളിതം!\nഒരു ബ്ലോഗര് ചോദിച്ചത് ഏതാണ്ട് ഈ മട്ടിലാണ്.\n'കണ്ണൂരില് ഭൂരിപക്ഷം മാര്‍ക്സിസ്റ്റുകളല്ലേ - അപ്പോള് അവര് തന്നെ അവിടെ അശാന്തി പടര്‍ത്തിയാല് അവര്‍ക്കു തന്നെയല്ലേ അതിന്റെ ദോഷം?'\nഅദേഹത്തിന്റെ ചോദ്യത്തിന്റെ ധ്വനി ഇതാണ് -'അപ്പോള്‍പ്പിന്നെ അവരാണു പ്രശ്നങ്ങളുണ്ടാക്കുന്നത് എന്നു പറയാനാവുമോ?'\nആ നിരീക്ഷണം ശരിയായിരുന്നെങ്കില് വളരെ നന്നായിരുന്നു. കാരണം - പ്രശ്നപരിഹാരത്തിനായി പ്രവര്‍ത്തിക്കണമെന്നുള്ളവര്‍ക്ക് പകുതിജോലി കുറഞ്ഞുകിട്ടിയേനെ. ഇനി ഒരുകൂട്ടരേക്കുറിച്ചു മാത്രം ആലോചിച്ചാല് മതിയല്ലോ. പക്ഷേ യാഥാര്‍ത്ഥ്യം അതല്ല എന്നതാണു സങ്കടകരം.\nഎസ്.എസ്.എല്.സി. പരീക്ഷ നടക്കുന്ന സമയത്താണ് മുകളില്‍പ്പറഞ്ഞ ചോദ്യമുയരുന്നത്. നമ്മുടെ കുട്ടികളെ സംബന്ധിച്ച് ഏറെ പ്രാധാന്യമുള്ളതായ ആ പരീക്ഷ ചരിത്രത്തിലാദ്യമായി അലങ്കോലപ്പെട്ട സംഭവം - എട്ടുവര്‍ഷം മുമ്പ് കുറേ കുട്ടികള്‍ക്കുമാത്രമായി എഴുതാന് കഴിയാതെ വരികയും വീണ്ടും നടത്തേണ്ടിവരികയുമൊക്കെച്ചെയ്തത് - ഇവിടെ ഓര്‍ത്തെടുക്കാം. അന്നത്തെ അമേരിക്കന് പ്രസിഡന്റായിരുന്ന ബില് ക്ലിന്റണ് ഉത്തരേന്ത്യ കടന്ന് ബംഗ്ലാദേശിലേക്കുപോയ ഒരു ദിവസം 'സാമ്രാജ്യത്വവിരുദ്ധത'യുടെ പേരില് കേരളത്തില് പ്രഖ്യാപിക്കപ്പെട്ട ഹര്‍ത്താലിന് അന്നത്തെ ഇടതുസര്‍ക്കാര് പരോക്ഷപിന്തുണ നല്‍കുകയും പാര്‍ട്ടിക്കാര് ഏറ്റെടുത്തു "വിജയി"പ്പിക്കുക(?)യും ചെയ്തതായിരുന്നു പ്രശ്നങ്ങള്‍ക്കു കാരണം!!!\nധാക്കയില് പ്രസംഗിച്ചുകൊണ്ടിരുന്ന ക്ലിന്റണ് അറിഞ്ഞിട്ടുപോലുമുണ്ടാകില്ലാത്ത ആ സംഭവത്തില് സഹനമുഖത്തുനിന്നതു മുഴുവന് മലയാളികള് മാത്രമാണ്. മാനസികപീഢനമനുഭവിച്ച മാതാപിതാക്കളുടേയും അദ്ധ്യാപകരുടേയുമൊക്കെ കൂട്ടത്തിലുണ്ടായിരുന്ന പാര്‍ട്ടിക്കാരെ ഓര്‍ത്തെങ്കിലും, തികച്ചും "അസമയത്തുള്ള" ആ സമരം ഒഴിവാക്കാമായിരുന്നുവല്ലോ.\nഅമേരിക്ക എന്ന പേരുകണ്ടാല് എന്തുവിലകൊടുത്തും എതിര്‍ത്തിരിക്കണം എന്ന പ്രത്യയശാസ്ത്രപരമായ അനുഷ്ഠാനം, ബുദ്ധിമുട്ടുകളുടെ പേരില് അന്നവിടെ മുടങ്ങിക്കണ്ടില്ല.\nഏതാനും പാര്‍ട്ടിക്കാര് മാത്രമല്ല - മുഴുവന് ദേശവാസികളും ബുദ്ധിമുട്ടനുഭവിച്ചൊരു സംഭവമായിരുന്നു ചൈനയുടെ ഇന്ത്യ ആക്രമണം. അന്ന് അവര്‍ക്കുവേണ്ടി കയ്യടിച്ചപ്പോളും, നമ്മുടെ ജവാന്മാര്‍ക്കുള്ള ഭക്ഷണവും മരുന്നുമൊക്കെ എത്തുന്നതു തടയാനായി ബംഗാള് അതിര്‍ത്തിയില് പണിമുടക്കു പ്രഖ്യാപിച്ചപ്പോളും, ആക്രമണം ശക്തിപ്പെടുത്താനുള്ള ചൈനീസ് ഭടന്മാരുടെ ബുദ്ധിമുട്ടുകള് മാത്രമാണ് അനുഭാവപൂര്‍വ്വം പരിഗണിക്കപ്പെട്ടുകണ്ടത്. ചൈനയാണെങ്കില് അനുകൂലിച്ചിരിക്കണം എന്ന പ്രത്യയശാസ്ത്രപരമായ അനുഷ്ഠാനവും, ജനങ്ങളുടെ ബുദ്ധിമുട്ടുകളുടെ പേരില് അവിടെ മാറ്റിവയ്ക്കപ്പെട്ടു കണ്ടില്ല.\nസംഘപ്രസ്ഥാനങ്ങളുടെ ചുമതലയുണ്ടായിരുന്ന ഒരു വ്യക്തിക്ക് പട്ടാളത്തില് ജോലി ലഭിക്കുമെന്ന ഘട്ടമായപ്പോള്, അതു കളയുവാനുള്ള അവസാനശ്രമമെന്ന നിലയില്, തന്റെ പാര്‍ട്ടിയുടെ പ്രാദേശികനേതൃത്വം പറഞ്ഞതനുസരിച്ച് സ്വന്തം ദേഹത്ത് 'ആര്.എസ്.എസ്.' എന്നു പോറാനും അയല്‍വാസിയായ യുവാവില് കുറ്റമാരോപിക്കാനും മടിക്കാതിരുന്നൊരു യുവതിയെ ഓര്‍ക്കുന്നവരുണ്ടാവും. കണ്ണൂരിന്റെ പുത്രി തന്നെയായിരുന്നു അത്. ജനാധിപത്യ മഹിളാ അസ്സോസിയേഷന്റെ വില്ലേജ് സെക്രട്ടറിയായിരുന്ന ബിന്ദു. ആരെങ്കിലും ചെയ്യുന്നൊരു പണിയാണോ ഇതെന്നും, നിസ്സാരമായി കള്ളിവെളിച്ചത്താകുന്നൊരു തന്ത്രമല്ലേ ഇതെന്നുമൊക്കെപ്പോലും ചിന്തിക്കാന് അവര്‍ക്കു സാധിച്ചില്ലെന്നതാണു ശ്രദ്ധേയം. സംഘപ്രവര്‍ത്തകരേക്കുറിച്ച് പരമാവധി കള്ളപ്രചാരണങ്ങള് നടത്തുകയും അവരെ മാനസികമായും ശാരീരികമായും പരമാവധി ഉപദ്രവിക്കുകയും വേണമെന്നുള്ള അനുഷ്ഠാനവുമതെ - ഭാവിജീവിതത്തെത്തന്നെ ബാധിക്കുന്ന മട്ടില് തനിക്കുണ്ടാകുന്ന ബുദ്ധിമുട്ടുകളുടെ പേരിലെങ്കിലും മാറ്റിവയ്ക്കാം എന്നു തോന്നിയില്ലല്ലോ.\nഉദാഹരണങ്ങള് പറയാനാണെങ്കില് അനവധിയാണ്.\nമാര്‍ക്സിസ്റ്റുകളുടെ പ്രത്യയശാസ്ത്രശാഠ്യം കുപ്രസിദ്ധമാണ്. മറ്റുള്ളവര്‍ക്കു പലപ്പോഴും മനസ്സിലാക്കാന് പറ്റാത്ത - ഭ്രാന്തവും ആത്മഹത്യാപരവും എന്നു മറ്റുള്ളവര് കരുതിപ്പോകുന്ന - പല സമരമുഖങ്ങളും പരീക്ഷിക്കുക എന്നത് അവരുടെ ഒരു ബാദ്ധ്യത പോലെയാണ് അനുഭവപ്പെടാറ്. സ്വന്തം വ്യക്തിതാല്‍പര്യങ്ങളോ കുടുംബതാല്‍പര്യങ്ങളോ രാഷ്ട്രതാല്‍പര്യങ്ങളോ ബലികഴിച്ചുകൊണ്ടായാലും ശരി - അവരതൊക്കെ ചെയ്തിരിക്കും - അതൊരുതരം പ്രതിബദ്ധതയാണ് - ശാഠ്യമാണ്.\nഅത്തരം മാനസികാടിമത്തമുള്ളവര്‍ക്ക് - പാര്‍ട്ടിക്കുവേണ്ടി എന്തും ചെയ്യാന് മടിയില്ലാത്തവര്‍ക്ക് - ഭൂരിപക്ഷമുള്ള പ്രദേശമാണു കണ്ണൂരെങ്കില്, പ്രശ്നമുണ്ടായാല് അവര്‍ക്കു തന്നെയല്ലേ അതിന്റെ ബുദ്ധിമുട്ട് എന്നും - അതുകൊണ്ട് അവര് പ്രശ്നമുണ്ടാക്കുന്നതില് നിന്നു വിട്ടുനിന്നുകൊള്ളില്ലേ എന്നും - ചോദിക്കുന്നതില് തികഞ്ഞ യുക്തിരാഹിത്യമുണ്ട്. പാര്‍ട്ടിയാണു ചെയ്യുന്നതെങ്കില് - അത് എത്ര വലിയ തെറ്റാണെന്നുണ്ടെങ്കില്‍ത്തന്നെയും - അവര്‍ക്കതൊന്നും വലിയൊരു ബുദ്ധിമുട്ടായി അനുഭവപ്പെടാന് വഴിയില്ല എന്നതു തന്നെ കാരണം.\nആദ്യം സൂചിപ്പിച്ച അതേ ബ്ലോഗറുടെ മറ്റൊരു വാചകം ഏതാണ്ടിങ്ങനെ. "കണ്ണൂരില് 60% ഉള്ള മാര്‍ക്സിസ്റ്റുകളില് 55 ശതമാനവും കൊലപാതകരാഷ്ട്രീയം വെറുക്കുന്നു എന്നുറപ്പാണ്. അത്ര മനസ്സു മുരടിച്ചവരല്ല മലയാളികള്."\nഓര്‍ക്കൂട്ടിലെ ഒരു ചര്‍ച്ചയ്ക്കിടെ ഒരു മുന്‍പാര്‍ട്ടിയംഗം പറഞ്ഞതിങ്ങനെ:- "അക്രമരാഷ്ട്രീയം സി.പി.എമ്മിന്റെ നയമല്ല എന്ന് അനുഭവങ്ങളുടെ വെളിച്ചത്തില് എനിക്കു പറയാന് പറ്റും".\nഈപ്പറഞ്ഞതൊക്കെ ശരിയായിരുന്നെങ്കിലും, സമാധാനം കാംക്ഷിക്കുന്നവര്‍ക്ക് പകുതി ജോലി ഒഴിവായേനെ. പക്ഷേ വളരെ ലളിതമായ ചില യുക്തിചിന്തകള് കൊണ്ടു തന്നെ തെറ്റാണെന്നു തെളിയുന്നൊരു വാദമാണത് എന്നതാണു സങ്കടകരം.\nകണ്ണൂരിലെ മാര്‍ക്സിസ്റ്റ്- സംഘപരിവാര് സംഘട്ടനങ്ങളില് ഒരാള് ആദ്യമായി കൊലചെയ്യപ്പെടുന്നത് 1969 ഡിസംബര് മാസത്തിലാണ്. വാടിക്കല് രാമകൃഷ്ണന് എന്ന സംഘപ്രവര്‍ത്തകനെ പട്ടാപ്പകല് കടയില് നിന്നു വിളിച്ചിറക്കി ഒരുകൂട്ടം മാര്‍ക്സിസ്റ്റുകള് കൊലപ്പെടുത്തി. കണ്ണൂരിലെ മാര്‍ക്സിസ്റ്റുകള് സമാധാനപ്രേമികളും അക്രമത്തെ എതിര്‍ക്കുന്നവരുമായിരുന്നെങ്കില്, ആ ചെറുപ്പക്കാരെ അന്നേ ശാസിക്കാമായിരുന്നു. അക്കൂട്ടതില് മുന്‍നിരയിലുണ്ടായിരുന്ന - പിണറായിയില് നിന്നുള്ള - വിജയന് എന്ന ചെറുപ്പക്കാരനെ 'പാര്‍ട്ടിവിരുദ്ധപ്രവര്‍ത്തന'ത്തിന്റെ പേരില് അന്നു തന്നെ പുറത്താക്കാമായിരുന്നു. അതിനുപകരം അവര് എന്താണു ചെയ്തതെന്നറിയാന്, അദ്ദേഹമിപ്പോള് പാര്‍ട്ടിയില് എവിടെയെത്തിനില്‍ക്കുന്നു എന്നു പരിശോധിച്ചുനോക്കാവുന്നതാണ്.\nകൊലപാതകങ്ങള് തുടരുന്നതിനിടെ പിന്നീടൊരിക്കല് കരിമ്പില് സതീശന് എന്നൊരു സംഘപ്രവര്‍ത്തകന് കൊല്ലപ്പെട്ടപ്പോള്, പ്രതികളെ മുഴുവന് - കൊടിയേരിയില് നിന്നുള്ള ബാലകൃഷ്ണന് എന്ന സഖാവിനെയടക്കം - അക്രമത്തിന്റെ പേരില് പാര്‍ട്ടിക്കു പുറത്താക്കാമായിരുന്നു. അതിനുപകരം എന്താണു ചെയ്തതെന്നറിയാന്, അദ്ദേഹവുമിപ്പോള് പാര്‍ട്ടിയില് എവിടെയെത്തിനില്‍ക്കുന്നു എന്നു പരിശോധിച്ചുനോക്കാവുന്നതാണ്.\nവി.ആര്.കൃഷ്ണയ്യരുടെയും മറ്റും മദ്ധ്യസ്ഥതയില് നടന്ന സമാധാനചര്‍ച്ചയില് ഒപ്പുവച്ച ഉടമ്പടിയിലെ മഷിയുണങ്ങും മുമ്പേയാണ് ജയകൃഷ്ണന് മാസ്റ്ററെ ക്ലാസ്‌മുറിയിലിട്ടു വെട്ടിക്കൊന്നത്. കൊലയാളികളെ തടയാന് കഴിഞ്ഞില്ലെങ്കില്‍ത്തന്നെയും, ഇതു പാര്‍ട്ടിയുടെ നയങ്ങള്‍ക്കെതിരാണെന്നു പ്രഖ്യാപിക്കുകയെങ്കിലും ചെയ്തിരുന്നെങ്കില്, അന്നേ ദിവസം തന്നെ മറ്റൊരു ബി.ജെ.പി.പ്രവര്‍ത്തകനെകൂടി കൊല്ലാന് ധൈര്യം ലഭിക്കുമായിരുന്നില്ല. "അവരെ ഉന്‍മൂലനം ചെയ്യാന് ഞങ്ങള് എന്തും ചെയ്യാന് മടിക്കില്ല" എന്ന - കേരളരാഷ്ട്രീയചരിത്രത്തിലേ തന്നെ ഏറ്റവും കുപ്രസിദ്ധമായ പ്രസ്താവനകളിലൊന്ന് ഉണ്ടാകുമായിരുന്നില്ല. ചുരുങ്ങിയപക്ഷം, കൊലയാളികളെ മാലയിട്ടാനയിച്ചതും മന്ത്രിമാര് വന്ന് ആലിംഗനം ചെയ്തതുമെങ്കിലും തടയാമായിരുന്നു - കണ്ണൂരിലെ സമാധാനപ്രേമികളായ മാര്‍ക്സിസ്റ്റുകള്‍ക്ക്.\nഇന്നത്തേതുപോലെ, ജനകീയപ്രതിരോധമെന്നും മറ്റും ഓമനപ്പേരിടാനോ പച്ചക്കള്ളങ്ങളെ അടിസ്ഥാനമാക്കി ന്യായീകരണങ്ങള് ചമയ്ക്കാനോ പോലും മെനക്കെടാതെ - 'സംഘപ്രവര്‍ത്തകനാണെങ്കില് നമുക്കു കൊല്ലാനവകാശമുണ്ട് ' എന്ന ധാര്‍ഷ്ട്യത്തോടെ - തികച്ചും ഏകപക്ഷീയമായി നടപ്പാക്കിയ - തിരിച്ചടികളൊന്നും നേരിടേണ്ടി വന്നിട്ടില്ലാത്ത എത്രയെത്ര കൊലപാതകങ്ങള് - അംഗഭംഗം വരുത്തലുകള് - എല്ലാം മറക്കാം. ബസോടിച്ചുകൊണ്ടിരിക്കെ തടഞ്ഞുനിര്‍ത്തി അതിനുള്ളിലിട്ടു തന്നെ വെട്ടിയരിയപ്പെട്ട ഉത്തമന് എന്ന സംഘപ്രവര്‍ത്തകന്റെ കാര്യമടക്കം എല്ലാം മറക്കാം. അതൊന്നും അക്രമരാഷ്ട്രീയത്തെ വെറുക്കുന്നവരും മനസ്സു മുരടിക്കാത്തവരുമായ മാര്‍ക്സിസ്റ്റുകള് അറിഞ്ഞിരുന്നില്ല എന്നോ മറ്റോ കരുതി സമാധാനിക്കാം.\nഎന്നാല്, ഉത്തമന്റെ സംസ്ക്കാരച്ചടങ്ങില് പങ്കെടുത്തു മടങ്ങുകയായിരുന്നവര് സഞ്ചരിച്ചിരുന്ന ജീപ്പിനു നേരെ ബോംബെറിഞ്ഞ് ഡ്രൈവറായിരുന്ന ശിഹാബ് എന്ന മുസ്ലിം യുവാവിനെ കൊന്നത് എന്തിനായിരുന്നുവെന്നു മനസ്സിലാകുന്നില്ല. ആദ്യത്തെ ബോംബേറില് പരുക്കേറ്റ് പുറത്തേയ്ക്കു തെറിച്ചുവീണ അമ്മുവമ്മയെന്ന എഴുപതുകാരി വിറച്ചുകൊണ്ട് എണീറ്റു നിന്നു കൈകൂപ്പിയപ്പോള് ഉന്നം വച്ച് അവരുടെ വയറ്റത്തേയ്ക്കു തന്നെ രണ്ടാമത്തെ ബോംബുമെറിഞ്ഞ് അവരെ കൊലപ്പെടുത്തിയത് എന്തിനെ "പ്രതിരോധിക്കാ"നായിരുന്നുവെന്നും. ആ കൊലയാളികളൊക്കെ പാര്‍ട്ടിക്കുള്ളില് നിന്നുകൊണ്ടുതന്നെ ഇന്നും നിസ്സങ്കോചം അക്രമങ്ങള് തുടരുന്നുണ്ടല്ലോ. അവരെയൊക്കെ തിരുത്താന് കഴിഞ്ഞില്ലെങ്കിലും, അവരുടെയൊക്കെ നേരെ ഒന്നു കയര്‍ക്കാനെങ്കിലും കഴിയാത്തതെന്താണ് അവിടുത്തെ സമാധാനപ്രിയരായ അണികള്‍ക്ക്?\nസി.പി.എം. തലശ്ശേരി ഏരിയാ സെക്രട്ടറിയായിരുന്ന പുഞ്ചയില് നാണുവിന്റെ മരുമക്കളായിരുന്ന സുജേഷ് - സുനില് എന്നിവര് പാര്‍ട്ടി ബന്ധം ഉപേക്ഷിച്ച് സംഘത്തില് ആകൃഷ്ടരായി എന്നതിന്റെ പേരില് മാത്രമാണു കൊല്ലപ്പെട്ടത്. വധഭീഷണിയുണ്ടായതിനേത്തുടര്‍ന്ന് ധര്‍മ്മടത്ത് ഒരിടത്ത് ഒളിച്ചുകഴിയേണ്ടിവന്ന അവരെ, ഉറങ്ങിക്കിടക്കുമ്പോളാണ് ചെന്ന് വെട്ടിക്കൊന്നത്. ആളുകള്‍ക്ക് പാര്‍ട്ടിയുടെ കാപട്യങ്ങളിലും ഏകാധിപത്യമനോഭാവത്തിലും മനം മടുക്കുകയും സംഘത്തിന്റെ ആദര്‍ശങ്ങളില് അവര് ആകൃഷ്ടരാകുകയും ചെയ്യുന്ന പ്രവണതയെ മാത്രമാണ് അന്നവിടെ 'ജനകീയമായി പ്രതിരോധിക്കാന്' ശ്രമിച്ചത്. പാര്‍ട്ടി വിട്ടു സംഘത്തിലേക്കു പോയി എന്ന ഒരേയൊരു കുറ്റം മാത്രമായിരുന്നു കൊല്ലപ്പെട്ടവര്‍ക്കു പാര്‍ട്ടി നല്‍കിയ കുറ്റപത്രത്തില് ഉണ്ടായിരുന്നത്. ക്രൂരതയ്ക്കൊപ്പം ഭീരുത്വവും കൂടി നിഴലിച്ച ആ ഇരട്ടക്കൊലപാതകത്തിനുശേഷമെങ്കിലും ഇതിനെല്ലാമൊരവസാനമുണ്ടാക്കാമായിരുന്നു.\nഎഴുപതോളം സംഘപ്രവര്‍ത്തകര് കണ്ണൂരില് മാത്രം കൊല്ലപ്പെട്ടതില്‍ത്തന്നെ വിരലിലെണ്ണാവുന്നവരുടെ കാര്യം മാത്രമാണു പറഞ്ഞത്. ആയുസ്സിന്റെ ബലം കൊണ്ടുമാത്രം ജീവന് തിരിച്ചുകിട്ടി ജീവച്ഛവമായിക്കഴിയുന്നവര് അതിലുമൊക്കെ എത്രയോ അധികം!\nഇത്തരം സംഭവങ്ങളാവര്‍ത്തിച്ചു കഴിയുമ്പോള് ഒരു തിരിച്ചടിയുണ്ടായാല് - ഉടനെ അതു പൊക്കിപ്പിടിച്ചു പ്രചാരണം നടത്തുകയും - അതുവരെ നടന്നതൊക്കെ മറച്ചുപിടിച്ചുകൊണ്ട് മറുഭാഗമാണ് പ്രശ്നങ്ങള് തുടങ്ങിവയ്ക്കുന്നത് എന്ന അവിശ്വസനീയവാദം ആവര്‍ത്തിക്കുകയും ചെയ്ത് - സത്യത്തെ നേരേ തലതിരിച്ചിടുമ്പോളെങ്കിലും, 'ഇതു നമുക്കു നാണക്കേടുണ്ടാക്കുന്നുവല്ലോ' എന്നു ചിന്തിക്കാമായിരുന്നു കണ്ണൂരിലെ അണികള്‍ക്ക്.\nഏറ്റവുമൊടുവില്, ഇരുപതുവര്‍ഷത്തോളമായി ഒരു സംഘശാഖസന്ദര്‍ശിക്കുക പോലും ചെയ്തിട്ടില്ലാത്ത - രണ്ടു വൃക്കകളും തകര്‍ന്ന് മരുന്നും മറ്റുമായി കഴിഞ്ഞിരുന്നതിനാല് വീടിനു പുറത്തിറങ്ങാന് കൂടി നിവൃത്തിയില്ലാതിരുന്ന - സുരേന്ദ്രന് എന്ന വൃദ്ധനെ വെട്ടിക്കൊന്നിട്ട് 'ഞങ്ങളവരെ തോല്‍പിച്ചു ' എന്നും 'ഇത് ബലവാന്റെ പാര്‍ട്ടിയാണ് ' എന്നുമൊക്കെ അഹങ്കരിച്ചപ്പോളെങ്കിലും - അക്രമരാഷ്ട്രീയം വെറുക്കുന്ന പാര്‍ട്ടി പ്രവര്‍ത്തകര്‍ക്കു പറയാമായിരുന്നു - ഇതു പാര്‍ട്ടിയുടെ മുഖം കൂടുതല് വികൃതമാക്കുകയാണു ചെയ്യുന്നതെന്ന്.\nതങ്ങള് 'പ്രതിരോധി'ക്കുകയാണെന്നും മറ്റും കള്ളന്യായീകരണങ്ങള് കൊണ്ടുവന്നപ്പോള് അതു പച്ചക്കള്ളമാണെന്നും, കലാപത്തിന്റെ മുന്നൊരുക്കങ്ങള് എല്ലാവരും കണ്ടതാണെന്നും, ന്യായീകരണങ്ങളിലെ പൊള്ളത്തരങ്ങളും യഥാര്‍ത്ഥപ്രേരണയെന്താണെന്നതുമൊക്കെ പകല് പോലെ വ്യക്തമാണെന്നും വിളിച്ചു പറയാന് പാര്‍ട്ടിക്കാര്‍ക്കു കഴിഞ്ഞില്ല.\nഒടുവില്, സമാധാനക്കരാറുണ്ടാകുകയും മുഖ്യമന്ത്രിയുടെ തന്നെ ഉറപ്പുകൊടുക്കുകയും ചെയ്തിട്ടുപോലും വ്യത്യസ്തസംഭവങ്ങളിലായി ഏഴുപേരേക്കൂടി ആക്രമിച്ചു പരിക്കേല്‍പിച്ചു. കണ്ണൂരിലെ ഏതെങ്കിലും പാര്‍ട്ടിക്കാരന് അതൊന്നും തടയാന് കഴിഞ്ഞില്ല.\nഅപ്പോള് - ഒരു കാര്യം പകല് പോലെ വ്യക്തമാണിവിടെ. കണ്ണൂരിലെ മാര്‍ക്സിസ്റ്റുകള് സമാധാനപ്രേമികളായിരിക്കാം. ആണെങ്കില് അതുതന്നെയാണ് ഏറ്റവും അപകടകരം. തങ്ങളുടെ ശതൃക്കളായിക്കണ്ടുകൊണ്ട് പാര്‍ട്ടി ആളുകളെ കൊലപ്പെടുത്തുകയും ന്യായീകരണങ്ങള് കൊണ്ടുവരികയും ചെയ്യുമ്പോള് - "ഹാവൂ - സമാധാനം" എന്നായിരിക്കണം അവര് പറയുന്നത്!\nഅത്തരമൊരു സമാധാനപ്രേമം നാടിനു നന്നല്ല. അക്രമസംഭവങ്ങളുണ്ടാകുമ്പോള്, മനസ്സമാധാനം നശിച്ച് - കടുത്ത കുറ്റബോധവും അസ്വസ്ഥതയും ഉള്ളില്‍ത്തോന്നി - പാര്‍ട്ടിയുടെ ചീത്തപ്പേരു വര്‍ദ്ധിപ്പിക്കാതിരിക്കൂ എന്നു പറഞ്ഞ് കൊലയാളികളുടെ കയ്യില് കടന്നു പിടിക്കാന് ധൈര്യമുള്ള മാര്‍ക്സിസ്റ്റുകളാരെങ്കിലുമുണ്ടെങ്കില് - അത്തരക്കാര്‍ക്കു ഭൂരിപക്ഷമുണ്ടായാലേ പ്രയോജനമുള്ളൂ. അല്ലാതെ, ഭയമോ ഗത്യന്തരമില്ലായ്മയോ ആലോചനാശേഷിയില്ലായ്മയോ ഒക്കെ മൂലം - പ്രശ്നങ്ങളുണ്ടാകുമ്പോള് പ്രതികരിക്കാതിരിക്കുകയോ അല്ലെങ്കില് പാര്‍ട്ടിയുടെ കപടന്യായീകരണങ്ങള് അംഗീകരിച്ചുകൊടുക്കുകയോ ചെയ്യുന്ന മാര്‍ക്സിസ്റ്റുകള്‍ക്കാണു കണ്ണൂരില് ഭൂരിപക്ഷമെങ്കില്, അക്രമമവസാനിപ്പിക്കാന് അവരെ ആശ്രയിച്ചിട്ടു യാതൊരു പ്രയോജനവുമില്ല.\nമാര്‍ക്സിസ്റ്റുകളുടെ കള്ളപ്രചാരണങ്ങളുടെ ഒരു വലിയ പ്രത്യേകത എന്നത് - നിസ്സാരമായ ചില യുക്തിചിന്തകളും സ്വയം ഓര്‍മ്മപ്പെടുത്തലുകളുമൊക്കെക്കൊണ്ട് അവ പലതിന്റെയും പൊള്ളത്തരം വെളിച്ചതുകൊണ്ടുവരാം - എന്നതാണ്. ആലോചിക്കാനും കാര്യങ്ങള് ഓര്‍ത്തുവയ്ക്കാനുമുള്ള ആളുകളുടെ മടിയെ ആശ്രയിച്ചുമാത്രമാണ് പല കള്ളങ്ങളും രൂപപ്പെടുന്നത്. അപ്പോള്, ന്യായീകരണങ്ങളില് എളുപ്പം കുടുങ്ങുന്ന ജനങ്ങളില് നിന്ന് ഒരു പ്രശ്നപരിഹാരം പ്രതീക്ഷിക്കുന്നതിലും നല്ലത് പാര്‍ട്ടി നേതൃത്വത്തിലേക്കു നോക്കുന്നതാണ്. മാര്‍ക്സിസ്റ്റ് നേതൃത്വത്തിന് ഇതില് എന്താണു പറയാനുള്ളത്?\nഅവര് പറയുന്നത് സംഘമാണു പ്രശ്നമുണ്ടാക്കുന്നത് എന്നാണ്.\nഅവിടെ പക്ഷേ അനേകം ചോദ്യങ്ങളുയരുന്നുണ്ട്. എന്തിനാണു സംഘം പ്രശ്നമുണ്ടാക്കുന്നത് - അതിനുള്ള പ്രേരണയെന്താണ് എന്നതാണ് മുഖ്യമായ ചോദ്യം. കണ്ണൂരില് മാര്‍ക്സിസ്റ്റുകള്‍ക്കാണു ഭൂരിപക്ഷം - ഭരണം കയ്യിലുള്ളപ്പോള് അവര്‍ക്കു നിയമസംവിധാനങ്ങളെടുത്തുപയോഗിച്ച് രക്ഷപെടാനുള്ള അവസരങ്ങളുമുണ്ട്. ഇതുരണ്ടുമില്ലാത്ത സംഘം എന്തിനാണ് പ്രശ്നങ്ങളുണ്ടാക്കുന്നത് ? അത് ഒരുതരം ആത്മഹത്യാപരമായ നിലപാടായിരിക്കില്ലേ? പ്രശ്നങ്ങള് തുടങ്ങിവച്ച് വിലപ്പെട്ട പ്രവര്‍ത്തകരെ പലരീതിയില് നഷ്ടപ്പെടുത്തിയിട്ട് അവര്‍ക്കെന്തുകിട്ടാനാണ്?\nമാര്‍ക്സിസ്റ്റുനേതാക്കള് ആ ചോദ്യത്തിനു തരുന്ന ഉത്തരം കൗതുകകരമാണ്.\n'ന്യൂനപക്ഷങ്ങളെ' ഉപദ്രവിക്കാന് മാര്‍ക്സിസ്റ്റുകള് സംഘത്തെ അനുവദിക്കുന്നില്ലെന്നും അതുകൊണ്ടാണു സംഘം പ്രശ്നമുണ്ടാക്കുന്നതെന്നുമാണ് ആദ്യത്തെ വിശദീകരണം!\nമലയാളികളെ ഇങ്ങനെ മണ്ടന്മാരാക്കാമോ എന്നു വിചാരിക്കേണ്ടതുണ്ട്. സ്വന്തം പ്രവര്‍ത്തകരുടേയും ബന്ധുക്കളുടേയുമൊക്കെ ജീവനും സ്വത്തിനുമെല്ലാം പോലും ഭീഷണിയുണ്ടാകുന്ന സാഹചര്യങ്ങള് നിലവിലുണ്ടായിട്ടുപോലും - അത്രയ്ക്കു കടുത്ത സാഹചര്യത്തിലും ഉത്സാഹപൂര്‍വ്വം പ്രവര്‍ത്തനം തുടരുന്ന സംഘപ്രവര്‍ത്തകരുടെ ലക്ഷ്യമെന്താണപ്പോള്? ന്യൂനപക്ഷങ്ങളെ ഉപദ്രവിക്കുക! ആ ഒരൊറ്റ ലക്ഷ്യത്തിനായി ശ്വാസം മുട്ടിക്കഴിയുകയാണവര്. അതു നടക്കാതെ വരുമ്പോള് - കൊലപാതകങ്ങളും അക്രമവുമൊക്കെ ഉണ്ടാകുന്നു!\nആരെയെങ്കിലും ഉപദ്രവിക്കുക എന്ന മട്ടുള്ള മരമണ്ടന് ലക്ഷ്യങ്ങള്‍ക്കായി ജീവിതം ഉഴിഞ്ഞുവയ്ക്കുവാന് ആളുകള് തയ്യാറാവുമോ എന്നെങ്കിലും ചിന്തിക്കേണ്ടതാണ്. അങ്ങനെയൊരു ഭ്രാന്തമായ ചിന്ത ഒന്നോ രണ്ടോ പേര്‍ക്ക് ഉണ്ടാകാമെന്ന് വാദത്തിനുവേണ്ടി കരുതിനോക്കിയാല്‍ത്തന്നെയും, ഇത്രയും ജനങ്ങളുടെ പിന്തുണയുള്ള സംഘപ്രസ്ഥാനങ്ങളുടെ "ജീവിതലക്ഷ്യം" ന്യൂനപക്ഷങ്ങളെ ഉപദ്രവിക്കലാണെന്നു കരുതുന്നതെങ്ങനെ? മറ്റുള്ളവരെ 'ഉപദ്രവിക്കാന്' വേണ്ടി അവര് സ്വന്തം ജീവന് പോലും കളയാന് തയ്യാറാണെന്നുവേണമോ മനസ്സിലാക്കാന്? അതു നടക്കാതെ വരുമ്പോള് അവര് ശ്വാസം മുട്ടി - എന്തും ചെയ്യുമെന്ന അവസ്ഥയിലേക്കെത്തുമോ?\nഅത്രയ്ക്കു നേട്ടമുള്ള എന്തോ ആണെന്നു വരുമോ ഈ 'ഉപദ്രവിക്കല്'? ആണെന്നുണ്ടെങ്കില്, ‘ഉപദ്രവിക്കല് തടയുന്ന‘ മാര്‍ക്സിസ്റ്റുകളെ ആക്രമിക്കുന്നതിന്റെ പത്തിലൊന്നു പ്രയത്നം വേണ്ടല്ലോ - നേരിട്ടങ്ങ് ഉപദ്രവിച്ചു കൂടേ? ഇത്ര വളച്ചുകെട്ടെന്തിനാണ്? കേരളത്തില് കഴിഞ്ഞ പത്തറുപതുകൊല്ലമായി പ്രവര്‍ത്തിച്ച് ലക്ഷക്കണക്കിനാളുകളുടെ പിന്തുണയാര്‍ജ്ജിച്ചിട്ടുള്ളവര് ഇത്രയും കാലം കൊണ്ട് ന്യൂനപക്ഷങ്ങളെ ഉപദ്രവിച്ചുകൂട്ടിയതിനു തെളിവായി എന്തൊക്കെയാണു നമുക്കു കാണിക്കാനുള്ളത്? ഇവരിനി എന്ന് ഉപദ്രവിക്കാമെന്നു വച്ചിട്ടാണു കാത്തിരിക്കുന്നത്? ഉപദ്രവം എന്ന ലക്ഷ്യം തന്നെ ബോറടിപ്പിച്ചില്ലെങ്കിലും, വര്‍ഷങ്ങളുടെ കാത്തിരുപ്പെങ്കിലും ബോറടിപ്പിക്കേണ്ടതല്ലേ?\nആരോടാണിതൊക്കെ ചോദിക്കുന്നത്? എല്ലാവര്‍ക്കുമറിയാം - ഇതൊക്കെ കൂസിസ്റ്റുനയങ്ങളുടെ ഫലമായുണ്ടാകുന്ന അസംബന്ധപ്രചാരണങ്ങള് മാത്രമാണെന്ന്.\nഇങ്ങനെയൊക്കെച്ചെയ്താല് ന്യൂനപക്ഷങ്ങളെന്നറിയപ്പെടുന്ന മുസ്ലീങ്ങളുടെയും മറ്റും വോട്ടു ലഭിക്കുമെന്നു തെറ്റിദ്ധരിച്ച് എന്തു തരംതാണപ്രവര്‍ത്തനങ്ങള്‍ക്കും പ്രചാരണങ്ങള്‍ക്കും മടിക്കാത്ത മാര്‍ക്സിസ്റ്റുകളുടെ അധ:പതനത്തിന്റെ ആഴം എന്നു കരുതാമെന്നല്ലാതെ, കണ്ണൂരിലെ പ്രശ്നപരിഹാരത്തേക്കുറിച്ചാലോചിക്കുന്നവര്‍ക്ക് ആ അഭിപ്രായം മുഖവിലയ്ക്കെടുക്കാനാവില്ല.\nതങ്ങള് ന്യൂനപക്ഷങ്ങളെ സംരക്ഷിക്കുകയാണെന്നും അതുകൊണ്ടാണ് സംഘം പ്രശ്നമുണ്ടാക്കുന്ന(!)തെന്നുമുള്ളതിനു തെളിവായി ആകെ ഒരേയൊരു കാര്യം മാത്രമാണ് മാര്‍ക്സിസ്റ്റുകള് ഇപ്പോളും ആവര്‍ത്തിച്ചുകൊണ്ടിരിക്കുന്നത്. 1972- ജനുവരിയില് തലശ്ശേരിയില് ഒരു കലാപത്തിന്റെ സമയത്ത് ഒരു പള്ളിക്കു കാവല് നിന്നിരുന്ന കുഞ്ഞിരാമന് എന്ന സഖാവിനെ സംഘം കൊലപ്പെടുത്തി എന്നതാണത്! എന്നാല്, സംഭവം നടന്നുവെന്നു പറയപ്പെടുന്ന പള്ളിയ്ക്ക് രണ്ടരക്കിലോമീറ്റര് ദൂരെ ഒരു കള്ളുഷാപ്പിലുണ്ടായ അടിപിടിയേത്തുടര്‍ന്ന് കുഞ്ഞിരാമന് എന്നു പേരുള്ളൊരാള് കൊല്ലപ്പെട്ടു എന്നതു മാത്രമാണു സംഭവമെന്ന് അന്നുമുതല്‍ക്കേ ജനങ്ങള്‍ക്കറിവുള്ളതാണ്. അന്ന് തലശ്ശേരിയില് പ്രശ്നങ്ങള് നിലനിന്നിരുന്ന സമയമായതുകൊണ്ട് അയാളെ ഒരു രക്തസാക്ഷിയായി മാറ്റാനും കുറ്റം സംഘത്തിന്റെ തലയില് വയ്ക്കാനും അന്നൊരു ശ്രമം നടത്തിനോക്കിയതു പാഴാവുകയാണുണ്ടായത്. ഈപ്പറയുന്ന പ്രദേശങ്ങളുടെ ഏഴയലത്ത് അന്ന് സംഘപ്രവര്‍ത്തനം ആരംഭിച്ചിരുന്നുപോലുമില്ല! സംഭവങ്ങള് നടന്നിട്ട് കാലമിത്ര കഴിഞ്ഞിരിക്കുകയും തലമുറകള് മാറുകയും ചെയ്ത സ്ഥിതിയ്ക്ക് വിണ്ടുമെടുത്തു പ്രയോഗിച്ചു നോക്കുകയാണ്. ആരന്വേഷിക്കുന്നു - ചരിത്രവും സത്യവുമൊക്കെ?\nകുഞ്ഞിരാമന് കാവല് നിന്നു എന്നു പറയുന്ന പള്ളി നിലനിന്ന സ്ഥലത്ത് (അയാള് മരിച്ച കള്ളുഷാപ്പില് നിന്നു കിലോമീറ്ററുകള് ദൂരെ) വര്‍ഷങ്ങള്‍ക്കു ശേഷം സംഘപ്രവര്‍ത്തനം ആരംഭിച്ചു. ഇന്നും അവിടെ ശാഖയുണ്ട്. ആ ശാഖ മുസ്ലീം സ്വയംസേവകര് നിത്യേന പങ്കെടുക്കുന്ന ശാഖകളിലൊന്നാണ് എന്നതാണ് ശ്രദ്ധേയമായൊരു വൈചിത്ര്യം. മാര്‍ക്സിസ്റ്റു പ്രചാരണങ്ങളുടെ പൊള്ളത്തരങ്ങള് മനസ്സിലാക്കാന് അന്നാട്ടുകാര്‍ക്കാണ് ഏറ്റവും എളുപ്പം എന്നതുകൊണ്ടാണത്.\nസത്യത്തില്, സി.പി.എമ്മിന്റെ നേതൃത്വത്തിലായിരുന്നു അന്നവിടെ കലാപം അരങ്ങേറിയിരുന്നത്. അവര് പള്ളികള്‍ക്കു കാവല് നില്‍ക്കാനല്ല - പൊളിക്കാനായിരുന്നു അന്നു ശ്രമിച്ചത്.അന്വേഷണം വന്നപ്പോള് സി.പി.എം. അതിനോടു സഹകരിച്ചുമില്ലെന്ന് അവര് തന്നെ തുറന്നംഗീകരിക്കുന്നുണ്ട്. തങ്ങളുടെ പാര്‍ട്ടിയുടെ കൊടിവച്ച കാറില് അനൗണ്‍സ് ചെയ്ത് ജനങ്ങളെ (സഖാക്കളെ) "ഉപദേശിച്ചിട്ടാണ്"(ഉത്തരവു കൊടുത്തിട്ടാണ്) അവര് (പാര്‍ട്ടിക്കാര്) കലാപം അവസാനിപ്പിക്കാന് തയ്യാറായത് എന്നവര് പലയിടത്തായി അറിയാതെ സമ്മതിച്ചുപോകുന്നുമുണ്ട്. ഈയിടെ ദേശാഭിമാനിയിലെ ഒരു ലേഖനത്തില് അതുകണ്ടു. എ.കെ.ജി.യുടെ ആത്മകഥയിലും അതു പരാമര്‍ശിച്ചുപോയിട്ടുണ്ടത്രേ. പാര്‍ട്ടിക്കൊടിവച്ച കാറില് നിന്ന് ഉത്തരവു വന്ന ഉടന് തന്നെ കലാപമവസാനിച്ചു എന്ന അവകാശവാദത്തില്‍നിന്നു തന്നെ വ്യക്തമാണ് അതും ഒരു പാര്‍ട്ടിപരിപാടിയായിരുന്നെന്ന്. അതിനിടയ്ക്ക് ദൂരെയൊരിടത്ത് ഒരാള് കള്ളുഷാപ്പില് അടിപിടികൂടി മരിച്ചിരുന്നുവെങ്കില്, അദ്ദേഹത്തെ ദാശാബ്ദങ്ങള്‍ക്കു ശേഷം ഇന്നു പിടിച്ച് 'ന്യൂനപക്ഷസംരക്ഷണത്തിന്റെ രക്തസാക്ഷി'യാക്കി അവതരിപ്പിക്കുന്നതിനേക്കുറിച്ച് എന്തു പറയാനാണ്!\nഎന്നാലും - കള്ളുഷാപ്പിനെ പള്ളിയെന്നു വിളിക്കുന്ന മാര്‍ക്സിസ്റ്റുകളെ സമ്മതിക്കണം! 'വോട്ടിന് ഇത്രയ്ക്കു പഞ്ഞമോ' എന്നു കരുതിപ്പോകുന്നവരെ കുറ്റം പറയാനാവില്ല.\nഅത്ര പഴയകാലമൊക്കെ ഓര്‍ത്തെടുക്കുന്നതിനേക്കാളും ജനങ്ങള്‍ക്കെളുപ്പം, ഈ ദശാബ്ദത്തില്‍ത്തന്നെ നടന്ന 'ശിഹാബ് ' വധം ഓര്‍ത്തെടുക്കുന്നതാണ്. മാര്‍ക്സിസ്റ്റുകാര് കൊലപ്പെടുത്തിയ ഉത്തമന് എന്ന സംഘപ്രവര്‍ത്തകന്റെ സംസ്കാരച്ചടങ്ങുകള് കഴിഞ്ഞു മടങ്ങുന്നതിനിടെയാണ് ശിഹാബ് എന്ന മുസ്ലീം യുവാവിനെ മാര്‍ക്സിസ്റ്റുകള് തന്നെ കൊലപ്പെടുത്തിയത്. ശിഹാബിന്റേയും അക്കൂടെ കൊല്ലപ്പെട്ട അമ്മുവമ്മയുടേയും മൃതദേഹം പിറ്റേദിവസം അവിടുത്തെ ഒരു മുസ്ലീം പള്ളിയിലാണു പൊതുദര്‍ശനത്തിനു വച്ചിരുന്നത്. ഹിന്ദുക്കളും മുസ്ലീങ്ങളുമടങ്ങുന്ന ആയിരക്കണക്കിനാളുകളാണ് വികാരനിര്‍ഭരതയോടെ അന്നവിടെ കയറിയിറങ്ങിയത്. 'ഉപദ്രവി'ക്കാനുള്ള സംഘത്തിന്റെ നിരന്തരശ്രമവും മാര്‍ക്സിസ്റ്റുകാരുടെ നിരന്തരസംരക്ഷണവുമൊക്കെ അപാരം തന്നെ എന്നേ പറയേണ്ടൂ!\nഈയിടെ ഒരു സ്ത്രീയടക്കമുള്ള ഹജ്ജ് തീര്‍ത്ഥാടകരെ കണ്ണൂരില് ആക്രമിച്ചതും മാര്‍ക്സിസ്റ്റുകള് തന്നെ. ഫസല് എന്ന ചെറുപ്പക്കാരനെ കൊന്നതിനു ശേഷം സംഘത്തിന്റെ തലയില് വയ്ക്കാന് ശ്രമിച്ചതും മാര്‍ക്സിസ്റ്റുകള്! ഉദാഹരണങ്ങള് അനവധിയാണ്!\nഎം.എന്.വിജയന് മാഷുണ്ടായിരുന്നപ്പോള് പറഞ്ഞിരുന്നൊരു കാര്യം ഇവിടെ ഓര്‍ത്തുപോകുകയാണ്. "ഏതൊരു പ്രസ്ഥാനത്തിനും വരാവുന്ന ഏറ്റവും വലിയ അപചയം എന്നത്, തങ്ങള്‍ക്കു പുറത്തുള്ളവരെല്ലാം മണ്ടന്മാരാണ് എന്നു ധരിച്ചുപോകുക എന്നതാണ് "!\nരണ്ടാമതൊരു കാരണം കൂടി മാര്‍ക്സിസ്റ്റുകള് പറഞ്ഞുനടക്കുന്നുണ്ട്. അവര് പറയുന്നത് സംഘം "പ്രശ്നങ്ങള് സൃഷ്ടിച്ചു നേട്ടമുണ്ടാക്കാന്" ശ്രമിക്കുകയാണെന്നാണ്.\nവെറുതെ കേട്ടിരുന്ന് ശരിയാണെന്നു കരുതി മടങ്ങാതെ, ആലോചിക്കാന് തയ്യാറുള്ളവര്‍ക്കു മുന്നില് അനവധി ചോദ്യങ്ങളുണ്ട്.\nഒരുകാരണവുമില്ലാതെ വെറുതെ പ്രശ്നങ്ങള് സൃഷ്ടിച്ച് സംഘര്‍ഷമുണ്ടാക്കിയാല്, ഒരു പ്രസ്ഥാനത്തിനെങ്ങനെയാണു നേട്ടമുണ്ടാവുക? അവര് ജനങ്ങളില് നിന്ന് അകലുകയല്ലേയുള്ളൂ?\n'അണികളെ കൂടെ നിര്‍ത്താനാണ് ' അങ്ങനെ ചെയ്യുന്നത് എന്നു മാര്‍ക്സിസ്റ്റുകള് പറയുന്നു. അവിടെയും ചോദ്യമുണ്ട്. അനാവശ്യമായി പ്രശ്നങ്ങളും അക്രമവുമുണ്ടാക്കുന്ന ഒരു പ്രസ്ഥാനത്തിലെങ്ങനെയാണ് അണികള് നില്‍ക്കുക? അത്തരം നയങ്ങളില് പ്രതിഷേധിച്ച് ആളുകള് വിട്ടുപോകുകയല്ലേ ചെയ്യുക?\nസാധാരണ ജനം ചിന്തിക്കുന്നതുപോലെയല്ല മാര്‍ക്സിസ്റ്റുകള് ചിന്തിക്കുന്നത് എന്നതാണതിനുത്തരം. നാടൊട്ടുക്കും അക്രമമഴിച്ചുവിട്ടാലാണ് ആളുകള് ഒരു പ്രസ്ഥാനത്തില് ആകൃഷ്ടരാകുക എന്നാണവര് ധരിച്ചു വച്ചിരിക്കുന്നത്! അവര് നിത്യേനയെന്നോണം കാണിച്ചുകൂട്ടുന്ന സകല അക്രമങ്ങളുടെയും പിന്നിലെ മനശ്ശാസ്ത്രം അപ്പോള് ഇതാണെന്നു വേണം മനസ്സിലാക്കാന്. ആന്ധ്രയില് തങ്ങള്‍ക്കു ജനപിന്തുണയില്ലെന്നു മനസ്സിലാക്കിയതിന്റെ ഫലമായി, കൂടുതല് ആളുകളെ ആകര്‍ഷിക്കാനായി "unleashing militant struggles inabig way" ആണ് വേണ്ടതെന്നാണ് അവരുടെ പാര്‍ട്ടി പ്രസിദ്ധീകരണം പറഞ്ഞുവച്ചത്. വിപ്ലവപ്രസ്ഥാനങ്ങളുടെ രീതികള് അതൊക്കെയാവാം. മറ്റുള്ളവര്‍ക്ക് അതേ നയം ആവണമെന്നില്ല.\nകൊഴിഞ്ഞുപോക്കു കൂടുതലാണ് എന്ന റിപ്പോര്‍ട്ടുകള് പാര്‍ട്ടിക്കോണ്‍ഗ്രസുകളില് അവതരിപ്പിച്ചു മടുത്തുകഴിയുമ്പോളെങ്കിലും ഇക്കാര്യത്തില് ഒരു നയപുനര്‍വിചാരണയ്ക്കു തയ്യാറാകുമോ എന്നു കണ്ടുതന്നെ അറിയണം.\nമാര്‍ക്സിസ്റ്റു നേതൃത്വത്തിന്റെ മറ്റുചില വാക്കുകളും സംഘനേതൃത്വത്തിനു പറയാനുള്ളതും ഒരുമിച്ചു വച്ച് ആലോചിച്ചാല് ഏളുപ്പം മനസ്സിലാകാവുന്നതേയുള്ളൂ - ഭൂരിപക്ഷവര്‍ഗ്ഗീയതയാണ് കണ്ണൂരിലെ പ്രശ്നങ്ങള്‍ക്കുള്ള യഥാര്‍ത്ഥകാരണമെന്ന്.\nമാര്‍ക്സിസ്റ്റുകള് തന്നെ സൃഷ്ടിച്ചെടുത്തൊരു പദമാണ് 'ഭൂരിപക്ഷവര്‍ഗ്ഗീയത' എന്നത്. അസുഖകരമായ എന്തിനോടൊപ്പവും 'മുസ്ലീം' എന്ന വാക്കു ചേര്‍ക്കുവാന് ഭയമാണവര്‍ക്ക്. തങ്ങളോടൊപ്പം നില്‍ക്കുന്ന തീവ്രനിലപാടുകാരുടെ ചെയ്തികളേക്കുറിച്ചു പരാമര്‍ശിക്കാതിരിക്കാന് നിര്‍വാഹമില്ലാതെ വരുന്ന ചിലയവസരങ്ങളില് ഉപയോഗിക്കാനായി 'ന്യൂനപക്ഷവര്‍ഗ്ഗീയത' എന്നൊരു മൃദുലപദം അവര് ആദ്യം സൃഷ്ടിച്ചെടുത്തു. പിന്നീട് അതിനു മറുവശത്തു വയ്ക്കുവാനായി 'ഭൂരിപക്ഷവര്‍ഗ്ഗീയത'യും.\nകേരളത്തില്, ക്രിസ്ത്യാനികള്‍ക്കും ഹിന്ദുക്കള്‍ക്കും മുസ്ലീങ്ങള്‍ക്കുമൊക്കെ മൃഗീയഭൂരിപക്ഷമുള്ള പ്രദേശങ്ങളുണ്ട്. അവിടങ്ങളിലൊന്നും, ഭൂരിപക്ഷമല്ലാത്തതിന്റെ പേരില് മറ്റുള്ളവര്‍ക്ക് സ്വാതന്ത്ര്യം നഷ്ടപ്പെടുന്നതായോ പീഢിപ്പിക്കപ്പെടുന്നതായോ കേട്ടറിവില്ല. എന്നാല്, മാര്‍ക്സിസ്റ്റുകള്‍ക്ക് ഭൂരിപക്ഷമുള്ള സ്ഥലങ്ങളില്, എണ്ണം അത്രയ്ക്ക് 'മൃഗീയ'മല്ലാത്ത സ്ഥലങ്ങളില്‍ക്കൂടി - മറ്റുള്ളവരെ അടിച്ചമര്‍ത്തുന്നതിന് ആ വിശേഷണം ചേര്‍ന്നു കാണാറുണ്ട്. അവര് ഭൂരിപക്ഷമായ സ്ഥലങ്ങളില്, മറ്റുള്ളപ്രസ്ഥാനങ്ങള് വളര്‍ന്നു കാണുന്നതില് അവര്‍ക്കുള്ള അസഹിഷ്ണുത കുപ്രസിദ്ധമാണ്.\nഅവര്‍ക്ക് ഭൂരിപക്ഷം വളരെക്കൂടുതലായ സ്ഥലങ്ങളില് സ്വാഭാവികമായും ആ ഭൂരിപക്ഷവര്‍ഗ്ഗീയതയുടെ അളവും വളരെക്കൂടുതലായിരിക്കും. ഭരണം കൂടി കയ്യിലെത്തുന്ന ഘട്ടങ്ങളില്, അതിന്റെ പ്രായോഗികതലങ്ങള് പരീക്ഷിക്കാന് എളുപ്പവുമാണ്. മാര്‍ക്സിസ്റ്റുഭരണം വരുമ്പോളെല്ലാം കണ്ണൂരില് ചോരക്കളം തീര്‍ക്കപ്പെടുന്നതിന്റെ കാരണവും ഇതല്ലാതെ മറ്റൊന്നുമല്ല. അല്ലാതെ, പലരും കരുതുന്നതുപോലെ, 'അങ്കച്ചേകവപാരമ്പര്യ'മൊന്നുമല്ല അവിടെ പ്രശ്നം.\nഇത് കേവലമൊരു ആരോപണമായി പറയുന്നതല്ല. മാര്‍ക്സിസ്റ്റുകള് തന്നെ അംഗീകരിച്ചിട്ടുള്ള - ഇപ്പോളും അവര് തന്നെ പറയുന്ന കാര്യവും ഇതു തന്നെയാണ്.\nഇവിടെയും ഉദാഹരണങ്ങള് അനവധിയാണ്. നാടൊട്ടുക്കും മാര്‍ക്സിസ്റ്റുപാര്‍ട്ടിയുടെ പേരില് ബസ് വെയിറ്റിംഗ് ഷെല്‍ട്ടറുകളുള്ള കണ്ണൂരില്, ഇടയ്ക്കെങ്ങാനും ഏതെങ്കിലും സംഘപ്രവര്‍ത്തകര് തങ്ങളുടെ വീടിനടുത്ത് ഒരെണ്ണം നിര്‍മ്മിച്ച് അതില് കാവി പെയിന്റടിച്ചാല് മാര്‍ക്സിസ്റ്റുകള് ഉടന്‍വന്ന് അതു കയ്യേറി ചുവന്ന പെയിന്റടിക്കുന്നു. ഇവിടെ ഞങ്ങള്‍ക്കാണു ഭൂരിപക്ഷമെന്നും - ഇവിടെ കാവിപെയിന്റില് ഒരു ഷെല്‍ട്ടര് വന്നാല് ഞങ്ങള്‍ക്കതു കണ്ടുനില്‍ക്കാനാവില്ലെന്നും - നിങ്ങള്‍ക്കു ചുവപ്പു പറ്റില്ലെങ്കില് ആരുടേതുമല്ലാത്ത വെള്ളനിറം വേണമെങ്കില് അനുവദിച്ചുതരാം എന്നുമൊക്കെയാണ് തര്‍ക്കപരിഹാരക്കമ്മിറ്റിയില് അവര് തുറന്നടിക്കുന്നത് !\nതങ്ങള് ഭൂരിപക്ഷമായിടത്ത് മറ്റുള്ളവരുടേതെന്നു തോന്നിപ്പിക്കുന്ന ഒരു നിറം കണ്ടാല്‍കൂടി തങ്ങള്‍ക്കെന്തോ വലിയ മാനസികപ്രശ്നമുണ്ടെന്ന് അവര് തന്നെ തുറന്നു സമ്മതിക്കുമ്പോള്, പ്രശ്നങ്ങളുടെ ഉറവിടം തേടി മറ്റെവിടെയാണു പോകേണ്ടത് ?\nമറിച്ച്, മുക്കിനും മൂലയിലും ചുവപ്പന് ബോര്‍ഡുകള് കണ്ടു നില്‍ക്കുന്നതിനോ അതിനടിയില് ബസ് കാത്തുനില്‍ക്കുന്നതിനോ സംഘപ്രവര്‍ത്തകര്‍ക്കു യാതൊരു മാനസികബുദ്ധിമുട്ടുമില്ലാത്ത സ്ഥിതിക്ക് 'അവര് പ്രശ്നമുണ്ടാക്കുന്നു' എന്നു പറയുന്നതില് എന്തു യുക്തിയാണുള്ളത്?\nമാര്‍ക്സിസ്റ്റുകളുടെ ഭാഷയില്, “പ്രശ്നമുണ്ടാക്കല്“ എന്നു പറഞ്ഞാല്, ‘സംഘപ്രവര്‍ത്തനം നടത്തല്‘ എന്നാണര്‍ത്ഥം!\nസംഘം പ്രവര്‍ത്തിച്ചു കൂടാ - ശാഖകള് നിര്‍ത്തണം - അതൊക്കെയാണു മാര്‍ക്സിസ്റ്റുകളുടെ ആവശ്യം. സമാധാനകമ്മിറ്റിയിലും മറ്റും അവര് നിരന്തരം അവതരിപ്പിക്കുന്നതും ആ ഒരൊറ്റ ആവശ്യം തന്നെയാണ്. ഇത്തവണയും അതുതന്നെയാണു പറഞ്ഞത്.\nആ ഭീഷണി അനുസരിച്ചില്ലെങ്കില് വന്നു ബോംബെറിയുന്നു. സംഘപ്രവര്‍ത്തകരെ ഭീഷണിപ്പെടുത്തുന്നു. വഴങ്ങുന്നില്ലെന്നു കണ്ടാല് വെട്ടിക്കൊല്ലുന്നു. തിരിച്ചടിയുണ്ടായാല് ഉടന് തന്നെ നാടുണര്‍ത്തുന്നു - 'കൊലക്കത്തി താഴെവയ്ക്കണം' എന്നാവശ്യപ്പെട്ട് പ്രകടനങ്ങളും സമ്മേളനങ്ങളും അരങ്ങേറുന്നു. അതിനിടയില്‍ക്കൂടി 'പ്രതിരോധം' തീര്‍ത്ത്, മാര്‍ക്സിസ്റ്റുകള്‍ക്കു നടുവില് ഒറ്റപ്പെട്ടുപോയ ചിലരെ, സംഘബന്ധത്തിന്റെ മാത്രം പേരില് കൊന്നു തള്ളിക്കൊണ്ട് വിജയാഹ്ലാദം പ്രകടിപ്പിക്കുകയും - ഫാസിസ്റ്റുവിരുദ്ധത പരസ്യത്തിനുവച്ച് നാണംകെട്ടുവോട്ടിരന്ന് ചില സമുദായങ്ങളെ അപകീര്‍ത്തിപ്പെടുത്തുകയും ചെയ്യുന്നു.\nആര്‍ക്കും നോക്കി മനസ്സിലാക്കാവുന്ന വിധം വ്യക്തമാണിവിടെ കാര്യങ്ങള്.\nമറുവശത്ത് - സംഘടനാപ്രവര്‍ത്തനം സംബന്ധിച്ച സംഘതിന്റെ നിലപാട് എടുത്തുനോക്കാവുന്നതേയുള്ളൂ. തങ്ങളുടെ പ്രവര്‍ത്തനം അവസാനിപ്പിക്കണമെന്നത് - രാഷ്ട്രീയവൈരാഗ്യത്തിന്റെ പേരില് നെഹൃവും ഇന്ദിരാഗാന്ധിയുമടക്കമുള്ളവര് ശ്രമിച്ചിട്ടു സാധിക്കാത്തൊരു കാര്യം - രണ്ടോ മൂന്നോ സംസ്ഥാനങ്ങളില് മാത്രം സാന്നിദ്ധ്യവും അവിടെത്തന്നെ ചില ജില്ലകളില് മാത്രം ഭൂരിപക്ഷവുമുള്ളൊരു പാര്‍ട്ടിയുടെ ജില്ലാനേതാക്കള് പറഞ്ഞാലെങ്ങനെ നടക്കും എന്ന് ആശ്ചര്യപ്പെടുക മാത്രമാണ് - അവര് ചെയ്യുന്നത്. തിരിച്ച് - തങ്ങള്‍ക്കു ഭൂരിപക്ഷമുള്ള പ്രദേശങ്ങളില് മാര്‍ക്സിസ്റ്റുകള് പ്രവര്‍ത്തനം നിര്‍ത്തണമെന്ന ഒരു ആവശ്യമോ - അതു ചെയ്തില്ലെങ്കില് കൊന്നുകളയുമെന്ന ഭീഷണിയോ അവര് ഉയര്‍ത്തുന്നില്ല. ഇക്കണ്ട പ്രശ്നമൊക്കെയുണ്ടായപ്പോളും കണ്ണൂരില് സംഘത്തിനു ഭൂരിപക്ഷമുള്ള സ്ഥലങ്ങളില് ജീവിക്കുന്ന മാര്‍ക്സിസ്റ്റുകള്‍ക്ക് ഒരു പോറല് പോലുമേറ്റില്ല താനും.\nപ്രശ്നം വളരെ വ്യക്തമാണിവിടെ. മാര്‍ക്സിസ്റ്റുകളുടെ ഭൂരിപക്ഷവര്‍ഗ്ഗീയതയില്‍നിന്നുടലെടുത്ത ഒരു തീരുമാനം - സംഘശാഖകള് കണ്ണൂരില് പ്രവര്‍ത്തിക്കുവാന് പാടില്ല എന്നത് - അടിച്ചേല്‍പ്പിക്കുന്നതിന്റെ ഭാഗമായി അവര് വര്‍ഷങ്ങളായി സംഘപ്രവര്‍ത്തകരെ ശാരീരികമായി ഉപദ്രവിക്കുകയും കൊല്ലുകതന്നെയും ചെയ്തുകൊണ്ടിരിക്കുന്നു. തങ്ങളുടെ ആദര്‍ശത്തില് വിശ്വസിച്ചുകൊണ്ട് ജീവിക്കാനനുവാദമില്ലെന്ന ഘട്ടത്തില് - നിയമവ്യവസ്ഥയേയും കൂട്ടുപിടിക്കാന് കഴിവുള്ളവരാണു മറുവശത്തെന്ന വസ്തുതകൂടി നിലനില്‍ക്കുമ്പോള് - തങ്ങള്‍ക്കും പ്രസ്ഥാനത്തിനും പ്രശ്നമാകുമെന്നറിഞ്ഞിട്ടുകൂടി തങ്ങള് ആയുധമെടുക്കാന് നിര്‍ബന്ധിതരായിട്ടുണ്ടെന്നു തുറന്നംഗീകരിക്കാന് മടിയില്ലാത്തവരാണ് കണ്ണൂരിലെ സംഘപ്രവര്‍ത്തകര്. 'ജനകീയപ്രതിരോധം' മുതലായ പച്ചക്കള്ളങ്ങള് പ്രചരിപ്പിക്കാനോ നിയമവ്യവസ്ഥയില് നിന്ന് ഒളിച്ചോടാനോ അവര് ശ്രമിക്കുന്നതായും കണ്ടിട്ടില്ല.\nതങ്ങളുടെ നേരെ ആയുധമുയരുന്നില്ലെങ്കില് - സംഘടനാപ്രവര്‍ത്തനത്തില്‍നിന്നു തങ്ങളെ തടയുന്നില്ലെങ്കില് - സംഘപ്രവര്‍ത്തകര്‍ക്ക് ആയുധമെടുക്കുന്നതൊഴിവാക്കാം.\nസംഘപ്രവര്‍ത്തനം അവസാനിപ്പിക്കാനും മാര്‍ക്സിസ്റ്റുകള്‍ക്കു വഴങ്ങി ജീവിക്കുവാനും എല്ലാവരും തയ്യാറായാല് - മാര്‍ക്സിസ്റ്റുകള്‍ക്കും ആയുധമെടുക്കേണ്ടി വരില്ല.\nപ്രശ്നമെന്താണെന്നിവിടെ വളരെ വ്യക്തമാണ്. പരിഹാരം വളരെ ലളിതമാണെന്നു പറയാന് കാരണവും അതു തന്നെയാണ്.\nപ്രവര്‍ത്തകര്‍ക്കും ബന്ധുക്കള്‍ക്കും ജീവഹാനി സംഭവിക്കുകയും നാട്ടില് അശാന്തിപടരുകയും ചെയ്യുന്ന സാഹചര്യം ഒഴിവാക്കാന് തന്നെയാണ് ഇരുപക്ഷത്തിനും ആഗ്രഹമെന്നു വ്യക്തം.\nഒരുവശത്താണെങ്കില് - കണ്ണൂരിലെ മാര്‍ക്സിസ്റ്റുകളുടെ ഭൂരിപക്ഷത്തേക്കുറിച്ച് സംഘത്തിനെന്നല്ല ആര്‍ക്കുംസംശയമുണ്ടാവാനിടയില്ല. ശാരീരികമായി അവരെ നിരന്തരം നേരിട്ടുകൊണ്ടിരിക്കാന് സംഘത്തിനു താത്പര്യമുണ്ടാവാന് വഴിയില്ല. സമാധാനപരമായൊരു അന്തരീക്ഷത്തില് മാത്രമേ സംഘപ്രവര്‍ത്തനം നടക്കുകയുള്ളൂ എന്നത് അവര്‍ക്കു തന്നെ അറിയാവുന്നതാണ്. അവര് തന്നെ പറയുന്നതുമാണ്.\nമറുവശത്ത് - ശാരീരീകമായി നേരിടുന്നതിലൂടെ തങ്ങള്‍ക്കു കീഴടക്കാവുന്ന നിലയില്‍ക്കൂടുതല് ഇതിനകം സംഘം വളര്‍ന്നുകഴിഞ്ഞിരിക്കുന്നുവെന്ന തിരിച്ചറിവ് മാര്‍ക്സിസ്റ്റുകള്‍ക്കുമുണ്ടായിട്ടുണ്ട്. ഇത്തവണ മാസങ്ങള്‍നീണ്ട തയ്യാറെടുപ്പുകള് നടത്തിയിട്ടും ആസൂത്രണം ചെയ്ത രീതിയിലല്ല കാര്യങ്ങള് നീങ്ങിയതെന്ന നിരാശയും അവരെ പിടികൂടിയിട്ടുണ്ട്. അവസാന നിമിഷം, സംഘവുമായി സജീവബന്ധമില്ലാതെ, തങ്ങള്‍ക്കിടയില് കഴിഞ്ഞുകൂടിയിരുന്ന ചിലരെ തെരഞ്ഞെടുത്ത് വധിച്ചതും - ഒടുവില് രോഗിയായ വൃദ്ധനെ വധിക്കേണ്ടിവന്നതുമൊക്കെ തികഞ്ഞ നാണക്കേടായി അവര് തന്നെ രഹസ്യമായി വിലയിരുത്തുന്നുണ്ട്. മാത്രവുമല്ല - അക്രമങ്ങള് ദേശീയതലത്തില് പടരുന്ന ഒരു സാഹചര്യം ഇനിയുണ്ടാകുക കൂടിയാണെങ്കില്, ഒരുപക്ഷേ പിന്നീടു നികത്താനാവാത്ത നഷ്ടങ്ങളുണ്ടാകുന്ന സ്ഥിതിവിശേഷങ്ങള് സൃഷ്ടിച്ചേക്കുമെന്നും അത്തരമൊരു സാഹചര്യം ഒഴിവക്കേണ്ടതുണ്ടെന്നും അവര്‍ക്കു നന്നായി അറിയാം. 'ഇതു തീക്കളിയാണ് ' എന്ന ഡി.വൈ.എഫ്.ഐ. നേതാവിന്റെ തിരിച്ചറിവ്, പാര്‍ട്ടിയുടെ ആശങ്ക തന്നെയാണു പ്രതിഫലിപ്പിക്കുന്നതായിത്തോന്നിയത്.\nഅപ്പോള്, അക്രമമൊഴിവാക്കണമെന്ന കാര്യത്തില് അഭിപ്രായവ്യത്യാസമില്ല. തര്‍ക്കം ഒരേയൊരു കാര്യത്തിലേയുള്ളൂ.\n'തങ്ങള്‍ക്കിഷ്ടമുള്ള ആദര്‍ശങ്ങളില് വിശ്വസിച്ചുകൊണ്ടുജീവിക്കുവാനും ഇവിടുത്തെ നിയമവ്യവസ്ഥയും ഭരണഘടനയും അനുവദിക്കുന്ന സംഘടനാപ്രവര്‍ത്തനം നടത്തുവാനുമുള്ള സ്വാതന്ത്ര്യം തങ്ങള്‍ക്കനുവദിച്ചുകിട്ടണ'മെന്നും - 'തങ്ങളുടെ പ്രവര്‍ത്തകരുടെ ജീവനും സ്വത്തിനും ഭീഷണിയുണ്ടാവാന് പാടില്ല' എന്നും സംഘം പറയുന്നു. ‘അതു പറ്റില്ല - സംഘശാഖകള് നടത്താന് അനുവദിക്കില്ല - കണ്ണൂരില് സംഘപ്രവര്‍ത്തനം അവസാനിപ്പിക്കും‘ എന്നു മാര്‍ക്സിസ്റ്റു പാര്‍ട്ടി പറയുന്നു. അതിനു തയ്യാറായില്ലെങ്കില്, പ്രവര്‍ത്തകരെ ആക്രമിക്കുമെന്നു പറയുകയും പ്രവൃത്തിയിലൂടെ കാണിച്ചുതരികയും ചെയ്യുന്നു.\n'ശാഖകള് അനുവദിക്കണ'മെന്ന് ഒരു പക്ഷവും - 'മറ്റുള്ളിടത്താവാം പക്ഷേ ഇവിടെ പറ്റില്ല' എന്നു മറുപക്ഷവും!\nഈയൊരു കാര്യത്തില് മാത്രമേ തര്‍ക്കമുള്ളൂ.\nഇതിനൊരു പരിഹാരം കണ്ടെത്താന് എത്രയെളുപ്പമാണ് !\nഇവിടുത്തെ നിയമവ്യവസ്ഥയ്ക്കുള്ളില് നിന്നുകൊണ്ടുള്ള - ആര്‍ക്കുവേണമെങ്കിലും എപ്പോള് വേണമെങ്കിലും പരിശോധിക്കാവുന്ന - കാര്യക്രമങ്ങളാണ് സംഘപ്രവര്‍ത്തനത്തില് അടങ്ങിയിട്ടുള്ളത്. അതങ്ങ് അനുവദിച്ചു കൊടുക്കുക എന്നതും, മറുപക്ഷത്തിന്റെ ജനാധിപത്യവിരുദ്ധമായ - ഭരണഘടനാവിരുദ്ധമായ ആവശ്യം തള്ളിക്കളയുക എന്നതുമാണ് പ്രശ്നപരിഹാരം.\nശാഖയില് എന്തൊക്കെയോ ഭയങ്കരമായ പരിപാടികള് നടക്കുന്നു എന്നൊക്കെ ചിലപ്പോള് മാര്‍ക്സിസ്റ്റുകള് തടസ്സവാദമുന്നയിക്കാറുണ്ട്. അവിടെ ആളെക്കൊല്ലാന് പഠിപ്പിക്കുമത്രേ! ആകെ ഒരു മണിക്കൂര് മാത്രം ദൈര്‍ഘ്യമുള്ള പരിപാടികള്‍ക്കിടെ അനവധി കാര്യങ്ങള് ഇപ്പോള്‍ത്തന്നെ ചെയ്യാനുള്ളപ്പോള്, അതിനിടയ്ക്ക് ഇത്തരമൊരു പുതിയകാര്യത്തിന് എവിടെയാണാവോ സമയം എന്ന സ്വാഭാവിക സംശയം അതിനോടൊപ്പവും വരുന്നു. ഈ സംശയങ്ങളൊക്കെ തീര്‍ക്കാനും എത്രയെളുപ്പമാണ്? ആര്‍ക്കും കടന്നുചെല്ലാവുന്ന മൈതാനങ്ങളിലും വെളിമ്പറമ്പുകളിലും മറ്റുമാണ് സംഘശാഖകള് നടക്കുന്നത്. ശാഖയിലെ കാര്യക്രമങ്ങള് വീക്ഷിക്കാന് ഏതെങ്കിലും വ്യക്തികള് താത്പര്യം പ്രകടിപ്പിച്ചാല്, അവരെ ആദരിച്ചിരുത്തുമെന്നല്ലാതെ സംഘത്തിന് അതില് എതിര്‍പ്പുണ്ടാവാനിടയില്ല. അപ്പോള്‍പിന്നെ, ലളിതമായ പരിഹാരം അവിടെയുമുണ്ട്.\nനാലോ അഞ്ചോ പേര് ശാഖയിലേക്കെത്തുമ്പോളേക്കും അവരെ തടയാനായി ബോംബും വടിവാളുമായി നാല്‍പതും അമ്പതും പേര് വളയുന്ന നാണക്കേട് ഒഴിവാക്കുക എന്നതാണു ചെയ്യാവുന്നത്. അവിടെയെന്താണു നടക്കുന്നതെന്ന് സമാധാനപരമായി ചുറ്റും നിന്ന് കാണട്ടെ. പാര്‍ട്ടി സഖാക്കളോട് എല്ലാവരോടുമായി ഊഴം വച്ച് കാര്യങ്ങള് കണ്ടു മനസ്സിലാക്കാന് പറയാവുന്നതാണ്. യാഥാര്‍ത്ഥ്യങ്ങള് മനസ്സിലാക്കുകയും സഖാക്കള്‍ക്ക് സംഘാദര്‍ശങ്ങളില് താത്‌പര്യം ജനിക്കുകയും ചെയ്യുമെന്നു ഭീതിയുണ്ടെങ്കില്, അതു തടയാന് മുന്‍കൂറായി എന്തെങ്കിലും ചെയ്തിട്ടു മതി അത്തരമൊരു നടപടി എന്നും തീരുമാനിക്കാവുന്നതാണ്. ഇതിനകം വെട്ടുകിട്ടിയിട്ടുള്ള സംഘപ്രവര്‍ത്തകരില് അനേകം പേര് മാര്‍ക്സിസ്റ്റുപശ്ചാത്തലത്തില് നിന്നുള്ളവരാണ്. വെറുതേ അത്തരക്കാരുടെ ലിസ്റ്റിനു നീളം വയ്പ്പിച്ചിട്ടു കാര്യമില്ല.\nഅതല്ലെങ്കില്‍പ്പിന്നെ ഓരോ ശാഖയിലും നടക്കുന്നതെന്താണെന്ന് ക്യാമറയില് പകര്‍ത്തി കൈരളി ചാനലിലോ മറ്റോ സംപ്രേക്ഷണം ചെയ്യട്ടെ. നിയമവിരുദ്ധമായതെന്തെങ്കിലുമാണെങ്കില്, നടപടികളെടുക്കാന് തെളിവുകളും ലഭിക്കുമല്ലോ.\nസംഘടനാപ്രവര്‍ത്തനം തടസ്സപ്പെടുത്തരുതെന്നല്ലാതെ മറ്റൊരു ആവശ്യവും സംഘം ഉന്നയിക്കുന്നില്ലെന്നിരിക്കേ, അവര്‍ക്കു നേരെ ആയുധമുയരുമ്പോളല്ലാതെ അവര്‍ക്കു പ്രശ്നമുണ്ടാക്കേണ്ട ആവശ്യവുമില്ല എന്നിരിക്കേ - മേല്‍പ്പറഞ്ഞതു മാത്രമാണിനിയൊരു പരിഹാരം. അവരെ സംഘടനാപ്രവര്‍ത്തനത്തിന് അനുവദിക്കുക. എന്തൊക്കെയാണു ചെയ്യുന്നതെന്നു കൃത്യമായി നിരീക്ഷിച്ചുകൊണ്ടിരിക്കുക. എതിര്‍ക്കപ്പെടേണ്ടതായി എന്തെങ്കിലും ദൃഷ്ടിയില്‍പ്പെട്ടാല് - അതു തടയാന് നിയമപരമായ നടപടികള് സ്വീകരിക്കുക.\nസംഘടനാസ്വാതന്ത്ര്യം അനുവദിക്കുമെന്ന് മുഖ്യമന്ത്രി ഉറപ്പു കൊടുത്തിട്ടുണ്ട്. പതിവുപോലെ ഇത്തവണയും ഉറപ്പുകള് ലംഘിക്കപ്പെട്ടിട്ടുണ്ട്. എന്തു വിലകൊടുത്തും തങ്ങളുടെ പ്രവര്‍ത്തനസ്വാന്തന്ത്ര്യം സംരക്ഷിക്കണമെന്നു തീരുമാനിച്ചു സംഘം മുന്നോട്ടുപോകാന് തന്നെയാണു തീരുമാനിച്ചിട്ടുള്ളതെന്നു കേള്‍ക്കുന്നു.\nപ്രശ്നങ്ങളവസാനിക്കുമോ? മേല്‍പ്പറഞ്ഞതുപോലെയൊരു ലളിതമായ പരിഹാരം അവിടെ പ്രാവര്‍ത്തികമാകുമോ? കണ്ണൂരാണ്. കാത്തിരുന്നു കാണാം.\nഏറ്റവും വലിയ ജനാധിപത്യരാഷ്ട്രമെന്നഭിമാനിക്കുന്ന നമ്മുടെ നാട്ടില്, നിസ്സാരമായ ചില അവകാശസംരക്ഷണങ്ങളുമായി ബന്ധപ്പെട്ട് ഒരു തുള്ളി ചോര പോലും ഇനി വീഴാതിരിക്കട്ടെ.\n(പിന്നീടു കൂട്ടിച്ചേര്‍ക്കുന്നത്:- ഈ പ്രതീക്ഷ സഫലമായില്ല. സി.പി.എം. പതിവുപോലെ വീണ്ടും അക്രമം നടത്തി. യാതൊരു കാരണവുമില്ലാതെ സംഘപ്രവര്‍ത്തകരെ ആക്രമിച്ചു. അതേപ്പറ്റിയൊക്കെ തുടര്‍ന്നുള്ള പോസ്റ്റുകളില് എഴുതിയിട്ടുണ്ട്. കണ്ണൂര് - പ്രതീക്ഷ നശിക്കുന്നു - വീണ്ടും! )\nഈ പോസ്റ്റിട്ടതിനുശേഷം കുറേ നാളുകള് കഴിഞ്ഞപ്പോള് വന്ന ഒരു പത്രവാര്‍ത്ത ഇവിടെ കൂട്ടിച്ചേര്‍ക്കുന്നു. മുകളില്‍പ്പറഞ്ഞ കാര്യങ്ങളെല്ലാം എത്ര ശരിയായിരുന്നു എന്നാണതു വ്യക്തമാ‍ക്കുന്നത്.\nശാഖയില് ആയുധപരിശീലനം നടക്കുന്നു എന്നു മാര്‍ക്സിസ്റ്റുകള് പച്ചക്കള്ളം പറയുന്നു. എന്നാല് - പോലീസ് തന്നെ സമ്മതിക്കുന്നു - ആയുധപരിശിലനമൊന്നും നടക്കുന്നില്ല എന്ന്.\nശാഖകളില് നിയമവിരുദ്ധമായതെന്തെങ്കിലും നടക്കുന്നുണ്ടെങ്കില് അതു തടയാന് പോലീസിനെയും മറ്റു നിയമസംവിധാനങ്ങളെയും ഉപയോഗിക്കാന് മാര്‍ഗ്ഗമുണ്ടെന്നിരിക്കെ - സി.പി.എം. സ്വന്തനിലയില് അതു തടയാന് ശ്രമിക്കുന്നതിന്റെ ന്യായമെന്താണ്? അവരാണോ ഇവിടുത്തെ പോലീസ്?\nഎന്തിനാണ് ഇതേപ്പറ്റിയൊക്കെ അധികം ചര്‍ച്ചചെയ്യുന്നത് - ഇവിടെ കാര്യങ്ങള് പകല് പോലെ വ്യക്തമാണ്. സംഘപ്രവര്‍ത്തനം വ്യാപിക്കുന്നത് സഹിക്കാനുള്ള പക്വത സി.പി.എമ്മിനില്ല. അവര് എന്തു നുണയും പറഞ്ഞ് എങ്ങനെയും സംഘത്തെ ആക്രമിക്കും. സഹികെട്ടുകഴിയുമ്പോള് സംഘം തിരിച്ചടിക്കും. അതുമാത്രം - അതുമാത്രമാണവിടെ നടക്കുന്നത്. മറ്റുള്ളവരെ പ്രവര്‍ത്തിക്കാന് അനുവദിക്കാനുള്ള സഹിഷ്ണുത കൈവരിക്കാന് സി.പി.എമ്മിനു കഴിഞ്ഞാല് - അവരുടെ ഭൂരിപക്ഷവര്‍ഗ്ഗീയത അവസാനിപ്പിക്കാന് തീരുമാനിച്ചാല് - അന്നു തീരും കണ്ണൂരിലെ സകല പ്രശ്നങ്ങളും. സി.പി.എം. - അവര് മാത്രം വിചാരിച്ചാലേ കണ്ണൂരില് സമാധാനമുണ്ടാകൂ.\nമാര്‍ക്സിസ്റ്റുകളാണ് പ്രശ്നങ്ങള്‍ക്കു തുടക്കമിടുന്നത് എന്ന സുവ്യക്തമായ വസ്തുത നിരിക്ഷിച്ച് അംഗീകരിക്കുന്ന ആളുകള് തന്നെയും ചോദിക്കുന്നൊരു കാര്യമുണ്ട്. എന്നാലും എത്രയൊക്കെയായാലും കണ്ണൂരില് സംഘവും ആയുധമെടുത്തിട്ടില്ലേ? ഒരു തുള്ളി ചോരയെങ്കിലും വീഴ്ത്തിയിട്ടില്ലേ - വിമര്‍ശിക്കാന് അവര്‍ക്കെന്തവകാശം - എന്നൊക്കെ.\nകണ്ണൂര്‍ക്കാരനുമല്ല - സംഘപ്രവര്‍ത്തകനുമല്ലാത്ത ഒരാളോടു ചോദിക്കേണ്ട ചോദ്യമല്ല അത്. ഇതുരണ്ടുമായ - കണ്ണൂര്‍ക്കാരനായ ഒരു സംഘപ്രവര്‍ത്തകന് ഇക്കാര്യത്തില് പറയാനുള്ളതെന്താണെന്ന് ഈയിടെ കേള്‍ക്കാനിടയായി. അവിടുത്തെ നടുക്കുന്ന സാഹചര്യങ്ങളേക്കുറിച്ച് മറ്റുള്ള പലര്‍ക്കുമറിയാത്ത പലതും അദ്ദേഹം വിശദീകരിച്ചിരിക്കുന്നു. മേല്‍പ്പറഞ്ഞമട്ടുള്ള സംശയങ്ങളുള്ളവര്‍ക്ക് അതുവേണമെങ്കില് കേട്ടുനോക്കാവുന്നതാണ്.\n(ഇതിന്റെ ഓഡിയോ ഫയല് ഇവിടെ റൈറ്റ് ക്ലിക്ക് ചെയ്താല് - Save Target As... എന്ന ഫീല്‍ഡ് ഉപയോഗിച്ചു ഡൗണ്‍ലോഡു ചെയ്യാവുന്നതാണ്)\n(1) കണ്ണൂര് കലാപം - യാഥാര്‍ത്ഥ്യം ഇങ്ങനെയൊക്കെയാണ് !\n(2) കണ്ണൂര് കലാപം - പ്രേരണാരഹസ്യം പുറത്തുവരുന്നു?\n(3) കണ്ണൂര് - വാര്‍ത്തകളെ വെട്ടിക്കൊല്ലുന്നവര്!\nPosted by കാണാപ്പുറം നകുലൻ at Thursday, April 17, 2008 8 comments: Links to this post\nLabels: അക്രമരാഷ്ട്രീയം, കണ്ണൂര് കലാപം, മാര്‍ക്സിസ്റ്റ് അക്രമം


സ്വര്‍ണക്കടത്ത് കേസില് വിദേശകാര്യ സഹമന്ത്രി വി മുരളീധരനെ തള്ളി കേന്ദ്രധനമന്ത്രാലയം - BIG14NEWS\nHome kerala National സ്വര്‍ണക്കടത്ത് കേസില് വിദേശകാര്യ സഹമന്ത്രി വി മുരളീധരനെ തള്ളി കേന്ദ്രധനമന്ത്രാലയം\nന്യൂഡല്‍ഹി : സ്വര്‍ണക്കടത്ത് കേസില് വിദേശകാര്യ സഹമന്ത്രി വി മുരളീധരനെ തള്ളി കേന്ദ്രധനമന്ത്രാലയം. തിരുവനന്തപുരം വിമാനത്താവളം വഴി സ്വര്‍ണക്കടത്ത് നടത്തിയത് നയതന്ത്ര ബാഗേജ് വഴിയാണെന്ന് കേന്ദ്ര ധനമന്ത്രാലയം. നയതന്ത്ര ബാഗേജിലല്ല സ്വര്‍ണം കടത്തിയതെന്ന വിദേശകാര്യ സഹമന്ത്രി വി മുരളീധരന്റെ വാദം തള്ളിയാണ് ധനസഹമന്ത്രി അനുരാഗ് സിങ് ഠാക്കൂര് ഇക്കാര്യം ലോക്‌സഭയെ അറിയിച്ചത്. കേസില് അറസ്റ്റിലായവര്‍ക്ക് ഉന്നത ബന്ധമുണ്ടെന്നും അനുരാഗ് സിങ് ലോക്‌സഭയെ അറിയിച്ചു.\nയുഎഇ കോണ്‍സുലേറ്റിലെ നയതന്ത്ര ഉദ്യോഗസ്ഥന്റെ പേരിലാണ് ബാഗേജ് വന്നത്, അന്വേഷണം ഫലപ്രദമായി നടക്കുന്നുണ്ട്. ഇതുവരെ കേസില് 16 പേരെ അറസ്റ്റ് ചെയ്തു. അതില് ഒരു പ്രതിക്ക് ഉന്നതതല ബന്ധങ്ങളുണ്ടെന്നും ധനകാര്യമന്ത്രാലയം വ്യക്തമാക്കി. എന് കെ പ്രേമചന്ദ്രന്, ആന്റോ ആന്റണി, ഡീന് കുര്യാക്കോസ് എന്നിവര് ഉന്നയിച്ച ചോദ്യത്തിനായിരുന്നു അനുരാഗ് സിങ് ഠാക്കൂറിന്റെ മറുപടി.\nanurag sing takoor\nPrevious articleഞങ്ങളുടെ ചോദ്യങ്ങള് കേള്‍ക്കാനും അതിന് ഉത്തരം നല്‍കാനും നിങ്ങള്‍ക്ക് കഴിയണം; പാര്‍ലമെന്റില് മോദിയോട് ജയറാം രമേശ്\nNext articleകെ ടി ജലീലിനെ കസ്റ്റംസ് ചോദ്യംചെയ്യും; കസ്റ്റംസ് ഉടന് നോട്ടീസ് നല്‍കും\nകര്‍ഷക സമരത്തെ രാഹുല് മുന്നില് നിന്ന് നയിക്കും; പദ്ധതി ആവിഷ്‌ക്കരിച്ച് കോണ്‍ഗ്രസ്


ഗാസയില് മരണം 600 കവിഞ്ഞു – DN News\nHome/Developing Story/ഗാസയില് മരണം 600 കവിഞ്ഞു\nഗാസയില് മരണം 600 കവിഞ്ഞു\nഇസ്രയേല് നടത്തുന്ന കര, വ്യോമ യുദ്ധത്തെത്തുടര്‍ന്നു പലസ്തീനില് അഭയാര്‍ഥികളായവരുടെ എണ്ണം ഒരുലക്ഷം കവിഞ്ഞു. പതിനഞ്ചുദിവസം പിന്നിട്ട ആക്രമണങ്ങളില് ഇതിനകം കൊല്ലപ്പെട്ട പലസ്തീന്‍കാരുടെ എണ്ണം 604 ആയി. ഇതില് 120 പേര് കുട്ടികളാണ്. ഇസ്രയേലില് 27 സൈനികരുള്‍പ്പെടെ മൊത്തം 29 പേര് കൊല്ലപ്പെട്ടു. വെടിനിര്‍ത്തലിനുള്ള സാധ്യതകള് ഇനിയും തെളിഞ്ഞിട്ടില്ല.\nപലസ്തീന് അഭയാര്‍ഥികള്‍ക്കുവേണ്ടി ഐക്യരാഷ്ട്ര സംഘടനയുടെ കീഴില് വിവിധ സ്‌കൂളുകളിലായി 70 അഭയാര്‍ഥികേന്ദ്രങ്ങളാണു തുറന്നിട്ടുള്ളത്. ഇവിടെ എത്തിയവരുടെ എണ്ണം ഒരുലക്ഷം കവിഞ്ഞതായി യുഎന് ഇന്നലെ അറിയിച്ചു. കൊല്ലപ്പെട്ട 604 പലസ്തീന്‍കാരില് നാനൂറിലേറെപ്പേര് സാധാരണക്കാരാണ്. ഹമാസുമായി ബന്ധമുള്ള 180 പേര് കൊല്ലപ്പെട്ടുവെന്നാണു കണക്ക്. യുദ്ധത്തില് മുറിവേറ്റവര് 3700 കവിഞ്ഞതായും യുഎന് അറിയിച്ചു.\nഗാസയിലെ രക്തച്ചൊരിച്ചില് നിര്‍ത്താനും വെടിനിര്‍ത്തലിനുള്ള സാധ്യതകള് ആരായാനും രാജ്യാന്തരതലത്തില് ശ്രമം ഉണ്ടാകണമെന്നു യുഎന് സെക്രട്ടറി ജനറല് ബാന്‍കി മൂണ് അഭ്യര്‍ഥിച്ചു. ബാന്‍കി മൂണ്, യുഎസ് സ്‌റ്റേറ്റ് സെക്രട്ടറി ജോണ് കെറി എന്നിവര് വിവിധ തലങ്ങളില് ചര്‍ച്ചകള് നടത്തി വെടിനിര്‍ത്തല് ശ്രമം തുടരുന്നുണ്ട്. തുടര് ചര്‍ച്ചകള്‍ക്കായി കെറി ഖത്തര് സന്ദര്‍ശിക്കാനും സാധ്യതയുണ്ട്. കഴിഞ്ഞ ദിവസം ഖത്തറില് ഹമാസ് മേധാവി ഖാലിദ് മിഷാലും പലസ്തീന് പ്രസിഡന്റ് മഹ്മൂദ് അബ്ബാസും തമ്മില് ചര്‍ച്ച നടത്തിയിരുന്നു. ഇതിനുശേഷം മിഷാല് ഈജിപ്ത് തലസ്ഥാനമായ കയ്‌റോയിലേക്കു തിരിച്ചു. സമാധാനത്തിനായി യുഎന് രക്ഷാസമിതിയും ആഹ്വാനം ചെയ്തു. ആക്രമണങ്ങളില് നാട്ടുകാരും സാധാരണക്കാരും കൊല്ലപ്പെടുന്നതില് യുഎസ് പ്രസിഡന്റ് ബറാക് ഒബാമ ഉത്കണ്ഠ അറിയിച്ചു.\nഇസ്രയേല് ഇന്നലെ നടത്തിയ വ്യോമാക്രമണത്തില് ഗാസയില് ആശുപത്രി തകര്‍ന്നതായി പലസ്തീന് ആരോഗ്യമന്ത്രാലയം വക്താവ് അറിയിച്ചു. ആക്രമണത്തില് അഞ്ചുപേര് കൊല്ലപ്പെട്ടു. 70 പേര്‍ക്കു പരുക്കേറ്റു. പരുക്കേറ്റവരില് ഡോക്ടര്‍മാരും ഉള്‍പ്പെടുന്നു. ആശുപത്രിക്കടുത്തുള്ള മിസൈല് കേന്ദ്രത്തിനെതിരെയായിരുന്നു ആക്രമണമെന്നാണ് ഇസ്രയേല് വിശദീകരണം. മറ്റൊരു ആക്രമണത്തില് രണ്ടു പലസ്തീന് കുടുംബങ്ങളിലെ 30 അംഗങ്ങള് കൊല്ലപ്പെട്ടു.\nഅഭയാര്‍ഥികള്‍ക്കുവേണ്ടി മാനുഷിക പരിഗണനവച്ച് അടിയന്തരമായി സഹായവും ഫണ്ടും നല്‍കാന് യുഎന് അഭ്യര്‍ഥിച്ചിട്ടുണ്ട്. ദുബായിലെ രാജ്യാന്തര ഹ്യൂമാനിറ്റേറിയന് സിറ്റിയുടെ (ഐഎച്ച്‌സി) നേതൃത്വത്തില് 115 ടണ് പുതപ്പുകള്, കമ്പിളികള് തുടങ്ങിയവ പലസ്തീന് അഭയാര്‍ഥികള്‍ക്ക് എത്തിച്ചുകൊടുത്തു. വിമാനം വഴി ജോര്‍ദാനില് എത്തിക്കുന്ന സാധനങ്ങള് അവിടെ നിന്നു യുഎന് റിലീഫ് ആന്‍ഡ് വര്‍ക്‌സ് ഏജന്‍സി ഫോര് റെഫ്യൂജീസ് (യുഎന് ആര്‍ഡബ്ലിയുഎ) ട്രക്കുകളില് ഗാസയില് എത്തിച്ചു വിതരണം ചെയ്യുകയാണ്.


ലൈംഗിക തൊഴിലാളിയുടെ ശരീരവും മനസും | Truecopy Webzine | TrueCopy Think\nലൈംഗിക തൊഴിലാളിയുടെ ശരീരവും മനസും\nലൈംഗികത്തൊഴിലാളിയുടെ ശരീരവും മനസ്സും എങ്ങനെയാണ് ക്ലയന്റുമായുള്ള ലൈംഗികബന്ധത്തില് പെരുമാറുന്നത്? ലൈംഗികതയില് സ്ത്രീയുടെയും പുരുഷന്റെയും അധികാരപ്രയോഗങ്ങള് എങ്ങനെയാണ് പ്രകടിപ്പിക്കുന്നത്?\n25 Jul 2021, 03:27 PM\nഒരു ലൈംഗികത്തൊഴിലാളിയുടെ ശരീരവും മനസ്സും എങ്ങനെയാണ് ക്ലയന്റുമായുള്ള ലൈംഗികബന്ധത്തില് പെരുമാറുന്നത്? ലൈംഗികതയില് സ്ത്രീയുടെയും പുരുഷന്റെയും അധികാരപ്രയോഗങ്ങള് എങ്ങനെയാണ് പ്രകടിപ്പിക്കുന്നത്?- ലൈംഗിക തൊഴിലിനെയും ലൈംഗിക തൊഴിലാളികളെയും കുറിച്ചുള്ള പൊതുബോധത്തെ നിശിത വിചാരണ ചെയ്യുകയാണ് ലൈംഗികത്തൊഴിലാളികളുടെ സംഘാടനത്തിൽ നേതൃപരമായ പങ്ക് വഹിച്ച, കണ്ണൂര് മെഡിക്കലെ കോളേജില് കമ്യൂണിറ്റി മെഡിസിന് വിഭാഗം മേധാവി ഡോ. എ.കെ. ജയശ്രീ, ട്രൂ കോപ്പി വെബ്‌സീനില് എഴുതുന്ന ‘എഴുകോണ്' എന്ന ആത്മകഥയില്.\nവിശാഖപട്ടണത്തിനടുത്തുള്ള രാജമന്ദ്രിയില് ലൈംഗിക തൊഴിലാളികള്‍ക്കിടയില് പ്രവര്‍ത്തിച്ച അനുഭവമാണ് ഡോ. ജയശ്രീ പങ്കിടുന്നത്.\nപുറത്തുപോകുമ്പോള് ‘മാന്യവനിത'കളെ പോലെ സാരിയും കുങ്കുമവും അണിയേണ്ടതുണ്ട്. കഴിയുന്നതും വീട്ടില് വസിക്കുകയും കുഞ്ഞുങ്ങളെ പരിപാലിക്കുകയും വേണം. കുറഞ്ഞ എണ്ണത്തില്, യോഗ്യരായ ക്ലയന്റുകളെ മാത്രം തെരഞ്ഞെടുക്കണം. സഹപ്രവര്‍ത്തകരോടുള്ള ധാര്‍മികത നിലനിര്‍ത്താന്, ക്ലയന്റിന് വേണ്ടി അവരുമായി വഴക്കടിക്കാതിരിക്കണം. മര്യാദ വിട്ട് മത്സരിക്കുകയും അരുത്- ഇതൊക്കെയാണ് വാണിജ്യക്കാരിയായ സ്ത്രീക്ക് ആവശ്യമായ ഗുണഗണങ്ങളായി അവര് കണ്ടത്. ഇതില് സ്വന്തം ശരീരത്തിന്റെ ആനന്ദത്തേക്കാള് പണം തരുന്ന ആളിന് പ്രാധാന്യം നല്‍കണം. ഇത് ഏറെക്കുറെ അങ്ങനെ തന്നെയാണ് സ്ഥിരപങ്കാളിയുമായും വിവാഹ ജീവിതത്തിലും നടക്കുന്നതെന്നത് കൗതുകകരമാണ്. ഭാര്യമാരായ സ്ത്രീകളും പലപ്പോഴും ലൈംഗികേതരമായ കുടുംബ കാര്യങ്ങള്‍ക്ക് മുന്‍തൂക്കം നല്‍കി സ്വന്തം ലൈംഗിക താല്‍പര്യങ്ങള് അവഗണിക്കുകയാണ് പതിവ്.\nമിക്ക സ്ത്രീകള്‍ക്കും സ്ഥിരമല്ലാത്തതെങ്കിലും ഒരു പങ്കാളി ഉണ്ടാവും. അവര് ചിലപ്പോള് മറ്റൊരു കുടുംബമുള്ളവരാകും. എങ്കിലും അവരെ സ്വന്തമായി കരുതുകയും ‘ലവര്' എന്ന് വിളിക്കുകയും ചെയ്യുന്നു. ഞങ്ങളുടെ പ്രോജക്ട് ഭാഷയില് അവര് ‘താല്‍ക്കാലിക ഭര്‍ത്താക്ക'ന്മാരാണ് (Temporary husband). ലൈംഗികാഹ്ലാദം നന്നായി അനുഭവിക്കുന്നത് ഇവരുമായുള്ള ബന്ധത്തിലൂടെയാണെന്ന് ഈ സ്ത്രീകള് പറയുന്നുണ്ട്. ലൈംഗികമായ ആനന്ദത്തെ കുറിച്ച് പറയുമ്പോള് അവര് ക്ലയന്റുകളേക്കാള് വാചാലരായത് താല്‍ക്കാലികരെങ്കിലും പങ്കാളികളെയോ കാമുകന്മാരെയോ കുറിച്ചാണ്. ക്ലയന്റുകളുടെ പോക്കറ്റുകളിലേക്കാണ് അവര് കൂടുതല് ശ്രദ്ധ കൊടുക്കുന്നത്. ഒരുമിച്ചുള്ള കുളി മുതല് ലിംഗ-യോനീ സംയോഗം വരെ പതിനാലോളം വ്യത്യസ്ത രതിലീലകളെ കുറിച്ച് അവര് ഉല്ലാസത്തോടെ വിവരിച്ചു. ഈ അനുഭവങ്ങളെ കുറിച്ച് ഒരുമിച്ചിരുന്ന് സംസാരിക്കാന് അവര്‍ക്ക് ആദ്യം മടിയുണ്ടായിരുന്നു. അത് സ്വകാര്യമാണെന്നു കരുതുന്നതോടൊപ്പം കലാവിരുതുകള് മറ്റുള്ളവരുമായി പങ്കുവച്ചാല് സ്വന്തം കഴിവ് മറ്റുള്ളവര് കവര്‍ന്നെടുക്കുമോ എന്ന ഭയവും പലര്‍ക്കും ഉണ്ടായിരുന്നു.\nപ്രായം കുറഞ്ഞ സ്ത്രീകളാണോ കൂടുതല് അനുഭവങ്ങളുള്ള മദ്ധ്യവയസ്‌കരാണോ കൂടുതല് ആനന്ദം നല്‍കുന്നതെന്ന് ആശങ്കപ്പെടുന്ന പുരുഷന്മാരുടെ ചിന്തകള് അവരും പങ്കുവച്ചു. പ്രായം കുറഞ്ഞ സ്ത്രീകളുടെ യോനിയിലെ മുറുക്കം ആണിനും പെണ്ണിനും ഒരുപോലെ ആനന്ദം നല്‍കുമായിരിക്കും എന്ന് പ്രായമുള്ള സ്ത്രീകള് സന്ദേഹിച്ചു. എന്നാല്, പ്രായം കുറഞ്ഞ, പ്രസവിച്ചിട്ടില്ലാത്ത സ്ത്രീകള് പലപ്പോഴും വേദന കടിച്ചുപിടിച്ച് സ്വന്തം നിലനില്‍പ്പിനു വേണ്ടി യത്‌നിക്കുകയായിരിക്കും.\nപൊതുവേയുള്ള പുരുഷാധിപത്യത്തിനു കീഴിലും സ്ത്രീകള് അവര്‍ക്കുകഴിയുന്ന രീതിയില് പണിപ്പെട്ട് അധികാരം സ്ഥാപിച്ചെടുക്കാനും നിലനിര്‍ത്താനും ശ്രമിക്കുന്നു. അങ്ങനെ വരുമ്പോള് യോനി, ശക്തിയുടെ ഇരിപ്പിടമായി അവര് കരുതുകയും ചെയ്യുന്നുണ്ട്. സംയോഗത്തില്, സ്ത്രീയുടെ പൊസിഷനും പ്രാധാന്യമുള്ളതാണ്. സ്ത്രീകള് മുകളിലായിരിക്കുന്നത് പുരുഷന് ആനന്ദം വര്‍ദ്ധിപ്പിക്കുമ്പോള് സ്ത്രീകള്‍ക്ക് അധികാരവും നിയന്ത്രണവും നല്‍കുന്നു. പുരുഷന് ആനന്ദം നല്‍കുന്നതോടൊപ്പം സ്വയം ശക്തി ആര്‍ജ്ജിക്കുന്നതായും അവര് അനുഭവിക്കുന്നു. സ്വന്തം നിയന്ത്രണത്തിലുള്ള ബന്ധത്തിനുശേഷം ചിലപ്പോള് ഞങ്ങള് അവരെ തൊഴിക്കുക പോലും ചെയ്യാറുണ്ടെന്ന് ചിലര് വെളിപ്പെടുത്തി. പരസ്പരധാരണയോടെയുള്ള ബന്ധത്തില് ഒരാള് ക്ഷീണിക്കുമ്പോള് മറ്റെയാള് താങ്ങായി അതേറ്റെടുക്കുന്നു. മുകള്‍നില സ്ത്രീകള്‍ക്ക് ശക്തി നല്കുന്നുവെങ്കിലും ദീര്‍ഘ സമയം ചെലവഴിക്കേണ്ടി വരുന്നതിനാല് ബിസിനസില് അത് സമയനഷ്ടമുണ്ടാക്കുന്നതായും അവര് കണ്ടു.\nഎഞ്ചിനീയര്‍മാര്, ഭരണാധികാരികള്, കൂലിത്തല്ലുകാര്, ഡ്രൈവര്‍മാര് തുടങ്ങി ജീവിതത്തിന്റെ എല്ലാ തുറകളിലുമുള്ളവര് ക്ലയന്റുകളായി എത്താറുണ്ട്. ബിസിനസിലാണെങ്കിലും പരസ്പര ബഹുമാനത്തോടെ പെരുമാറുന്നവരെയാണ് എല്ലാവരും ഇഷ്ടപ്പെടുന്നത്.\nശരീരത്തിന് വേദനയുണ്ടാക്കുന്ന നിലകളെ കുറിച്ചും സ്ത്രീകള്‍ക്ക് നല്ല ധാരണയുണ്ട്. ചില പുരുഷന്‍മാര് സ്ത്രീകളുടെ ശരീരത്തിന്റെ മൃദുലതയോ, അസ്വാസ്ഥ്യമോ ക്ഷീണമോ ഒന്നും പരിഗണിക്കാതെ വേദനിപ്പിക്കുകയും ചെയ്യുന്നു. മിതമായ മദ്യപാനം രണ്ടുപേര്‍ക്കും സുഖപ്രദമാണെങ്കിലും അമിത മദ്യപന്മാരായ പുരുഷന്മാര് സമയം ദീര്‍ഘിപ്പിച്ച് ബുദ്ധിമുട്ടിക്കാറുണ്ട്. യോനീബന്ധമാണ് ശ്രേഷ്ഠമെന്ന് അവര് മനസ്സിലാക്കി വച്ചിരിക്കുന്നു എങ്കിലും അനുഭവത്തില് മുലകള്, കക്ഷം, തുടകള് എന്നിവ പുരുഷന്മാര് ഉപയോഗിക്കുന്നതാണ് വേദന ഇല്ലാതിരിക്കാന് നല്ലതെന്നും അവര് തിരിച്ചറിയുന്നു.\nലിംഗവും, ലിംഗത്തെ തഴുകുന്നതും തലോടുന്നതും ലൈംഗിക രസാനുഭൂതിയുടെ കേന്ദ്രമായാണ് കണക്കാക്കി പോരുന്നത്. ലൈംഗികത എന്ന വാക്കുതന്നെ അതില് നിന്ന് രൂപപ്പെട്ടതാണല്ലോ. ലിംഗമില്ലായ്മ സ്ത്രീകള്‍ക്ക് ഒരു കുറവല്ലെന്നും, ഏതൊരവയവത്തിനുമുള്ള ധര്‍മത്തിനപ്പുറം അസൂയപ്പെടാനായുള്ള മേന്മയൊന്നും ലിംഗത്തിനില്ലെന്നും ഫെമിനിസ്റ്റുകള്‍ക്ക് പറയേണ്ടി വന്നിട്ടുണ്ട്. ശംഖുപുഷ്പം പോലെ മനോഹരവും ആനന്ദദായകവുമായ സ്ത്രീയുടെ ഇന്ദ്രിയത്തെ മുറിച്ച് വികൃതമാക്കുന്ന ഭീകരത നില നില്‍ക്കുന്നുമുണ്ട്.\nഐസ്ഫ്രൂട്ട് എന്ന് പേരിട്ടു വിളിക്കുന്ന, പുരുഷന്മാര്‍ക്കായുള്ള വദനസുരതത്തെക്കുറിച്ച് അവര് വ്യത്യസ്ത അനുഭവങ്ങള് പങ്കിട്ടു. ചില സ്ത്രീകള് അതാസ്വദിക്കുകയും മറ്റു ചിലര് വെറുക്കുകയും ചെയ്യുന്നു. ഭക്ഷണം കഴിക്കാനുള്ള വായ കൊണ്ട് ഇമ്മാതിരി കാര്യങ്ങള് ചെയ്യുന്നത് ശരിയല്ല എന്ന് കരുതുന്ന സ്ത്രീകള് ധാരാളമുണ്ട്. എന്നാല്, സ്ത്രീകള്‍ക്കായുള്ള വദനസുരതം എല്ലാവരും ആസ്വദിക്കുകയും ഏറ്റവും ഉയര്‍ന്ന രസാനുഭൂതിയായി തിരിച്ചറിയുകയും ചെയ്യുന്നു. പുരുഷന്മാരെ അപേക്ഷിച്ച് സ്ത്രീകളുടെ ലൈംഗികത ശരീരത്തിന്റെ കൂടുതല് ഭാഗങ്ങളിലേക്ക് പടര്‍ന്നു കിടക്കുന്നതായി അവര് കാണുന്നു. പങ്കാളികളും കാമുകന്മാരും മാത്രമല്ല, ക്ലയന്റുകളും അവരെ ആനന്ദിപ്പിക്കാറുണ്ടെന്ന് മിക്ക സ്ത്രീകളും പറഞ്ഞു. ചിലര് വിരലുകളോ വഴുതനങ്ങയോ ഒക്കെ ഉപയോഗിച്ച് സംയോഗത്തിനു മുന്‍പ് അവരെ രതിമൂര്‍ച്ഛയിലെത്തിക്കുന്നു. ഇതൊക്കെ കാണിക്കുന്നത്, മറ്റുള്ളവര് കരുതും പോലെ ബിസിനസ് സെക്‌സില് പീഡനം മാത്രമല്ല ഉള്ളതെന്നാണ്. എങ്കിലും സ്ത്രീകള് അവരുടെ സമയനഷ്ടത്തെ കുറിച്ചും സാമ്പത്തിക ലാഭത്തെ കുറിച്ചും ചിന്തിച്ചുകൊണ്ടിരിക്കുമെന്നതും വാസ്തവമാണ്. ഇതിനിടയില് ഏതു സമയത്തും ഉണ്ടാകാവുന്ന പൊലീസ് ഇടപെടലും അസ്വസ്ഥത ഉണ്ടാക്കിക്കൊണ്ടിരിക്കും.\nമുലകള്, സൗന്ദര്യം കൊണ്ടും രസമുകുളങ്ങളുടെ ബഹുലത കൊണ്ടും മധുരതരമായ അനുഭൂതി നല്‍കുന്ന ഉടലിടമാണ്. കുഞ്ഞിന് മുല നല്‍കുന്നതില് ആനന്ദത്തോടൊപ്പം ഭാവിയിലേക്കുള്ള പ്രത്യാശ കൂടി നില കൊള്ളുന്നു. അതിനേക്കാള് തീവ്രമായ രസാനുഭൂതിയാണ് പരസ്പരം കരുതലുള്ള രതിയോടുചേര്‍ന്ന് അവ നല്‍കുന്നത്.\nതാല്‍ക്കാലിക നായകന്മാരാണെങ്കിലും പങ്കാളികളും കാമുകന്മാരുമായുള്ള ബന്ധത്തിന് അവര് കൂടുതല് മൂല്യം നല്‍കുന്നു. ചുംബനം, അത്തരം ബന്ധങ്ങളുടെ മുദ്രയായി അവര് പരിഗണിക്കുന്നുണ്ട്. അത് നെറ്റിയിലാകുമ്പോള് ബന്ധത്തിന്റെ തീവ്രതയും ആഴവും അവര്‍ക്ക് സാന്ത്വനവും പ്രത്യാശയും നല്‍കുന്നു. ചുണ്ടുകള് ചേര്‍ത്തുള്ള ചുംബനം സ്‌നേഹവും കരുതലും ഉള്ളപ്പോഴാണ് സംഭവിക്കുക. അത് ആനന്ദകരമായ ഇണ ചേരലിലേക്ക് നയിക്കുന്നു. വസ്ത്രങ്ങള് അഴിച്ചു മാറ്റാന് അവരിഷ്ടപ്പെടുന്നത് കാമുകന്മാരുടെ അടുത്ത് മാത്രമാണ്. ക്ലയന്റുകള് ആവശ്യപ്പെട്ടാല് അതിന് കൂടുതല് പണം നല്‍കേണ്ടി വരും. ആലിംഗനത്തില് കുറെ നേരം കഴിയുന്നതും പ്രണയികളുമായാണ്. പ്രണയിക്കുന്ന പുരുഷന്മാരാണ് അതിന് തയാറാകുന്നത്.\nധനസമ്പാദനമാണ് ഏറ്റവും വലിയ ആനന്ദമെന്ന് കരുതുന്നവരുമുണ്ട്. സ്വന്തം സുഖം മറച്ചുവച്ച് ക്ലയന്റിന്റെ താത്പര്യങ്ങള് മാനിക്കുന്നതാണ് ധാര്‍മികമെന്ന് വിചാരിക്കുന്നവരും, പണം വാങ്ങിയ ശേഷം എങ്ങനെ സെക്‌സ് ഒഴിവാക്കാമെന്ന് ചിന്തിക്കുന്നവരുമുണ്ട്. പരമ്പരാഗതമായി തൊഴില് ചെയ്യുന്നവരും സ്വന്തം വീടുകളില് അതിഥികളെ സ്വീകരിക്കുന്നവരും കൂടുതല് കാല്‍പ്പനികഭാവമുള്ളവരാണ്. നിലാവത്ത് ചേര്‍ന്നിരിക്കാനും ആലിംഗനങ്ങളില് സമയം അലിയിച്ച് കഴിയാനും കൊതിക്കുന്നവരുണ്ട്.\nമറ്റു സ്ത്രീകളില് നിന്ന് വ്യത്യസ്തമായി രസാനുഭൂതികളുടെ വൈവിദ്ധ്യമാര്‍ന്ന അനുഭവങ്ങള് സെക്‌സ് വര്‍ക്കര്‍മാര്‍ക്കുണ്ട്. നിയമപരമായ വിവാഹബന്ധത്തിലേര്‍പ്പെട്ടിട്ടുള്ളവര് കുറവാണ്. അതേസമയം മിക്ക പേര്‍ക്കും പ്രണയ ബന്ധങ്ങളുണ്ട്. എന്റെ പുരുഷന് എന്നൊരു സങ്കല്‍പം അവര് കാത്തുസൂക്ഷിക്കുന്നു. അങ്ങനെ കരുതുന്നവരോട് അവര് സ്വന്തം ഇഷ്ടങ്ങള് ആവശ്യപ്പെടുന്നു. അവരോടൊത്ത് കൂടുതല് സമയം ചെലവിടാനും തീവ്രമായ വൈകാരികത നിലനിര്‍ത്താനും ആഗ്രഹിക്കുന്നു.\nപ്രണയബന്ധവും വാണിജ്യബന്ധവും തമ്മില് വേര്‍തിരിക്കാനാവാത്ത ചില ഇടപെടലുകളും ഉണ്ടാകുന്നുണ്ട്. എല്ലാ ബന്ധങ്ങളിലും രസാനുഭൂതി വ്യത്യസ്ത അളവിലും ചേരുവയിലും കുടി കൊള്ളുന്നു. അവരുടെ വിശ്വാസവും സ്‌നേഹവും മുഴുവന് കാമുകരില് അര്‍പ്പിച്ചിട്ടുള്ളതിനാല് അന്നേരം സുരക്ഷാ മാര്‍ഗ്ഗങ്ങള് സ്വീകരിക്കാറില്ല. എച്ച്.ഐ.വി പകരുന്നതിന് അത് കാരണമാവുകയും ചെയ്യാറുണ്ട്. വേദനകള്‍ക്കിടയിലും ഉടലിന്റെ ഉത്സവങ്ങള് കെടുത്തി കളയാതെ, നീണ്ടുനില്‍ക്കുന്ന ഒരു ബന്ധത്തില് അവര് പ്രത്യാശ അര്‍പ്പിക്കുന്നു.\nഡോ. എ.കെ. ജയശ്രീയുടെ ആത്മകഥ എഴുകോണ്\nട്രൂ കോപ്പി വെബ്‌സീൻ ഡൗൺലോഡ് ചെയ്ത്\n26 Jul 2021, 09:46 PM\nVery good writing.fine\nപള്ളി പൊളിച്ച് ക്ഷേത്രം കെട്ടാനിറങ്ങിയ അന്ന്, അന്നത്തെ പ്രധാനമന്ത്രി ചെയ്തത്...\nഅടിമമക്ക | സി.കെ. ജാനുവിന്റെ ആത്മകഥ\n'നായന്മാരുടെ താല്‍പര്യം അപകടത്തില്' ; എന്.എസ്.എസിന്റെ കമ്മ്യൂണിസ്റ്റ്-ഈഴവ വിരുദ്ധ വിമോചനസമര തന്ത്രങ്ങള്\nബ്രാഹ്‌മണപാരമ്പര്യം എഴുതിയുണ്ടാക്കുന്ന ക്രൈസ്തവരാണ് സവര്‍ണ ഹിന്ദു പദ്ധതികളോട് ഐക്യപ്പെടുന്നത്\nതന്റെ തലമുറയുടെ എഴുത്തിനെക്കുറിച്ച് സ്വയംവിമര്‍ശനപരമായി ബെന്യാമിന്\nവ്യാജമദ്യക്കേസ്: പി. ശശിക്കെതിരായ ടീക്കാറാം മീണയുടെ വെളിപ്പെടുത്തല്; പുസ്തകഭാഗം വായിക്കാം\nഭയം അരിച്ചിറങ്ങുന്നു, ഉറക്കം കെട്ടുപോകുന്നു സെക്യുലർ ഇന്ത്യയെക്കുറിച്ച്, ആശങ്കകളോടെ\nമലയാള ചാനലുകള് പുടിന് സ്നേഹികളെക്കൊണ്ടുനിറയുന്നു\nഏട്ടാ... എനിക്കുവയ്യ, ഈ വരികളെഴുതാന്


അടുക്കളയില് നൂഡ്ല്‍സ്, പാസ്ത രുചി | noodles and pasta making food news, lifestyle news | Madhyamam\ndate_range 30 Jun 2017 9:40 PM GMT\nഅടുക്കളയില് നൂഡ്ല്‍സ്, പാസ്ത രുചി\nപാക്കറ്റുകളിലെ നൂഡ്ല്‍സും പാസ്തയും ആരോഗ്യത്തെ നശിപ്പിക്കുമെന്ന പേടിയാണോ? ആരോഗ്യത്തിന് ദോഷകരമല്ലാത്ത ചേരുവകളുമായി വീട്ടില് തന്നെ അവ തയാറാക്കാം...\nആധുനിക കാലത്തിന്‍റെ കാഴ്ചപ്പാടില് കാര്‍ബോഹൈഡ്രേറ്റിനാല് സമ്പുഷ്ടമായി മികച്ച ആരോഗ്യകരമായ ഭക്ഷണമാണ് പാസ്തയും നൂഡ്ല്‍സും. ഏതു പ്രായത്തിനും ഏത് അവസരത്തിനും അനുയോജ്യമായ ഈ ഭക്ഷണം ഓരോരുത്തരുടെയും ഇഷ്ടമനുസരിച്ചുള്ള സോസും ടോപ്പിങ്സും ചേര്‍ത്ത് കഴിക്കാം. അതിനാല്‍തന്നെ ലോകമെമ്പാടും പാസ്തയും നൂഡ്ല്‍സും ആളുകളുടെ പ്രിയ ഭക്ഷണമായതില് അദ്ഭുതമില്ല. നമ്മുടെ നാട്ടിലും പലചരക്കുകടയില് ചെന്നാല് കവര് പാസ്തയും നൂഡ്ല്‍സും ആവശ്യാനുസരണം ലഭിക്കും. ഇന്‍സ്റ്റന്‍റ് നൂഡ്ല്‍സുകള് ഇടക്കുണ്ടാക്കിയ ആരോഗ്യ ആശങ്കകള് ഏവര്‍ക്കും അറിയാവുന്നതാണല്ലോ. അതുകൊണ്ടു തന്നെ പാക്കറ്റില് വാങ്ങാന് ലഭിക്കുന്ന നൂഡ്ല്‍സിനോടും പാസ്തയോടും അകലം പാലിക്കുന്ന വലിയൊരു വിഭാഗമുണ്ട് നമ്മുടെ നാട്ടില്. കുട്ടികളുടെ ആരോഗ്യത്തെ ബാധിക്കുന്ന അത്തരം നൂഡ്ല്‍സും പാസ്തയും ഒഴിവാക്കുന്നതു തന്നെയാണ് നല്ലത്. എന്നു കരുതി രുചികരമായ ഈ വിഭവത്തെ മാറ്റിനിര്‍ത്തേണ്ട. വീട്ടില്‍തന്നെ പാസ്തയും നൂഡ്ല്‍സും എങ്ങനെ ഉണ്ടാക്കാം എന്ന് അറിഞ്ഞാല് പോരേ. അതിനുള്ള വഴിയാണ് ഇത്തവണ പങ്കുവെക്കുന്നത്.\nമാവിന്‍റെ അളവും കുഴക്കുന്നതുമൊക്കെ മനസിലാക്കിയാല് പാസ്തയുണ്ടാക്കുന്നത് കുടുംബാംഗങ്ങള്‍ക്കും കൂട്ടുകാര്‍ക്കുമൊപ്പം ആസ്വദിച്ച് ചെയ്യാന് കഴിയുന്ന വളരെ എളുപ്പമുള്ള ജോലിയാണ്. ഇതിനായി ആകെ വേണ്ട ഉപകരണങ്ങള് റോളിങ് പിന്നും മൂര്‍ച്ചയുള്ള കത്തിയുമാണ്. പാസ്ട്രി കട്ടര് ഉണ്ടെങ്കില് അതുപയോഗിച്ച് വിവിധ ഷെയ്പ്പുകള് കട്ട് ചെയ്തെടുക്കാം. മാവ്, മുട്ട, എണ്ണ, ഉപ്പ് എന്നിവയാണ് നൂഡ്ല്‍സും പാസ്തയും തയാറാക്കുന്നതിലെ പ്രധാന ചേരുവകള്. ഗോതമ്പു മാവ് ഉപയോഗിക്കുന്നതിനാണ് എനിക്ക് താല്‍പര്യം. അല്ലെങ്കില് ബ്ലീച്ഡ് മാവോ റാഗിയോ മറ്റ് ഏതെങ്കിലും മാവോ ഉപയോഗിക്കാവുന്നതാണ്. വെജിറ്റേറിയനാണ് താല്‍പര്യമെങ്കില് മാവ് കുഴക്കുന്നതിനൊപ്പം ചേര്‍ക്കുന്ന മുട്ട ഒഴിവാക്കാം.\nബേസിക് പാസ്ത/നൂഡ്ല്‍സ് മാവ് 700 ഗ്രാം\nമാവ് -450 ഗ്രാം\nമുട്ട -നാല് എണ്ണം (നന്നായി ബീറ്റ് ചെയ്തത്)\nനന്നായി പൊടിച്ച റവ -30 ഗ്രാം (സെമോലിന)\nഎക്സ്ട്രാ വിര്‍ജിന് ഒലിവ് ഓയില് -ഒരു ടേബ്ള്‍സ്പൂണ്\nവൃത്തിയുള്ള ഒരു മേശയില് മാവും സെമോലിനയും ഇട്ട് നന്നായി യോജിപ്പിക്കുക. ഇതിലേക്ക് ഉപ്പും മുട്ടയും ഓയിലും ചേര്‍ത്ത് നന്നായി ഇളക്കുക.\nമാവ് നന്നായി കുഴഞ്ഞു കിട്ടുന്നതുവരെ കൈ ഉപയോഗിച്ച് നന്നായി ചേരുവകള് കുഴക്കണം. ആവശ്യമെങ്കില് അല്‍പം വെള്ളം ചേര്‍ക്കാവുന്നതാണ്.\nമാവിന് നന്നായി ഇലാസ്തികത കൈവരുന്നതുവരെയും സോഫ്റ്റാകുന്നതു വരെയും ഇങ്ങനെ കുഴക്കുന്നത് തുടരണം.\nനന്നായി കുഴഞ്ഞ മാവ് പോളിത്തീന് ബാഗ് ഉപയോഗിച്ച് കവര് ചെയ്ത് സെറ്റാകാന് 30 മിനിറ്റ് വെക്കണം.\nമാവ് സെറ്റ് ആയതിനു ശേഷം എത്രയും കനം കുറക്കാമോ അത്രയും കുറച്ച് റോള് ചെയ്യുക. ഇത് നൂഡ്ല്‍സ് ആയോ പാസ്തക്കായി മറ്റ് ആകൃതികളിലോ മുറിച്ചെടുക്കാം.\nഇത് ഉണങ്ങുന്നതിനായി മാറ്റിവെക്കാം. ഫ്രീസറില് വെക്കുകയോ സാധാരണ ഊഷ്മാവില് തൂക്കിയിട്ടോ ഉണക്കാവുന്നതാണ്. ഇങ്ങനെ ഉണക്കിയെടുത്ത നൂഡ്ല്‍സ്, പാസ്ത ഉപയോഗിച്ച് സ്വാദിഷ്ടമായ വിഭവങ്ങള് തയാറാക്കാം.\nപാസ്തക്ക് രുചിക്കൊപ്പം ഏവരും ഇഷ്ടപ്പെടുന്ന ഒന്നാണ് ടൊമാറ്റോ സോസ്. ഇത് വീട്ടില് തയാറാക്കുന്നതെങ്ങനെയെന്ന് കാണാം\nഒലിവ് ഓയില് -രണ്ട് ടേബ്ള് സ്പൂണ്\nപഞ്ചസാര -ഒരു ടീസ്പൂണ്\nഉള്ളി -ഒരെണ്ണം (നുറുക്കിയത്)\nതക്കാളി -ഒരു കിലോ (തൊലിയും കുരുവും\nവെളുത്തുള്ളി -30 ഗ്രാം\nഒലിവ് ഓയിലില് ഉള്ളി വഴറ്റുക. ഇതിലേക്ക് വെളുത്തുള്ളി ചേര്‍ത്ത് നന്നായി വഴറ്റുക.\nനുറുക്കിയ തക്കാളി വഴറ്റിയ ഉള്ളിയിലേക്കും വെളുത്തുള്ളിയിലേക്കും ചേര്‍ത്ത് നന്നായി വേവിക്കുക. ഇതിലേക്ക് ഉപ്പും പഞ്ചസാരയും ഇടാം. ആവശ്യമെങ്കില് കുരുമുളക് പൊടി ഉള്‍പ്പെടെയുള്ള സുഗന്ധ വ്യഞ്ജനങ്ങള് ചേര്‍ക്കാം. ഇത് നന്നായി വേവിച്ചെടുക്കുന്നതോടെ സോസ് തയാര്.\nമറ്റ് പച്ചക്കറികള്, ഇറച്ചി, മീന് എന്നിവ ഉപയോഗിച്ചും ഇങ്ങനെ സോസ് തയാറാക്കാവുന്നതാണ്.\nകളര്‍ഫുള് പാസ്ത/നൂഡ്ല്‍സ് എങ്ങനെ തയാറാക്കാം?\nപാസ്ത തയാറാക്കുന്നതിനായി മുകളില് പറഞ്ഞ ചേരുവകളില്‍നിന്ന് രണ്ടു മുട്ടകള് ഒഴിവാക്കാം. പകരം 50 മില്ലി ചീര പ്യൂര (അല്‍പം വെള്ളത്തില് ഒരുമിനിറ്റില് താഴെ മാത്രം തിളപ്പിച്ച് മിക്സില് അടിച്ചെടുത്ത് കിട്ടുന്നത്) ചേര്‍ത്താല് പച്ച നിറത്തിലുള്ള പാസ്ത റെഡി. പര്‍പ്ള് കളര് നൂഡ്ല്‍സ് വേണമെങ്കില് ബീറ്റ്റൂട്ട് ഇട്ട് തിളപ്പിച്ച പ്യൂര 50 മില്ലി ചേര്‍ത്താല് മതി. കാരറ്റ് തിളപ്പിച്ച പ്യൂര ചേര്‍ത്താല് മഞ്ഞനിറവും ലഭിക്കും. ബീറ്റ് റൂട്ടും കാരറ്റും നന്നായി വേവിക്കണം.\nതയാറാക്കിയത്: ഷെഫ് മുനീര് മംഗലന്\nTAGS:noodles pasta cooking food news lifestyle news madhyamam lifestyle\nWeb Title - noodles and pasta making food news, lifestyle news


ജനങ്ങളുടെ നേതാവായി മമ്മൂട്ടി; 'യാത്ര'യുടെ ട്രെയ്‌ലർ കാണാം.. -\nജനങ്ങളുടെ നേതാവായി മമ്മൂട്ടി; ‘യാത്ര’യുടെ ട്രെയ്‌ലർ കാണാം..\nമമ്മൂട്ടി കേന്ദ്ര കഥാപാത്രമായെത്തുന്ന ‘യാത്ര’ എന്ന തെലുങ്ക് ചിത്രം റിലീസിങ്ങിനൊരുങ്ങുന്നു. ഫെബ്രവരി 8ന് ചിത്രം തീയറ്ററുകളിലെത്തും. ഏറെ ആവേശത്തോടെയാണ് യാത്രയെ ആരാധകർ കാത്തിരിക്കുന്നത്. ആന്ധ്രാപ്രദേശിന്റെ മുന് മുഖ്യമന്ത്രിയായിരുന്ന വൈ എസ് രാജശേഖര് റെഡ്ഡിയുടെ ജീവിതമാണ് സിനിമയില് ആവിഷ്‌കരിക്കുന്നത്. രണ്ടാം തവണയും മുഖ്യമന്ത്രിയായിരിക്കെ ഉണ്ടായ ഹെലികോപ്റ്റര് ദുരന്തത്തിലാണ് വൈ എസ് ആര് കൊല്ലപ്പെട്ടത്. ഏറെ ജനകീയനായിരുന്നു വൈ എസ് ആര്.\nവിജയ് ചില്ലയും ശശി ദേവറെഡ്ഡിയും ചേര്‍ന്നാണ് യാത്രയുടെ നിര്‍മ്മാണം. ചിത്രത്തിന്റെ മലയാളം ട്രെയ്‌ലർ പുറത്തുവിട്ടു. കൊച്ചിയില് വെച്ച് കന്നട താരം യാഷ് പ്രധാന അതിഥിയായി പങ്കെടുത്ത ചടങ്ങിലാണ് ട്രെയിലര് പുറത്തിറക്കിയത്.\nസുഹാസിനിയും ചിത്രത്തില് പ്രധാന കഥാപാത്രമായി എത്തുന്നുണ്ട്. ഒരു കാലത്തെ മലയാളി പ്രേക്ഷകരുടെ ഇഷ്ട താരജോഡികള് മമ്മൂട്ടിയും സുഹാസിനിയും വീണ്ടും ഒന്നിക്കുന്നുവെന്ന പ്രത്യേകതയും ഈ ചിത്രത്തിനുണ്ട്. ഏറെ പ്രതീക്ഷയോടെയാണ് പ്രേക്ഷകര് ചിത്രത്തെ കാത്തിരിക്കുന്നത്.\nRead more on: film | mammootty | yathra


ബുക്ക് പൊതിയാം ലാഭം കൊയ്യാം | Bank Loan | Small Business Units In Home\nബുക്ക് പൊതിയാം ലാഭം കൊയ്യാം\nടി എസ് ചന്ദ്രൻ June 01, 2019 04:51 PM IST\nസ്കൂളുകളുമായി ബന്ധപ്പെട്ട് സംരംഭങ്ങൾക്കു ധാരാളം സാധ്യതകൾ ഉണ്ട്\nഒരിക്കൽ അങ്കമാലിക്കടുത്തുള്ള ഒരു നഴ്സറിയിൽനിന്നു സാജു 10 റോസാച്ചെടികൾ വാങ്ങി. വീട്ടിൽ കൊണ്ടുചെന്നു നോക്കിയപ്പോൾ ഒരെണ്ണം ചീഞ്ഞിരിക്കുന്നു. വിവരം നഴ്സറിയിൽ പറഞ്ഞപ്പോൾ അവർ പുതിയൊരു ചെടി നൽകി. ഒന്നര മാസം കഴിഞ്ഞപ്പോൾ ചീഞ്ഞു എന്നു കരുതിയ റോസാെച്ചടിയും േകടില്ലാതെ വളർന്നു. ഉടൻ തന്നെ ഒരു റോസാച്ചെടിയുടെ വിലകൂടി സാജു നഴ്സറിക്കാരന് കൊണ്ടുപോയി കൊടുത്തു. സത്യത്തിൽ നഴ്സറിക്കാരൻ ഞെട്ടിപ്പോയി. സാജുവിന്റെ അടുത്ത സുഹൃത്തും ഇലക്ട്രിസിറ്റി ബോർഡിലെ ഉദ്യോഗസ്ഥനുമായ പൗലോസാണ് ഈ സംഭവം പങ്കുവച്ചത്. ജീവിതത്തിൽ ഇത്രയ്ക്കു സത്യസനധത പുലർത്തുന്ന ഒരു വ്യക്തി സ്വന്തമായൊരു സംരംഭം തുടങ്ങുമ്പോൾ അതു മോശം വരില്ലല്ലോ. ആലുവയ്ക്കടുത്ത് േദശത്ത് ‘മരിയാസ് ഇൻഡസ്ട്രീസ്’ എന്ന പേരിലാണ് ഇദ്ദേഹത്തിന്റെ സംരംഭം പ്രവർത്തിക്കുന്നത്.\nനോട്ട്‌ബുക്ക് പൊതിയാനായി നോൺ വൂവൻ ഫാബ്രിക്സ് കട്ട് ചെയ്ത് റോൾ ചെയ്തു വിൽക്കുന്നതാണു ബിസിനസ്. സിന്തറ്റിക് ഫിലമെന്റ് ഫാബ്രിക്സ് എന്നും ഇതിനെ പറയും. ഏകദേശം 10 വർഷത്തോളമായി ഈ സംരംഭം തുടങ്ങിയിട്ട്. ആദ്യകാലത്ത് വാങ്ങി വിൽപന മാത്രമായിരുന്നുവെങ്കിൽ പിന്നീട് കട്ടിങ്, റോളിങ്, പായ്ക്കിങ് തുടങ്ങിയവയും സ്വന്തമായി ചെയ്യാൻ തുടങ്ങി. ഇതോടൊപ്പം ‘മരിയാസ് നോട്ട് ബുക്ക്’ എന്ന പേരിൽ നോട്ട്ബുക്കുകളും വിപണിയിൽ എത്തിച്ചു. നോട്ട്ബുക്കുകൾ ഹരിയാനയിൽ നിർമിച്ചു വാങ്ങിയാണു വിൽപന. പുതുമയുള്ള സംരംഭം എന്നതിനൊപ്പം മെഷിനറികൾ സ്ഥാപിക്കാതെ റിസ്ക് കുറഞ്ഞ ബിസിനസ് എന്നതും ഈ വിജയത്തെ വേറിട്ടതാക്കുന്നു.\nഗുജറാത്തിലെ രാജ്കോട്ടിലൂടെ യാത്ര ചെയ്യേണ്ടി വന്നപ്പോൾ അവിടെയുള്ള വ്യാപാരികളിൽ നിന്നു ലഭിച്ച ആശയമാണ് നോട്ട്‌ബുക്ക് പൊതിയുന്ന പേപ്പറിനെ ബിസിനസ് സംരംഭമാക്കി മാറ്റിയത്. മത്സരം കുറഞ്ഞ വിപണിയും മെച്ചപ്പെട്ട ലാഭവിഹിതവും ആകർഷകമായി തോന്നി. സുലഭമായി ലഭിക്കുന്ന അസംസ്കൃത വസ്തുക്കളും സ്ഥിരം കസ്റ്റമേഴ്സിനെ ലഭിക്കാനുള്ള സൗകര്യവും വിജയത്തിനു സഹായകമായി.\nസ്കൂളുകൾ കേന്ദ്രീകരിച്ചു വിൽപന\nപൊതിയുന്ന േപപ്പർ, നോട്ട്ബുക്ക് എന്നിവ സ്കൂളുകൾ േകന്ദ്രീകരിച്ചാണു വിൽക്കുന്നത്. ഒരു സീസണൽ ബിസിനസായതിനാൽ ആറു മാസം നിർമാണവും പിന്നീടുള്ള ആറു മാസം വിൽപനയും എന്ന രീതിയിലാണു പോകുന്നത്. അതുകൊണ്ട് പ്രവർത്തന മൂലധനം കൂടുതൽ വേണ്ടിവരും. നോട്ട്ബുക്കിൽ സ്കൂളിന്റെ ഫോട്ടോ, പേരുകൾ എന്നിവ പ്രിന്റ് ചെയ്തു നൽകാറുണ്ട്. സിബിഎസ്ഇ സ്കൂളുകളിലാണു കൂടുതൽ വിൽപനയും. ഒക്ടോബർമാസം മുതൽ സാംപിൾ നൽകി ഓർഡർ ശേഖരിച്ചു തുടങ്ങും. ഫെബ്രുവരി /മാർച്ച് മുതൽ സപ്ലൈ ആരംഭിക്കും. ഇതുകൂടാതെ കടകളിലും ചില ധ്യാനകേന്ദ്രങ്ങളിലും വിൽക്കുന്നുണ്ട്. വിൽപനയിൽ കടം നൽകേണ്ടി വരാറുണ്ടെങ്കിലും പണം പിരിഞ്ഞു കിട്ടാൻ പ്രയാസമില്ല. ഗുണം കുറഞ്ഞവയുമായി മത്സരിക്കേണ്ടി വരുന്നതും അസംസ്കൃത വസ്തുവിന്റെ വിലയിലെ അനിശ്ചിതത്വവുമാണ് ഒരു സംരംഭകനെന്ന നിലയിൽ ഈരംഗത്തെ പ്രശ്നങ്ങളായി സാജുവിനു ചൂണ്ടിക്കാട്ടാനുള്ളത്.\n∙ വിലയിലും ഗുണനിലവാരത്തിലും വിട്ടുവീഴ്ചയില്ല.\n∙ കൂടുതൽ സൗകര്യപ്രദമായി പൊതിയാവുന്ന പേപ്പർ.\n∙ വേസ്റ്റേജ് വളരെ കുറവായിരിക്കും.\n∙ നഷ്ടം വന്നാലും കോംപ്രമൈസ് ഇല്ല.\n∙ പറയുന്ന ദിവസം സാധനങ്ങൾ എത്തിക്കും.\n70 ലക്ഷത്തിന്റെ വിറ്റുവരവ്\nകട്ടർ ഉപയോഗിച്ച് പേപ്പർ മുറിച്ച ശേഷം കൈ കൊണ്ട് റോൾ ചെയ്തെടുക്കുകയാണ്. തൊഴിലാളികൾക്കു വീടുകളിൽ ഇരുന്നു തന്നെ ജോലി ചെയ്യാം. െചയ്യുന്ന ജോലിക്കനുസരിച്ചാണു ശമ്പളം. ഇരുപതോളം പേർ ഇപ്പോൾ തൊഴിലാളികളായുണ്ട്. അസംസ്കൃത വസ്തുക്കൾ വീടുകളിൽ എത്തിച്ചു നൽകുന്നു. പ്രിന്റിങ് പുറത്താണ് ചെയ്യിക്കുന്നത്. ഭാര്യ റോസിലി ബിസിനസിൽ സഹായിക്കുന്നു. ഒരു സീസണിൽ 70 ലക്ഷം രൂപയുടെ വിറ്റുവരവും അതിൽ 10–20 ശതമാനം വരെ അറ്റാദായവും ലഭിക്കും.\nസ്കൂളുകളുമായി ബന്ധപ്പെട്ട് സംരംഭകർക്കു ധാരാളം സാധ്യതകൾ ഉണ്ട്. വലിയ മുതൽമുടക്കില്ലാതെ ഈ രംഗത്തു ശോഭിക്കാനാകും. ഉപഭോക്താക്കളെ കണ്ടെത്തിയ ശേഷം നിർമാണം ആരംഭിച്ചാൽ മതിയെന്നതാണ് പ്രത്യേകത. പ്രതിമാസം അഞ്ചു ലക്ഷം രൂപയുടെ കച്ചവടം നടന്നാൽ പോലും കുറഞ്ഞത്. ഒരു ലക്ഷം രൂപ അറ്റാദായമായി ലഭിക്കും.


ക്രിയാത്മക അഭ്യാസങ്ങള്, പരിഭാഷകള്/മൊഴിമാറ്റങ്ങള്. സ്വന്തം വകയും മറ്റുള്ളവരുടെതും.\n2013, ഡിസംബർ 28, ശനിയാഴ്‌ച\nസര്‍ഗ്ഗാത്മകത സത്യത്തില് എന്താണ്? അതിന്മേല് അതുപയോഗിക്കുന്നവര്‍ക്ക് എന്തെങ്കിലും അവകാശമുണ്ടോ, അതോ നേരെ തിരിച്ചാണോ സംഗതി? ഇയാളുടെ കഥകള്, അല്ലെങ്കില് സ്വപ്‌നങ്ങള്, ശരിക്കും ഈ ചോദ്യങ്ങളാണ് എന്നോട് ചോദിക്കുന്നത്. ഭ്രാന്തിനും സര്‍ഗാത്മകതയ്ക്കും ഇടയിലുള്ള നേരിയ അതിരിനെ ഭേദിച്ചിരിക്കുന്നു ഇയാള്. ജീവിതാനുഭവങ്ങള് സാധാരണക്കാരേക്കാള് ഒരു മാത്ര കൂടുതല് ഹൃദയത്തില് പേറുന്നതിന്‍റെ പരിണിതഫലം എന്ന് കരുതാം. ഇതിന് ഒരാളെ ഒരു മുഴുഭ്രാന്തനോ അല്ലെങ്കില് ഒരു കലാകാരനോ/എഴുത്തുകാരനോ ആക്കാനുള്ള കഴിവുണ്ട്.\nസ്വപ്നങ്ങളുടെയുള്ളില് നമുക്ക് ഒരു വഴികാട്ടിയുടെ ആവശ്യം തീരെയില്ല, നമ്മള് അതൊരിക്കലും പ്രതീക്ഷിക്കുന്നില്ല. പക്ഷെ വിക്രമാദിത്യന്‍റെയും വേതാളത്തിന്‍റെയും കഥകളിലെപ്പോലെ അവന് എന്‍റെ കഴുത്തില് ഒരു ശ്വാസംമുട്ടലായി തൂങ്ങിക്കിടന്നു.\nഅവന് എന്നെ സ്വപ്നങ്ങളിലൂടെ മാത്രമെ സന്ദര്‍ശിക്കാറുള്ളൂ. ഞാന് എഴുതുന്ന പല തിരക്കഥകളുടെയും അടിസ്ഥാനഘടന അവന് കാണിച്ചുതരും, പിന്നെ ചിലപ്പോള് ഭാവിയില് നടക്കാന് പോകുന്ന പല കാര്യങ്ങളും.\nപക്ഷെ ഇതൊന്നും എല്ലായ്പ്പോഴും അത്ര വിശ്വസ്തമായിരുന്നില്ല. അവന് കാട്ടിത്തന്നതും നൂറു ശതമാനം പുതിയതാണെന്ന് ഞാന് കരുതിയതുമായ പല ആശയങ്ങളും ആരൊക്കെയോ പശ്ചിമ യുറോപ്പിലും ഇറാനിലും, കൊറിയിലും, തുര്‍ക്കിയിലും, സ്വീ ഡെനിലും, പിന്നെ ഹോളിവുഡിലും ഒക്കെ പയറ്റിയാതാണെന്ന് ചില സിനിമാഭ്രാന്തന്മാരായ പീറച്ചെക്കന്മാര് പറഞ്ഞു നടക്കുന്നുണ്ട്. അവരോടൊക്കെ സിനിമ കാണല് നിര്‍ത്തി കൂടുതല് സ്വപ്നങ്ങള് കാണാന് ഉപദേശിക്കണമെന്നുണ്ട്. പക്ഷെ ഇവന്മാരെയൊക്കെ ഉപദേശിച്ചിട്ടെന്തു കാര്യം? സദാസമയവും കമ്പ്യൂട്ടറില് പരതി ചില വാലും തലയുമൊക്കെ പൊക്കി മറ്റുള്ളവര്‍ക്കെതിരെ വിളിച്ചുകൂവി ജീവിച്ചുപോട്ടെ ശല്യങ്ങള്. ഒരു ശരാശരി ഇന്ത്യന് പ്രേക്ഷകനെ പിടിച്ചിരുത്താനുള്ള ഉണ്ടയൊക്കെ എന്‍റെ തോക്കിലുള്ളിടത്തോളം കാലം, നിര്‍മ്മാതാക്കള് എന്‍റെ പടിക്കല് കാത്തുനില്‍ക്കുന്നിടത്തോളം കാലം, ദേശീയപത്രങ്ങള് വെള്ളിയാഴ്ച തോറും സിനിമാപതിപ്പുകളില് എന്‍റെ ചിത്രങ്ങളെ വാഴ്ത്തുന്നിടത്തോളം കാലം, ഞാന് ഇതെപ്പറ്റിയൊന്നും വിഷമിക്കേണ്ടല്ലോ.\nഅത് പോട്ടെ, നമുക്ക് അവനിലേക്ക് തിരിച്ചെത്താം. ചില സ്വപ്നങ്ങളുടെ തുടക്കം മുതല് ഒടുക്കം വരെ അവനുണ്ടാകും. പലപ്പോഴും എന്നോട് ഉത്തരം മുട്ടിക്കുന്ന ചോദ്യങ്ങള് ചോദിക്കും. അവനില്ലാത്ത സ്വപ്നങ്ങളില് അവന്‍റെ സാന്നിധ്യം ഞാന് തിരയാന് വരെ തുടങ്ങിയിരിക്കുന്നു, അടുത്തിടെയായി.\nഅവന് ഒരിക്കലും സ്വന്തം പേര് വെളിപ്പെടുത്തിയില്ല. ഒരു സ്വപ്നത്തിനുള്ളില് എന്‍റെ ചോദ്യങ്ങള് അവനെ അലോസരപ്പെടുത്തി. "ഞാന് നിങ്ങള്‍ക്ക് സ്വപ്‌നങ്ങള് വില്‍ക്കുകയാണ്. ഏറ്റവും കൂടുതല് സ്വപ്നങ്ങള് ആവശ്യമുള്ളവരെ കണ്ടെത്തി ഞാന് അവരുടെ കൂടെ കൂടുന്നു. ഇത് ഒരു വ്യാപാരമാണെന്നുള്ള കാര്യം മറക്കണ്ട. ഇതിനൊക്കെ പകരം നിങ്ങള് എനിക്ക് ചിലതു തരേണ്ടി വരും, എന്നെങ്കിലും", അവന് ഒരു വാടകക്കൊലയാളിയുടെ അളന്നുതൂക്കിയ ആലസ്യഭാവത്തില് പറഞ്ഞു.\nഞാന് അവനു സ്വപ്നവ്യാപാരി എന്ന് പേരിട്ടു.\nഅവന് വഴികാട്ടിയായുള്ള സ്വപ്‌നങ്ങള് എല്ലാം തന്നെ ഏതെങ്കിലും തരത്തില് വിചിത്ര സ്വഭാവമുള്ളവയായിരുന്നു.\nഇന്നലെ അവന് എന്‍റെ വളരെയടുത്ത സുഹൃത്ത് വിനോദിന്‍റെ മരണം ആണ് കാണിച്ചു തന്നത്. അതൊരു ആത്മഹത്യയായിരുന്നു എന്നത് എന്നെ അദ്ഭുതപ്പെടുത്തി. കാരണം വിനോദ് ഒരിക്കലും ആത്മഹത്യയെപ്പറ്റി ചിന്തിക്കില്ല എന്ന് അവനെ അടുത്തറിയാവുന്ന ആരെയും പോലെ ഞാനും വിശ്വസിച്ചിരുന്നു. പക്ഷെ ഞാന് സ്വപ്നത്തില് കണ്ട ആത്മഹത്യ വളരെ വിശ്വസനീയമായിരുന്നു. വിനോദിന്‍റെ കണ്ണുകളില് ഒരേ നേരം മിന്നിമറഞ്ഞ നിസ്സഹായതയും തീരുമാനിച്ചുറപ്പിച്ച ഭാവവും ഒക്കെ അവന് ചെയ്യുന്നത് ശരിയാണെന്ന് വരെ എന്നെ തോന്നിപ്പിച്ചു.\nപ്രായമായ അച്ഛന്‍റെയും അമ്മയുടെയും ആരോഗ്യപ്രശ്നങ്ങളും പ്രതീക്ഷിക്കാത്ത സമയത്ത് ഭാര്യ തങ്ങളുടെ ഒന്നര വയസ്സുള്ള കുട്ടിയുമായി അവനെ ഉപേക്ഷിച്ച് അവളുടെ വീടിന്‍റെ സുരക്ഷിതത്വതിലെയ്ക്ക് രക്ഷപ്പെട്ടതും ഒക്കെ വിനോദിനെ വളരെയധികം അലട്ടിയിരുന്നു. പക്ഷെ അവന് ഒരു ചിത്രകാരന് ആയിരുന്നതിനാല് ഇതൊക്കെ ഞങ്ങള് സാധാരണ സംഭവങ്ങളായി മാത്രമേ കണ്ടിരുന്നുള്ളൂ. ഒരു കലാകാരന് പലപ്പോഴും ഇങ്ങനെയൊക്കെയുള്ള അനുഭവങ്ങള് സ്വയം സൃഷ്ടിക്കുന്നു. അവന് പിന്നെ അതിലൂടെയൊക്കെ കടന്നുപോകേണ്ടിയിരിക്കുന്നു. അതൊക്കെ അതിജീവിക്കാനുള്ള മനക്കരുത്താണല്ലോ ഒരര്‍ത്ഥത്തില് കലാകാരന്മാരെ അവരുടെ ഏകാന്ത പ്രയാണങ്ങളില് വേരുറപ്പിച്ചു നിര്‍ത്തുന്നത്. ഒരു പരിധി വരെ ജന്മസഹജമായ ഉത്തരവാദിത്തമില്ലായ്മ അവര്‍ക്ക് തുണയാകുന്നു എന്നും പറയാം.\nഞാന് കണ്ട സ്വപ്നത്തില് അവന്‍റെ അച്ഛന് അടിയന്തിരമായി ഒരു ശസ്ത്രക്രിയ നടത്തേണ്ടി വരുന്നതാന് പ്രധാന വിഷയം. പുലര്‍ച്ചെ ഉറക്കത്തില് നിന്നും ഉണരാതിരുന്ന അച്ഛനെ ഉറക്കെ വിളിക്കുന്ന അമ്മയുടെ ശബ്ദമാണ് അവനെ ഉണര്‍ത്തുന്നത്. പൂര്‍ത്തിയാകാത്തൊരു ചിത്രത്തിനരികില് ബ്രഷുമായി ഒരു രാത്രിയുടെ ഉറക്കമില്ലായ്മയിലും തീവ്രചിന്തയില് മുഴുകിനില്ക്കുകയായിരുന്ന അവന് അവരുടെ അടുത്തേയ്ക്ക് ഓടിയെത്തിയെങ്കിലും അമ്മ അതിനു മുന്‍പേ കുഴഞ്ഞു വീണിരുന്നു. അച്ഛന് ശ്വാസമുണ്ട്. ഹൃദയസ്തംഭനത്തിന്‍റെ ലക്ഷണങ്ങള്. വീട്ടില് മറ്റാരുമില്ല. അവന് രണ്ടുമൂന്നു സുഹൃത്തുക്കളെ വിളിക്കുന്നു, അക്കൂട്ടത്തില് ഞാനുമുണ്ട്. എന്‍റെ ഫോണ് അടിക്കുന്നെങ്കിലും ഞാന് ഗാഢനിദ്രയില് ഏതോ സ്വപ്നംകണ്ടുറങ്ങുന്നതിനാല് ഒന്നും കേള്‍ക്കുന്നില്ല. എന്‍റെ മുറിയുടെ മുകളില് കറങ്ങുന്ന ഫാനിന്റെ ഇടയിലൂടെ ഞാന് കിടന്നുറങ്ങുന്ന ഒരു അവ്യക്ത ദൃശ്യം കണ്ടു. ഒന്നും സംഭവിക്കാത്ത മട്ടില് ഒരു പുസ്തകവും വായിച്ച് എന്‍റെ കസേരയില് അവനും ഇരിപ്പുണ്ടായിരുന്നു - സ്വപ്നവ്യാപാരി.\nവീണ്ടും ഞാന് വിനോദിന്റെ വീടിനുള്ളിലെ ദൃശ്യങ്ങള് കാണാന് തുടങ്ങി. അമ്മയെയും അച്ഛനെയും ഒന്നൊന്നായി തറയിലൂടെ വലിച്ചിഴച്ചു കാറിനുള്ളില് കയറ്റുന്ന വിനോദ്. മുഖത്ത് വെള്ളം തളിക്കുകയും ഒക്കെ ചെയ്തത്തിനു ശേഷം അമ്മയ്ക്ക് അല്‍പ്പം ബോധമുണ്ടെങ്കിലും വളരെ ക്ഷീണിതയായ അവരെ തറയിലൂടെ വലിച്ചിഴയ്ക്കുകയെ നിവര്‍ത്തിയുണ്ടായിരുന്നുള്ളൂ. എടുത്തുപൊക്കിക്കൊണ്ട് പോകുക എന്നെത് അവരുടെ അമിതഭാരവും വിനോദിന്റെ മെലിഞ്ഞുണങ്ങിയ ശരീരവും കാരണം ഒരു സാധ്യതയേ അല്ലായിരുന്നു. ഏകദേശം അതെ കാരണങ്ങളാല് അച്ഛനെയും അവന് തറയിലൂടെ വലിച്ചിഴച്ച് കാറിനുള്ളിലാക്കുന്നു. ഈ കാര്യങ്ങള് ഒരു ഹോളിവുഡ് സിനിമയിലെപ്പോലെ വിദൂരദൃശ്യങ്ങളായി ഫാസ്റ്റ് കട്ടുകളിലൂടെയാണ് ഞാന് കണ്ടത്. പ്രായോഗികമായ തടസ്സങ്ങളൊന്നും അതുമൂലം എന്‍റെ ദൃഷ്ടിയില് പെട്ടില്ല. പിന്നെ അവന് തന്‍റെ പണിപ്പുരയില് നിന്നും പകുതിയുണങ്ങിയ കാന്‍വാസും ഈസലും ചായങ്ങളും ബ്രഷും ഒക്കെ ഡിക്കിയില് വളരെ സൂക്ഷ്മതയോടെ നിറയ്ക്കുന്നു. ഇതാകട്ടെ ഓരോ സൂക്ഷ്മാംശങ്ങളും വ്യക്തമാക്കി അതിസമീപദൃശ്യങ്ങളിലൂടെ പതിയെ പുരോഗമിച്ചു.\nഅവന്‍റെ കാന്‍വാസില് വെറും നിറങ്ങളുടെ കളിയായിരുന്നില്ല. അതില് വ്യക്തമായ രൂപങ്ങളുണ്ടായിരുന്നു. ഇടതുഭാഗത്ത് മുകളിലായി ഒരു കരടിയും മനുഷ്യനും ചേര്‍ന്നതുപോലെയുള്ള ജീവി, ഒത്ത നടുക്ക് തുറന്നുമലര്‍ന്ന ഒരു വലിയ കണ്ണ്, മനുഷ്യന്‍റെയോ മൃഗത്തിന്‍റെയോ ആവാം - അതിലെ ചുവന്ന കൃഷ്ണമണികള് എന്നെ തുറിച്ചു നോക്കി, പിന്നെ അതിനു താഴെ കഴുത്തറക്കപ്പെട്ട ഒരു പൂവന്‍കോഴിയുടെ ഉടലും അതിന്‍റെ തലയും, മുറിഞ്ഞ കഴുത്തിലൂടെ മുകളിലേയ്ക്ക് ചീറ്റിത്തെറിക്കുന്ന രക്തം വലതുവശത്ത് ഒരു പൂപ്പാത്രത്തിനുള്ളില് പനിനീര്‍പ്പൂവുകളായി നിറയുന്നു. ഇത്രയൊക്കെയേ എന്‍റെ ഓര്‍മ്മയിലുള്ളൂ. അതും, ഉണര്‍ന്നതിനു ശേഷം ഞാന് വളരെ കഷ്ടപ്പെട്ട് ഓര്‍മിച്ചെടുത്തവ.പിന്നെയും ചില ഭാഗങ്ങള് കാന്‍വാസില് ബാക്കിയുണ്ട്, നിറങ്ങളെ കാത്ത്.\nഅടുത്ത ദൃശ്യം ഒരു സൂപ്പര് സ്പെഷ്യാലിറ്റി ആശുപത്രിയായിരുന്നു. ഒരു ശീതീകരിച്ച മുറിക്കുള്ളില് വിനോദിന്‍റെ അമ്മ കണ്ണടച്ച് കിടക്കുന്നു. അവര്‍ക്ക് വലിയ കുഴപ്പമൊന്നും ഇല്ല, പക്ഷെ കുറെയധികം വിശ്രമം വേണ്ടി വരും. അച്ഛന് തീവ്രപരിചരണ വിഭാഗത്തിലാണ്. ഉടനെ തന്നെ കുറെയധികം പരിശോധനകളും ഒരു ശസ്ത്രക്രിയയും വേണ്ടിവരുമത്രേ. പക്ഷെ വിനോദ് അമ്മ കിടക്കുന്ന മുറിയില് വളരെ ശ്രമപ്പെട്ടു കാന്‍വാസ് ഈസെലില് ഉറപ്പിക്കുകയും പിന്നെ ധൃതിയില് ചായങ്ങള് കലര്‍ത്തുകയും ചെയ്യുകയാണ്. ആശുപത്രി ജോലിക്കാര് - നേഴ്സുമാരും അറ്റെന്‍റര്‍മാരുമൊക്കെ - ഇടയ്ക്കിടെ മുറിക്കുള്ളില് വന്നു എത്തി നോക്കുകയും അടക്കം പറയുകയും ചെയ്യുന്നുണ്ട്. അവര് വിനോദിനോട് എത്രയും പെട്ടെന്ന് ശസ്ത്രക്രിയയ്ക്കുള്ള പണം എത്തിക്കാന് ആവശ്യപ്പെട്ടിരുന്നു. എന്നാല് അവന് ഒന്നും മിണ്ടാതെ മുറിക്കുള്ളിലെയ്ക്ക് പോകുകയും ചിത്രകലയില് മുഴുകുകയും ആണ് ചെയ്തത്.\nആദ്യമൊക്കെ വളരെ ശ്രദ്ധിച്ചു കാന്‍വാസില് ബ്രഷ് ചലിപ്പിച്ച വിനോദ് പതുക്കെ ഏതോ ഭ്രാന്തന്‍ചലനങ്ങളിലേക്ക് വഴുതിവീണു. അവന് കതക് അകത്തുനിന്നു കുറ്റിയിടുകയും, പുറത്തു നിന്നുള്ള ചലനങ്ങളും കതകിലും ജനലിലും ഉള്ള കൊട്ടുകളും അവഗണിക്കുകയും ചെയ്തു. ബ്രഷിന് തുമ്പിലൂടെ കാന്‍വാസില് നിറങ്ങള് വെറുതെ വന്നു നിറയുകയും അതിലുണ്ടായിരുന്ന രൂപങ്ങള് മായിച്ചുകളയുകയും ചെയ്തുകൊണ്ടിരുന്നു. ഇതിനിടയിലെവിടെയോ അവന്‍റെ അമ്മ കണ്ണ് തുറക്കുകയും പിച്ചും പേയും പറയാനും ഉറക്കെ കരയാനും തുടങ്ങുകയും ചെയ്തു. അവന് തീരെ കരുണയില്ലാതെ ഒരു തലയണയുടെ ഉറ ഊരി അവരുടെ വായില് തിരുകിക്കയറ്റി - അവരുടെ ശബ്ദം ഇല്ലാതാവുകയും കണ്ണുകള് തുറിക്കുകയും ചെയ്യുന്നത് വരെ.\nപുറത്തുനിന്നുള്ള ബഹളം കൂടി വന്നു. മറ്റു രോഗികളുടെ കൂടെ വന്നവര് കാഴ്ചക്കാരായി കൂടാനും അഭിപ്രായങ്ങള് പറയാനും ഒക്കെ തുടങ്ങി. അല്‍പ്പം തുറന്ന ഒരു ജനല്‍പ്പാളിയിലൂടെ അവര് നോക്കി നില്‍ക്കുമ്പോള് വിനോദ് ചിത്രരചന പെട്ടെന്ന് നിര്‍ത്തി. ഒരു നിമിഷം അവന്റെ കണ്ണുകളില് നിസ്സഹായതയും തീരുമാനിച്ചുറപ്പിച്ച ഒരു ഭാവവും വന്നു. അവന് തന്‍റെ പോക്കെറ്റില് നിന്ന് മൂര്‍ച്ച കൂടിയ ഒരു സ്വിസ്സ് നൈഫ് പുരത്തെടുത്തു. പിന്നെ ഒരു കൈവഴക്കം വന്ന കശാപ്പുകാരന്‍റെ ചലനങ്ങളോടെ സ്വന്തം കഴുത്തിലെ ഞരമ്പ് മുറിച്ചു. ചീറ്റിത്തെറിച്ച രക്തം വെളുത്ത ഭിത്തിയെയും മാര്‍ബിള് തറയെയും അവന്റെ കാന്‍വാസിനേക്കാള് നിറമുള്ളതാക്കി. അവന്‍റെ അമ്മയുടെ കണ്ണുകള് കൂടുതല് തുറിക്കുകയും അവയില് ഭയം വന്നു നിറയുകയും ചെയ്തു. പുറത്തുനിന്ന ആളുകളില് പലരും നിലവിളിച്ചു. ചിലര് ബഹളമുണ്ടാക്കി വാതില് ചവിട്ടിത്തുറന്നു.\nമുറിക്കുള്ളിലേക്ക് വന്ന ആളുകളെ അവസാനപിടച്ചിലില് തുറിച്ചുവന്ന വിനോദിന്റെ കണ്ണുകളിലൂടെയാണ് ഞാന് കണ്ടത്. മുകളില് നിന്ന് താഴേയ്ക്ക് നോക്കുന്ന പല മുഖങ്ങള്, പതിയെ കറങ്ങുന്ന സീലിംഗ് ഫാന്, അമ്മയുടെ കട്ടിലിന്‍റെ കാലുകള്, അവ്യക്തമായ ശബ്ദങ്ങള്, പിന്നെ പതിയെ അവ്യക്തമാകുന്ന രൂപങ്ങള്. അവന്‍റെ വേദന എനിക്ക് അനുഭവിക്കാവുന്നതിലും ആപ്പുറത്തായിരുന്നിരിക്കാം, സ്വപ്നത്തിലാണെങ്കിലും.\nകുറച്ചു നേരത്തേയ്ക്ക് അന്ധകാരവും നിശബ്ദതയും നിലനിന്നു. പിന്നെ എന്‍റെ കാഴ്ച തുറന്നുകിടന്ന വാതിലില് നിന്നായി മാറി. വിനോദിന്റെ ശവം ഉപേക്ഷിച്ചു അവന് പതിയെ എഴുന്നേറ്റു. പിന്നെ ചുറ്റുമുള്ളവരുടെ ശരീങ്ങള്‍ക്കുള്ളിലൂടെ അവന് മുറി മുറിച്ചു കടന്നു, അവന്‍റെ അമ്മയുടെ വശത്തേയ്ക്ക് ഒന്ന് നോക്കുക പോലും ചെയ്യാതെ. എന്‍റെ അടുത്തെത്തിയപ്പോള് അവന് മുഖം തിരിച്ചു ഞങ്ങളെ നോക്കി - അതെ, ഞാന് ഒറ്റയ്ക്കായിരുന്നില്ല അവിടെ, സ്വപ്നവ്യാപാരി എന്‍റെ ഒപ്പമുണ്ടായിരുന്നു.\n"നമുക്കുപോകാം", വിനോദ് പറഞ്ഞു. സ്വപ്നവ്യാപാരി ഒന്നും സംഭവിച്ചിട്ടില്ലാത്തത് പോലെ അവന്‍റെ ചുമലില് കയ്യിട്ടു. അവര് മുന്‍പേ നടന്നു, എന്നെ തീര്‍ത്തും അവഗണിച്ച്. ഞാന് അവരുടെ പുറകെ ഓടിയെത്തി. നിശബ്ദവും ശൂന്യവുമായ നീളന് വരാന്തയിലൂടെ ഞങ്ങള് മൂവരും നടന്നു, ഒന്നും മിണ്ടാതെ.അന്തമില്ലെന്നു തോന്നിയ ആ നടത്തത്തിനൊടുവില് ഞങ്ങള് ആശുപത്രിക്ക് മുന്‍പിലെ ടാക്സി സ്റ്റാന്‍ഡില് എത്തി. അവിടെനിന്നും ഒരു ഇന്‍ഡിക കാര് വിനോദ് വിളിച്ചു. ഞാന് അതില് കയറാന് മടിച്ചു നിന്നപ്പോള് സ്വപ്നവ്യാപാരി അതിന്റെ മുന്‍വാതില് തുറന്നു പിടിച്ചിട്ടു എന്നെ ദേഷ്യത്തില് നോക്കി. ഞാന് ഉള്ളില് കയറി മിണ്ടാതെയിരുന്നു. അവര് രണ്ടു പേരും ഏതോ ഒരാളുടെ മരണത്തെപ്പറ്റിയാണ് സംസാരിച്ചുകൊണ്ടിരുന്നത്. എനിക്കൊന്നും മനസിലായില്ല. പുറകിലേയ്ക്ക് നോക്കി ഞാന് ഇടയ്ക്കെന്തോ ചോദിച്ചപ്പോള് വിനോദ് തീരെ പ്രതികരിക്കാതിരിക്കുകയും സ്വപ്നവ്യാപാരി എന്നെ കടുപ്പിച്ചു നോക്കുകയും ചെയ്തു.\nകാര് എന്‍റെ വീടിന്‍റെ മുന്‍പിലാണ് നിര്‍ത്തിയത്. വിനോദ് കോളിംഗ് ബെല്ലില് വിരലമര്‍ത്തി. ഞാന് ഒറ്റയ്ക്ക് താമസിക്കുന്ന വീടിന്‍റെ മുന്‍പില് എന്നോടൊപ്പം വന്നിട്ട് അവന് ഇങ്ങനെ പെരുമാറിയത് എന്നെ അത്ഭുതപ്പെടുത്തി. ഞാന് എന്‍റെ പോക്കെറ്റില് താക്കോലിനായി പരതിക്കൊണ്ടിരുന്നപ്പോള് എന്‍റെ ദൃശ്യം വീടിനുള്ളില് നിന്നുമായി. കട്ടിലില് കിടന്നുകൊണ്ട് ഞാന് കറങ്ങുന്ന ഫാനിലെയ്ക്ക്നോക്കുന്നു. എന്‍റെ കാഴ്ച അവ്യക്തമാവുകയാണ്. ഞാന് തലചെരിച്ചു നോക്കുമ്പോള് മങ്ങിക്കൊണ്ടിരിക്കുന്ന ഒരു രൂപം കസേരയില് - സ്വപ്നവ്യാപാരി. കോളിംഗ് ബെല്ലിന്‍റെ നിര്‍ത്താതെയുള്ള ശബ്ദം, പിന്നെ അതും ഇല്ലാതാവുന്നു. അന്ധകാരം.\nബലഹീനമായ എന്‍റെ വീടിന്റെ വാതില് അവര് രണ്ടുപേരും കൂടെ ചവിട്ടിത്തുറന്നു. അവരോടൊപ്പം ഉള്ളില് കടന്ന ഞാന് അസഹ്യമായ ദുര്‍ഗന്ധം സഹിക്കാനാവാതെ മൂക്ക് പൊത്തി. അവരും അങ്ങനെ ചെയ്യന്നത് ഞാന് കണ്ടു. എന്‍റെ മുറിക്കുള്ളില് കടന്ന അവര് സ്തബ്ധരായി നില്‍ക്കുന്നത് കണ്ടു ഞാന് അവിടേയ്ക്കൊടിയെത്തി. കട്ടിലില് ഒന്നുരണ്ടു ദിവസം പഴക്കം വന്ന എന്‍റെ ശവം കിടക്കുന്നു. വിനോദിന്‍റെ കഴുത്തില് അവന് സ്വയമേല്പ്പിച്ചത് പോലെയുള്ള ആഴത്തിലുള്ള ഒരു മുറിവ് എന്‍റെ കഴുത്തിലുമുണ്ട്. തലയിണയിലും മെത്തയിലും ഒക്കെ നിറയെ ഉണങ്ങിപ്പിടിച്ച രക്തം. വലതുകയ്യില് നിന്ന് ഊര്‍ന്നിറങ്ങി ഒരു സ്വിസ്സ് നൈഫ്.\nബഹളം വച്ച് കൊണ്ട് എന്‍റെ ശവത്തിനരികിലേക്ക് നീങ്ങിയ വിനോദിനെ സ്വപ്നവ്യാപാരി പുറകിലേക്ക് പിടിച്ചു വലിച്ചുകൊണ്ട് പോയി. പിന്നെ പുറത്തു നിന്നും വാതില് അടച്ചു. ആ മുറിയില് ഞാനും എന്‍റെ ശവവും തനിച്ചായി. എന്ത് ചെയ്യണമെന്നറിയാതെ ഞാന് കുഴങ്ങി നില്‍ക്കുമ്പോള് ഫോണ് വീണ്ടുമടിച്ചു.\nഇത്തവണ ഞാന് ശരിക്കും ഉണര്‍ന്നു. ഫോണിന്‍റെ അരികിലേക്ക് നീങ്ങുമ്പോള് എല്ലാം സാധരനഗതിയിലായി. എന്‍റെ മുറി, പുസ്തകങ്ങള്, കമ്പ്യൂട്ടര് ഒക്കെ ഞാന് ഉണര്‍ന്നിരിക്കുന്നവരുടെ ലോകത്തിലാണെന്ന് ഓര്‍മ്മപ്പെടുത്തി. കസേരയില് സ്വപ്നവ്യാപാരിയില്ല, എന്‍റെ ശവം കണ്ടു മുഖം പൊത്തി നില്‍ക്കുന്ന ഞാനും വിനോദും സ്വപ്നവ്യാപാരിയുമില്ല, കട്ടിലില് എന്‍റെ ശവമില്ല, മെത്തയിലും തലയിണയിലും ഉണങ്ങിപ്പിടിച്ച രക്തമില്ല.\nഫോണില് വിനോദായിരുന്നു. "നീ പെട്ടെന്ന് എന്‍റെ വീട്ടിലേക്ക് വാ. അച്ഛനു തീരെ സുഖമില്ല. അമ്മയ്ക്കും. പെട്ടെന്ന് ആശുപത്രിയില് പോകണം. എനിക്ക് നിന്റെ സഹായം ഉടനെ വേണം."\nഞാന് ഫോണ് വച്ചിട്ട് ധൃതിയില് ഒരുങ്ങിയിറങ്ങി.\n"ഞാന് പറഞ്ഞില്ലേ, ഭ്രാന്തിനും സര്‍ഗാത്മകതയ്ക്കും ഇടയിലെവിടെയോ കുടുങ്ങിക്കിടക്കുകയാണ് ഇയാളുടെ മനസ്സ്. ഇപ്പോള് സ്വപ്നവ്യാപാരി എന്ന സാങ്കല്പിക കഥാപാത്രത്തിനെതിരെ കോടതിയില് കേസ് കൊടുക്കും എന്നൊക്കെയാണ് ഇയാള് പറയുന്നത്. താന് ഒരു വലിയ സിനിമാസംവിധായകന് ആണെന്നൊക്കെയാണ് ആളുടെ വിചാരം. ഈ സ്വപ്നവ്യാപാരി അയാള്‍ക്ക് നല്‍കാമെന്ന് പറഞ്ഞ സ്വപ്‌നങ്ങള് പറഞ്ഞ സമയത്ത് എത്തിക്കുന്നില്ല എന്നാണ് ഇയാള് പറയുന്നത്. സ്വപ്നങ്ങളില്ലാതെ ഇയാള്‍ക്ക് തിരക്കഥ എഴുതാന് പറ്റില്ലത്രേ. വിനോദിന് എത്ര കാലമായി ഇയാളെ അറിയാം?"\n"ഞങ്ങള് സ്കൂളില് ഒരുമിച്ചു പഠിച്ചതാണ് ഡോക്ടര്. ഞാന് എഞ്ചിനീയറിംഗ് പഠിക്കാന് ബാംഗ്ലൂര്‍ക്ക് പോയപ്പോള്, അവന് കോയമ്പത്തൂര് പോയി BDS പഠിച്ചു. പിന്നെ കുറേക്കാലം അവന് സൌത്ത് ആഫ്രിക്കയിലായിരുന്നു. അവിടെ നിന്ന് പെട്ടെന്ന് തിരിച്ചു വന്നു. അപ്പോഴേ എന്തോ ഒരു മാറ്റം അവനില് ഉണ്ടായിരുന്നു. അധികമാരോടും സംസാരിക്കില്ല. എന്തോ ഭയപ്പെടുത്തുന്ന അനുഭവം അവിടെ ഉണ്ടായി എന്നും മാനസികമായി ചെറിയ പ്രശ്നങ്ങള് ഉണ്ടെന്നും ഒക്കെയാണ് വീട്ടുകാര് പറഞ്ഞത്. പിന്നെ അവര് അവനെ വിവാഹം കഴിപ്പിച്ചു. അതിനു ശേഷം ചെറിയ ചില നല്ല മാറ്റങ്ങള് ഉണ്ടായതു പോലെ ഞങ്ങള്‍ക്ക് തോന്നി. പക്ഷെ പെട്ടെന്നൊരു ദിവസം അവന് ഒരു ചിത്രകാരന് ആണെന്ന രീതിയില് പെരുമാറാന് തുടങ്ങി. ദിവസവും അര്‍ത്ഥമില്ലാതെ എന്തൊക്കെയോ വരച്ചു കൂട്ടി. അതിനുള്ള സാധനസാമഗ്രികള് വാങ്ങി കുറെ പണം വെറുതെ കളഞ്ഞു. രണ്ടു വര്‍ഷം കഴിഞ്ഞപ്പോള് ഭാര്യ പിണങ്ങി ഒന്നര വയസ്സുള്ള കുട്ടിയുമായി അവളുടെ വീട്ടിലേയ്ക്ക് പോയി."\nപോസ്റ്റ് ചെയ്തത് Jose Varghese ല് 2:12 PM അഭിപ്രായങ്ങളൊന്നുമില്ല:\nനിശബ്ദമായ തേടിയലയലുകളില് നിന്നും\nനിന്‍റെ ഉടയാടകളുടെ നിറം നീ ശ്വസിച്ചു.\nനിന്‍റെ ഉടല് ദ്രവരൂപത്തിലും\nജലസസ്യങ്ങള് പോലെയും ആണ്.\nനീ അന്തരീക്ഷത്തെ ചെറുകഷണങ്ങളായി\nപകുക്കുന്നു, മധുരപലഹാരമെന്ന പോലെ;\nപിന്നെ അത് അലങ്കാരപ്പണിയുള്ള പാത്രത്തില്\nവിളമ്പുന്നു, എന്‍റെ കണ്മുന്നില്.\nഞാന് ഖരരൂപത്തില് ബിംബങ്ങള്\nഒരു മയില് വിസ്മയനൃത്തം തുടങ്ങുന്നതിനു\nനിമിഷങ്ങള്‍ക്ക് മുന്‍പ് പീലികള് ഒതുക്കുന്നു.\nഒരു കരടി വന്യചലനങ്ങളില്\nഒരു വ്യാളി നഷ്ടഭൂമികളുടെ\nഒരു ദൈവം അനശ്വരതയില്\nഒരു ചെകുത്താന്റെ ശരീരം\nഒരു മനുഷ്യന് പല ഉടയാടകള്‍ക്കുള്ളില്\nഒരു നിശ്വാസം നിന്റെ\nനീ സ്വന്തം കാലുകളില് ഉറച്ചു നില്‍ക്കാനും\nനൃത്തത്തില് എന്നെ വിശ്വസിപ്പിക്കാനും\n'The Dancer and The Dance' (The River Muse Spring Poetry Contest 2013 winner) by Jose Varghese\nTranslated to Malayalam by the poet.\nLink to the English version: http://therivermuse.com/2013/06/14/jose-varghese/\nപോസ്റ്റ് ചെയ്തത് Jose Varghese ല് 9:51 PM അഭിപ്രായങ്ങളൊന്നുമില്ല:


Jasprit Bumrah reaches milestone of 100 IPL wickets with Virat Kohli's dismissal-കോഹ്‌ലിയെ പുറത്താക്കി ഐപിഎല്ലിൽ സെഞ്ചുറി തികച്ച് ബുംറ\nJasprit Bumrah Reaches Milestone Of 100 Ipl Wickets With Virat Kohli Dismissal\nഐപിഎല്ലിൽ ബുംറയുടെ ആദ്യ വിക്കറ്റും കോഹ്‌ലിയായിരുന്നു\nOctober 28, 2020 10:06:43 pm\nഇന്ത്യൻ പ്രീമിയർ ലീഗിൽ മറ്റൊരു നാഴികകല്ല് പിന്നിട്ട് മുംബൈ ഇന്ത്യൻസ് പേസർ ജസ്പ്രീത് ബുംറ. ഇന്ത്യൻ പ്രീമിയർ ലീഗിൽ വിക്കറ്റ് വേട്ടയിൽ ബുംറ സെഞ്ചുറി തികച്ചു. ബാംഗ്ലൂർ നായകൻ വിരാട് കോഹ്‌ലിയെ പുറത്താക്കിയാണ് ബുംറ ലീഗിൽ നൂറു വിക്കറ്റ് നേട്ടം സ്വന്തമാക്കിയത്. ഐപിഎല്ലിൽ ബുംറയുടെ ആദ്യ വിക്കറ്റും കോഹ്‌ലിയായിരുന്നു.\nഐപിഎല്ലിൽ നൂറു വിക്കറ്റ് നേട്ടം സ്വന്തമാക്കുന്ന 16-ാമത്തെ താരമാണ് ബുംറ. ഇന്ത്യൻ താരങ്ങളിൽ ബുംറ 13-ാം താരമാണ്. ഈ നേട്ടത്തിലെത്തുന്ന ഏറ്റവും പ്രായം കുറഞ്ഞ മൂന്നാമത്തെ ബോളറാണ് ബുംറ. ടി20യിൽ താരം 200 വിക്കറ്റും സ്വന്തമാക്കി.\nബാംഗ്ലൂരിനെതിരായ മത്സരത്തിൽ ഏറ്റവും കൂടുതൽ വിക്കറ്റെടുത്തതും ബുംറയായിരുന്നു. കോഹ്‌ലിയെയും ശിവം ദുബെയും പുറത്താക്കിയ ബുംറ അർധസെഞ്ചുറി നേടിയ ദേവ്ദത്ത് പടിക്കലിനെയും കൂടാരം കയറ്റി.\nഅതേസമയം പ്ലേ ഓഫ് ഉറപ്പിക്കാനിറങ്ങിയ മുംബൈക്കെതിരെ 165 റൺസ് വിജയലക്ഷ്യം ഒരുക്കി റോയൽ ചലഞ്ചേഴ്സ് ബാംഗ്ലൂർ. നിശ്ചിത ഓവറിൽ ആറു വിക്കറ്റ് നഷ്ടത്തിലാണ് ആർസിബി 164 അടിച്ചെടുത്തത്. അർധസെഞ്ചുറി നേടിയ മലയാളി താരം ദേവ്ദത്ത് പടിക്കലിന്റെ തകർപ്പൻ ഇന്നിങ്സാണ് ബാംഗ്ലൂരിനെ മികച്ച സ്കോറിലെത്തിച്ചത്.


ജോക്കോവിച്ചും നദാലും ക്വാര്‍ട്ടറില്; ഫെഡറര്‍ക്കു പരിക്ക് : Deepika.com Sports News |\nFriday, May 17, 2019 11:33 PM IST\nറോം: ലോക ഒന്നാം നമ്പര് നൊവാക് ജോക്കോവിച്ച് ഇറ്റാലിയന് ഓപ്പൺ ടെന്നീസിന്‍റെ ക്വാര്‍ട്ടര് ഫൈനലില്. ജര്‍മനിയുടെ ഫിലിപ് കോഷല്‍ചെര്‍ബെറെ പരാജയപ്പെടുത്തിയാണ് ജോക്കോവിച്ച് ക്വാര്‍ട്ടറിലെത്തിയത്. 6-3, 6-0ന്‍റെ അനായാസ ജയമാണ് ലോക ഒന്നാം നമ്പര് നേടിയത്. യുവാന് മാര്‍ട്ടിന് ഡെല് പൊട്രോയാണ് ജോക്കോവിച്ചിന്‍റെ എതിരാളി.\nരണ്ടാം റാങ്ക് റഫേല് നദാല് അനായാസ ജയത്തോടെയാണ് ക്വാര്‍ട്ടറിലെത്തിയത്. നിലവിലെ ചാമ്പ്യനായ നദാല് 6-1, 6-0ന് ജോര്‍ജിയയുടെ നികോളോസ് ബേസിലാഷ് വിലിയെ തോല്‍പ്പിച്ചു. എട്ട് തവണ നദാല് ഇറ്റാലിയന് കിരീടം ഉയര്‍ത്തിയിട്ടുണ്ട്.\nക്വാര്‍ട്ടറിലെത്തിയ ലോക മൂന്നാം നമ്പര് റോജര് ഫെഡറര് വലതുകാലിനേറ്റ പരിക്കിനെത്തുടന്ന് മത്സരത്തിനു മുമ്പ് ടൂര്‍ണമെന്‍റില്‍നിന്നു പിന്മാറി. ക്വാര്‍ട്ടറില് ഗ്രീസിന്‍റെ സ്റ്റെഫാനോസ് സിറ്റ്‌സിപാസായിരുന്നു എതിരാളി. മൂന്നാം റൗണ്ടില് മൂന്നു സെറ്റ് നീണ്ട പോരാട്ടത്തിൽ ക്രൊയേഷ്യയുടെ ബോര്‍ന കോറിച്ചിനെ പരാജയപ്പെടുത്തിയാണ് മുന് ലോക ഒന്നാം നമ്പര് ക്വാര്‍ട്ടറിലെത്തിയത്. 2-6, 6-4, 7-6(9-7)നായിരുന്നു ജയം. 2015നുശേഷം ഫ്രഞ്ച് ഓപ്പണു തിരിച്ചുവരാന് നോക്കുന്ന ഫെഡറര്‍ക്കു തിരിച്ചടിയായിരിക്കുകയാണ് പരിക്ക്.\nക്വിറ്റോവ പുറത്ത്; പ്ലീഷ്‌കോവ സെമിയില്\nവനിതാ സിംഗിള്‍സില് മത്സരത്തിനിടെ പരിക്കേറ്റ പെട്ര ക്വിറ്റോവ പുറത്തായി. മൂന്നാം റൗണ്ടില് മരിയ സകാരിക്കെതിരേയുള്ള മത്സരത്തിനിടെയാണ് ക്വിറ്റോവയ്ക്കു പരിക്കേറ്റത്. 5-7, 7-5, 4-0ന് ക്വിറ്റോവ പിന്നില്‍നില്‍ക്കേണ് പിന്മാറിയത്.\nആദ്യ സെറ്റ് നഷ്ടമായ കരോളിന പ്ലീഷ്‌കോവ രണ്ടും മൂന്നും സെറ്റുകളിലെ അനായാസ ജയത്തോടെ സെമി ഫൈനലിലെത്തി. പ്ലീഷ്‌കോവ 6-7(5-7), 6-2, 6-2ന് വിക്ടോറിയ അസരങ്കയെ പരാജയപ്പെടുത്തി.


മുസ്ലിങ്ങൾ ഹലാലായ സിനിമ മാത്രമാണ് കാണേണ്ടതെന്ന് ഹലാൽ ലൗ സ്റ്റോറി അടിവരയിടുന്നു: റഫീഖ് മംഗലശ്ശേരി | Southlive\nമുസ്ലിങ്ങൾ ഹലാലായ സിനിമ മാത്രമാണ് കാണേണ്ടതെന്ന് ഹലാൽ ലൗ സ്റ്റോറി അടിവരയിടുന്നു: റഫീഖ് മംഗലശ്ശേരി\nTuesday, 20th October 2020, 8:13 pm\nമുസ്ലിങ്ങൾ ഹലാലായ സിനിമ മാത്രമാണ് കാണേണ്ടതെന്നും ഹറാമായ സിനിമകൾ കാണരുതെന്നും ഹലാൽ ലൗ സ്റ്റോറി എന്ന സിനിമ അർത്ഥശങ്കയ്ക്ക് ഇടമില്ലാത്ത വിധം അടിവരയിടുന്നു എന്ന് നാടക സംവിധായകനായ റഫീഖ് മംഗലശ്ശേരി അഭിപ്രായപ്പെട്ടു. മറ്റു പലതിനേയും പോലെ മലയാള സിനിമയേയും ജമാഅത്തുകാർ രണ്ടായി വിഭജിച്ചിരിക്കുകയാണെന്നും അപകടകരമാണ് ഈ പോക്കെന്നും റഫീഖ് മംഗലശ്ശേരി ഫെയ്സ്ബുക്കിൽ കുറിച്ചു. സക്കരിയ സംവിധാനം ചെയ്ത ഹലാൽ ലൗ സ്റ്റോറി എന്ന സിനിമ മുന്നോട്ട് വെയ്ക്കുന്ന രാഷ്ട്രീയവുമായി ബന്ധപ്പെട്ട് വലിയ രീതിയിലുള്ള ചർച്ചകൾ നടക്കുന്നുണ്ട്. ഈ പശ്ചാത്തലത്തിലാണ് സിനിമയെ കുറിച്ചുള്ള തന്റെ നിരീക്ഷണം റഫീഖ് മംഗലശ്ശേരി സാമൂഹിക മാധ്യമത്തിൽ പങ്കുവെച്ചത്.\n2018-ൽ കോഴിക്കോട് ജില്ലാ കലോത്സവത്തിൽ എ ഗ്രേഡും ഒന്നാം സ്ഥാനവും നേടിയ റഫീഖ് മംഗലശ്ശേരി സംവിധാനം ചെയ്ത “കിത്താബ്” എന്ന നാടകം ഇസ്ലാമിക വിരുദ്ധമാണെന്ന് അന്ന് ആരോപണങ്ങൾ ഉയർന്നിരുന്നു. വിവിധ മുസ്ലിം സംഘടനകൾ നാടകത്തിനെതിരെ പ്രതിഷേധവുമായി രംഗത്ത് വരികയും. നാടകം അവതരിപ്പിച്ച വേദിയിലേക്ക് എസ്.ഡി.പി.ഐ പ്രവർത്തകർ പ്രതിഷേധവുമായി എത്തുകയും ചെയ്തിരുന്നു. ഇതേ തുടർന്ന് നാടകം പിൻവലിക്കാൻ സ്കൂൾ മാനേജ്മെന്‍റ് നിർബന്ധിതരായിരുന്നു. പ്രശസ്ത എഴുത്തുകാരനായ ഉണ്ണി ആറിൻെറ വാങ്ക് എന്ന ചെറുകഥയുടെ പ്രചോദനം ഉൾക്കൊണ്ടായിരുന്നു റഫീഖ് മംഗലശ്ശേരി “കിത്താബ്” എന്ന നാടകം ആവിഷ്കരിച്ചത്. കോഴിക്കോട് മേമുണ്ട ഹയർ സെക്കൻഡറി സ്കൂളായിരുന്നു നാടകം അവതരിപ്പിച്ചത്.\nറഫീഖ് മംഗലശ്ശേരിയുടെ ഫെയ്സ്ബുക്ക് കുറിപ്പ്:\nഹലാൽ ലൗ സ്‌റ്റോറി തുടക്കം മുതൽ ഒടുക്കം വരെ ചർച്ച ചെയ്യുന്നത് സിനിമ ഹലാലാണോ ഹറമാണോ എന്നാണ് …!\nസർക്കാസം പോലെ കടന്നു പോവുന്ന ഈ ചർച്ച പലപ്പോഴും ജമാഅത്തുകാർ നടത്തുന്ന ഒരു സ്വയം വിമർശനമല്ലേ എന്ന് തോന്നാവുന്നതുമാണ് ..!\nഎന്നാൽ ക്ലൈമാക്‌സിലെ “ഹലാൽ Cut ” എന്ന ഒരൊറ്റ ഡയലോഗിലൂടെ, മുസ്ലീങ്ങൾ ഹലാലായ സിനിമ മാത്രമാണ് കാണേണ്ടതെന്നും, ഹറാമായ സിനിമകൾ കാണരുതെന്നും ഹലാൽ ലൗ സ്റ്റോറി എന്ന സിനിമ അർത്ഥശങ്കയ്ക്ക് ഇടമില്ലാത്ത വിധം അടിവരയിടുന്നു ….!!\nഅങ്ങിനെ ജമാഅത്തുകാർ മറ്റു പലതിനേയും പോലെ മലയാള സിനിമയേയും രണ്ടായി വിഭജിച്ചിരിക്കുന്നു ….! ,\nഒന്ന് : മുസ്ലീംങ്ങൾ കാണാൻ പാടില്ലാത്ത ഹറാമായ സിനിമ ….!\nരണ്ട് :മുസ്ലീങ്ങൾക്ക് കാണാൻ പറ്റുന്ന ഹലാലായ സിനിമ …!\nപേടിക്കണം കൂട്ടരേ ,,,,അപകടകരമാണ് ഈ പോക്ക് ….!\nകാരണം, കാവിവത്ക്കരണം പോലെത്തന്നെ അപകടമാണ് ഇസ്ലാമിക വത്ക്കരണവും ….!\nജമാഅത്ത് ഇസ്ലാമി എന്നത് ആർ എസ് എസ്സിനേക്കാൾ ഭീതിദമായ് മാറാൻ കെല്പുള്ള ഒരു തീവ്ര മുസ്ലീം സംഘടനയാണ് ….!\nഓർക്കുക, ഹിന്ദു രാഷ്ട്രം എന്നത് ലോകത്തെവിടെയും ഇതുവരെ പ്രാവർത്തികമാവാത്ത ഒരു സങ്കൽപ്പം മാത്രമാണ് …!\nഎന്നാൽ ഇസ്ലാമിക രാഷ്ട്രം എന്നത് അങ്ങിനെയല്ല, പല കാലങ്ങളിലായ് പല ദേശങ്ങളിലും ജനാധിപത്യത്തേയും മതേതരത്വത്തേയും കുഴിച്ചുമൂടി പ്രാവർത്തികമാക്കിയ ഒന്നാണത് …!!


Divasa Rashi Phalam: Daily Horoscope 30 November 2019; ഇടവം രാശിക്കാർക്ക് ജോലി സംബന്ധമായി ചില പ്രശ്നങ്ങൾക്ക് സാധ്യത! - today horoscope in malayalam 30 november 2019 | Samayam Malayalam\ntoday horoscope in malayalam 30 november 2019\nDaily Horoscope 30 November 2019; ഇടവം രാശിക്കാർക്ക് ജോലി സംബന്ധമായി ചില പ്രശ്നങ്ങൾക്ക് സാധ്യത!\nSamayam Malayalam | Updated: 30 Nov 2019, 11:25:00 AM\nമേടം രാശിക്കാർക്ക് ഇന്ന് അനുകൂല ദിവസം. മിഥുനം രാശിക്കാർ സാമ്പത്തിക കാര്യങ്ങളിൽ ശ്രദ്ധിക്കണം. ചിങ്ങം രാശിക്കാർക്ക് ബന്ധു സമാഗമത്തിന് സാധ്യത.\nരാശിഫലം: നിങ്ങളുaടെ ഇന്നത്തെ ദിവസം എങ്ങിനെ ?\nവിവാഹിതര്‍ക്ക് ഇന്ന് ഏറ്റവും മികച്ച ദിവസങ്ങളിലൊന്നായിരിക്കും. നിങ്ങളുടെ ഉത്സാസകരമായ പ്രവര്‍ത്തന രീതി സഹപ്രവര്‍ത്തകരെ ആകര്‍ഷിച്ചേക്കും. ഇന്ന് സമാധാനം നിറഞ്ഞ ദിവസമായിരിക്കും. എന്നാൽ നിങ്ങളുടെ കോപം നിയന്ത്രിക്കാൻ ശ്രദ്ധിക്കണം. സഹപ്രവര്‍ത്തകരോട് സംയമനത്തോടെ പെരുമാറിയില്ലെങ്കിൽ നിങ്ങളുടെ ജോലിയെ തന്നെ പ്രതികൂലമായി ബാധിച്ചേക്കും. കുടുംബ കാര്യങ്ങളിൽ അൽപം കൂടെ ഉത്തരവാദിത്വം കാണിക്കാൻ ശ്രമിക്കണം. സാമ്പത്തികമായി മെച്ചപ്പെട്ടതായിരിക്കും. ആരോഗ്യ കാര്യത്തിൽ ശ്രദ്ധവേണം.വിദ്യാര്‍ത്ഥികൾ ഇന്ന് അലസത കാണിക്കാൻ സാധ്യതയുണ്ട്.\nകടം കൊടുത്ത പണം ഇന്ന് തിരിച്ചു കിട്ടുന്നതിന് സാധ്യതയുണ്ട്. കുടുംബത്തോടൊപ്പം കൂടുതൽ സമയം ചിലവഴിക്കാനാകും. ജോലി സ്ഥലത്ത് ചില പ്രശ്നങ്ങൾ നേരിടേണ്ടി വരുന്നത് നിങ്ങലെ അസ്വസ്ഥനാക്കാൻ സാധ്യതയുണ്ട്. സഹോദരങ്ങളുമായുള്ള ബന്ധം കൂടുതൽ ദൃഢമാകും. പങ്കാളിയിൽ നിന്നും മികച്ച സഹകരണം പ്രതീക്ഷിക്കാം. സാമ്പത്തിക ഇടപാടുകളിൽ സൂക്ഷ്മത പാലിക്കുന്നത് നന്നായിരിക്കും. ആരോഗ്യം അനുകൂലമാണ്. ചെറിയ ചില അസ്വസ്ഥകൾ മാറ്റി നിര്‍ത്തിയാൽ ഇന്ന് നിങ്ങൾക്ക് അനുകൂലമായ ദിവസമായിരിക്കും.\nചില പുതിയ കാര്യങ്ങൾ പഠിക്കുന്നതിന് അവസരം ലഭിക്കും. ചിലവ് നിയന്ത്രിക്കാൻ ശ്രമിക്കണം. ജോലി സമ്മര്‍ദ്ദം വര്‍ദ്ധിക്കാൻ ഇടയുണ്ട്. സുഹൃത്തുക്കളോടൊപ്പം സമയം ചിലവഴിക്കാനാകുന്നത് നിങ്ങൾക്ക് മാനസികോല്ലാസം നൽകും. പങ്കാളിയുമായി വാക്ക് തര്‍ക്കങ്ങൾക്ക് സാധ്യതയുണ്ട്.വൈകുന്നേരത്തോടെ സാമ്പത്തിക ലാഭത്തിന് സാധ്യതയുണ്ട്. ലഹരി പദാര്‍ത്ഥങ്ങളുടെ ഉപയോഗം ഇന്ന് നിങ്ങൾക്ക് ദോഷം ചെയ്യും. കുട്ടികളുമായി ആവശ്യങ്ങൾ നിറവേറ്റാനാകുന്നതിൽ സംതൃപ്തി തോന്നും. സായാഹ്നം ചില കാര്യ തടസ്സങ്ങൾ നേരിട്ടേക്കാം. ആരോഗ്യപരമായും ചില അസ്വസ്ഥതകൾക്ക് സാധ്യതയുണ്ട്.\nഇന്ന് തികച്ചും സന്തോഷവും സമാധാനവും നിറഞ്ഞ ദിവസമായിരിക്കും. അപ്രതീക്ഷിത നേട്ടങ്ങൾക്ക് സാധ്യതയുണ്ട്. നിങ്ങളുടെ ആകര്‍ഷകമായ വ്യക്തിത്വം കാരണം പുതിയ സുഹൃത്തുക്കളെ നേടാനാകും. പ്രണയിതാക്കൾക്കും ഇന്ന് ചില അപ്രതീക്ഷിത കാര്യങ്ങൾ നേരിട്ടേക്കാം. കുടുംബത്തിലുള്ള ചില അസ്വാരസ്യങ്ങൾ ചെറിയ ചില മാനസിക വിഷമത്തിന് ഇടയാക്കിയേക്കും. ഉദര സംബന്ധമായ അസ്വസ്ഥകൾക്ക് സാധ്യതയുള്ളതിനാൽ ഭക്ഷണ കാര്യങ്ങളിൽ ശ്രദ്ധ വേണം. പഴയകാല സുഹൃത്തുക്കളുമായി ഒത്തുചേരുന്നതിന് അവസരമുണ്ടാകും.\nഇന്ന് ചില പ്രധാനപ്പെട്ട തീരുമാനങ്ങൾ എടുക്കേണ്ടി വന്നേക്കാം. അത് ചില അസ്വസ്ഥതകൾക്കും പരിമുറുക്കങ്ങൾക്കും കാരണമാകും. അപ്രതീക്ഷിത സാമ്പത്തിക ലാഭത്തിന് സാധ്യതയുണ്ട്. കുടുംബത്തേക്കാൾ കൂടുതൽ ജോലിയ്ക്ക് പ്രാധാന്യം നൽകാതിരിക്കാൻ പ്രത്യേകം ശ്രദ്ധിക്കേണ്ടതാണ്. ഇന്ന് ചില ചെറു യാത്രകൾക്ക് സാധ്യതയുണ്ട്. സാമ്പത്തിക നഷ്ടമുണ്ടാവാതെ സൂക്ഷിക്കണം. ആരോഗ്യപരമായി അനുകൂല ദിവസമായിരിക്കും. പങ്കാളിയുടെ സാമീപ്യം സന്തോഷം നൽകും. ബന്ധു സമാഗമത്തിന് സാധ്യതയുണ്ട്.\nപണമിടപാടുകൾക്ക് അനുകൂലമായ ദിവസമാണ്. ഇന്ന് ഒരു അപ്രതീക്ഷിത വാര്‍ത്ത കേൾക്കുന്നതിനുള്ള സാധ്യതയുണ്ട്. ആരോഗ്യ സംരക്ഷണത്തിനായി വിശ്രമം ആവശ്യമായി വരും. ജോലിയിൽ ചില ബുദ്ധിമുട്ടുകൾ നേരിട്ടേക്കാം. പൂര്‍ത്തിയാക്കാനുള്ള ജോലികൾ ഇന്ന് തീര്‍ക്കാൻ സാധിക്കും. വിവാഹിതര്‍ക്ക് ഇന്ന് അനുകൂല ദിവസമാണ്. സായാഹ്നത്തോടെ മികച്ച സാമ്പത്തിക ലാഭം പ്രതീക്ഷിക്കാം.\nDaily Horoscope 29 November 2019; കർക്കടകം രാശിക്കാർക്ക് ദീർഘദൂര യാത്രകൾക്ക് സാധ്യത!ആര്‍ട്ടിക്കിള് ഷോ\nWeb Title : today horoscope in malayalam 30 november 2019


എല്ലാം കാവ്യയുടെ തീരുമാനം; ഇതെന്തൊരു നിയമം; ഹാജരാകേണ്ട സ്ഥലം കാവ്യയ്ക്ക് തന്നെ തീരുമാനിക്കാന് അവസരം നല്‍കിയ ക്രൈം ബ്രാഞ്ച് തീരുമാനത്തിൽ ഞെട്ടി ; ഇത് കള്ളക്കളി ! - metromatinee.com Lifestyle Entertainment & Sports\nനടിയെ ആക്രമിച്ച കേസില് കാവ്യാ മാധവന് തിങ്കളാഴ്ച കോടതിയിൽ ഹാജരാകാൻ നോട്ടീസ് നൽകിയിരിക്കുകയാണ്. എന്നാൽ അതിനിടയിൽ ഞെട്ടിക്കുന്ന സംഭവം ഹാജരാകേണ്ട സ്ഥലം കാവ്യയ്ക്ക് തന്നെ തീരുമാനിക്കാന് അവസരം നല്‍കിയ ക്രൈം ബ്രാഞ്ച് തീരുമാനമാണ്.\nചോദ്യം ചെയ്യലിന് ഹാജരാകാനുള്ള സ്ഥലം ഏതെന്ന് കാവ്യക്ക് തീരുമാനിക്കാം. സാക്ഷിയായ സ്ത്രീക്ക് നല്‍കിയ ആനുകൂല്യമാണിതെന്ന് ക്രൈബ്രാഞ്ച് വ്യക്തമാക്കി. എന്നാല് ചോദ്യം ചെയ്യലിന് നിശ്ചയിച്ചിരിക്കുന്ന ദിവസമോ സമയത്തിനോ മാറ്റമുണ്ടാവില്ല.\nചെന്നൈയിലുള്ള കാവ്യാ മാധവന് ഇന്ന് തിരിച്ചെത്തുമെന്നാണ് അന്വേഷണ ഉദ്യോഗസ്ഥര്‍ക്ക് ലഭിച്ചിരിക്കുന്ന വിവരം. അന്വേഷണ സംഘത്തിന് മുന്നില് തിങ്കളാഴ്ച ഹാജരാവണമെന്നാവശ്യപ്പെട്ടാണ് ക്രൈം ബ്രാഞ്ച് നോട്ടീസ് നല്‍കിയിരിക്കുന്നത്. ആലുവ പൊലീസ് ക്ലബ്ബില് ഹാജരാകാനായിരുന്നു നിർദേശം.\nഅതിനിടെ, കഴിഞ്ഞ ദിവസം നടിയെ ആക്രമിച്ച കേസില് കാവ്യയുടെ പങ്ക് സംശയിക്കാവുന്ന ഡിജിറ്റല് തെളിവുകളുണ്ടെന്ന് അന്വേഷണ സംഘം കോടതിയെ അറിയിച്ചിരുന്നു. കാവ്യയുടെ പങ്ക് സംബന്ധിച്ച് ദിലീപിന്റെ സഹോദരി ഭര്‍ത്താവ് സുരാജ് ശരത്തിനോട് സംസാരിക്കുന്ന ശബ്ദരേഖയും കോടതിയില് സമര്‍പ്പിച്ചിരുന്നു.\nRelated Topics:Featured, koodevide, Malayalam Serial\nസുപ്രിയയെ കണ്ടുടനെ കസേരയില് നിന്നും എഴുന്നേറ്റ് ശ്രീനിധി, നടിയെ തിരിഞ്ഞുപോലും നോക്കാതെ, അടുത്തിരുന്ന യാഷിന് കൈകൊടുത്ത് സുപ്രിയ മേനോന്; ഇത് വളരെ ചീപ്പ് ഷോയായിപ്പോയി, സുപ്രിയയ്‌ക്കെതിരെ രൂക്ഷവിമര്‍ശനം\nഇതാണ് വമ്പൻ തിരിച്ചടി ; വക്കീലന്മാർ ഇനി അഴിയെണ്ണും ; 25 ലക്ഷം രൂപയും5സെൻറ് ഭൂമിയും വാഗ്ദാനം ചെയ്ത ബി രാമൻ പിള്ളയും അകത്താകും? ; അതിജീവിതയുടെ പരാതിയിൽ ദിലീപിന്റെ3അഭിഭാഷകർക്ക് കേരള ബാർ കൗൺസിൽ നോട്ടീസ്!


My Reviews | എന്റെ അവലോകനങ്ങള്: 2009\nPosted by Manikandan O V at Thursday, November 05, 2009 14 comments:\nPosted by Manikandan O V at Saturday, October 03, 2009 10 comments:\nഅക്ഷന്തവ്യം ഈ അലംഭാവം\nപോലീസിന്റെ ഭാഗത്തുനിന്നും ഉണ്ടായ അലംഭാവം ഒരു വ്യക്തിയുടെ ജീവൻ നഷ്ടപ്പെടാനിടയാക്കിയ സാഹചര്യം ആണ് ഈ പോസ്‌റ്റെഴുതാൻ എന്നെ പ്രേരിപ്പിച്ചത്. പത്രവാർത്തകളിൽ നിന്നും മനസ്സിലാക്കുന്നത് ഇങ്ങനെയാണ്. മദ്യപിച്ച് വാഹനമോടിച്ചു എന്നാരോപിച്ച് പോലീസ് കസ്റ്റഡിയിൽ എടുത്ത വ്യക്തി യഥാസമയം വൈദ്യസഹായം കിട്ടാത്തതിനെ തുടർന്ന് മരിച്ചു. സംഭവം നടക്കുന്നത കഴിഞ്ഞ വ്യാഴാഴ്ചയാണ്. പിതാവിനെ സന്ദർശിച്ച ശേഷം കാക്കനാട്ടുള്ള ക്വാർട്ടേഴ്സിലേയ്ക്ക് മടങ്ങുകയായിരുന്നു പാലക്കാട് സെൻ‌ട്രൽ എൿസൈസ് അസിസ്റ്റന്റ് കമ്മീഷണർ ശ്രീ ഉമേഷ്. യാത്രക്കിടയിൽ അദ്ദേഹത്തിന്റെ രക്തസമ്മർദ്ദം കൂടുകയും അദ്ദേഹം ഓടിച്ചിരുന്ന കാർ നിയന്ത്രണം വിട്ട് ഒരു ഓട്ടോറിക്ഷയിലും കാലനടയാത്രക്കാരിയായ ഒരു സ്ത്രീയുടെ ദേഹത്തും ഇടിച്ചശേഷം നിൽക്കുകയായിരുന്നു. നാട്ടുകാർ വിവരം അറിയിച്ചതിനെ തുടർന്ന് സ്ഥലത്തെത്തിയ ഞാറയ്ക്കൽ പോലീസ് കാറിൽ അബോധാവസ്ഥയിൽ ഛർദിച്ച് കിടക്കുകയായിരുന്ന ഉമേഷിനെ സ്‌റ്റേഷനിൽ എത്തിക്കുകയും മദ്യപിച്ചതാണെന്ന ധാരണയിൽ രണ്ടരമണിക്കൂറോളം സ്‌റ്റേഷനിൽ ഇരുത്തി. ഇതിനിടയിൽ അദ്ദേഹത്തിന്റെ ഭാര്യ അദ്ദേഹത്തെ മൊബൈൽ ഫോണിൽ വിളിക്കുകയും ഇത് അറ്റന്റ് ചെയ്ത് പോലീസ് ആൾ സ്‌റ്റേഷനിൽ പോലീസ് കസ്റ്റഡിയിലാണെന്ന് അറിയിക്കുകയും ചെയ്തു. ഭർത്താവ് രക്തസമ്മർദ്ദം ഉള്ള ആളാണെന്നും അദ്ദേഹം സെൻ‌ട്രൽ എൿസൈസ് അസിസ്റ്റന്റ് കമ്മിഷണർ അണെന്നും ഉള്ള വിവരം അവർ പോലീസിനെ അറിയിക്കുകയും ചെയ്യുന്നു. അപ്പോൾ മാത്രമാണ് കസ്റ്റഡിയിൽ എടുത്ത വ്യക്തിയെ വൈദ്യപരിശോധനയ്ക്ക് വിധേയനാ‍ക്കാൻ പോലീസ് തയ്യാറാവുന്നത്. എന്നാൽ അപ്പോഴേക്കും രണ്ടരമണിക്കൂർ കഴിഞ്ഞിരുന്നു. ഈ സമയം കൊണ്ട് ഉയർന്ന രക്തസമ്മർദ്ദം മൂലം ശ്രീ ഉമേഷിന്റെ മസ്തിഷ്കത്തിൽ രക്തസ്രാവം ഉണ്ടാവുകയും രക്തം കട്ടപിടിച്ചതിനെ തുടർന്ന് സ്ഥിതി കൂടുതൽ ഗുരുതരമാവുകയും ചെയ്തിരുന്നു. ഞാറയ്ക്കൽ ഗവണ്മെന്റെ ആശുപത്രിയിൽ എത്തിച്ച അദ്ദേഹത്തെ ഉടനെ എറണാകുളത്തേയ്ക്ക് മാറ്റാൻ ഡോൿടർ നിർദ്ദേശിക്കുകയും അദ്ദേഹത്തെ എറണാകുളം മെഡിക്കൽ ട്രസ്റ്റ് ആശുപത്രിയിൽ പ്രവേശിപ്പിക്കുകയും ചെയ്തു. എന്നാൽ ഇന്നലെ അദ്ദേഹം അന്തരിച്ചു. അദ്ദേഹത്തിന് വൈദ്യസഹായം ലഭ്യമാക്കുന്നതിൽ ഉണ്ടായ കാലതാമസം ആണ് പ്രധാനമായും മരണകാരണം.\nവൈപ്പിനിൽ ഞാറയ്ക്കൽ പോലീസ്‌റ്റേഷന് ഒന്നരകിലോമീറ്റർ ചുറ്റളവിൽ ഒരു ഗവണ്മെന്റ് ആശുപത്രി ഉൾപ്പടെ മൂന്ന് ആശുപത്രികളാണുള്ളത്. അപകടം നടന്ന മനാട്ടുപറമ്പിനും ഞാറയ്ക്കൽ പോലീസ് സ്‌റ്റേഷനും ഇടയ്ക്ക് ഒരു ഗവണ്മെന്റ് ആശുപത്രിയും ഒരു സ്വകാര്യ ആശുപത്രിയും ഉണ്ട്. ഇവയുടെയെല്ലാം മുൻപിലൂടെയാണ് ശ്രീ ഉമേഷിനെ പോലീസ്‌റ്റേഷനിൽ എത്തിച്ചത്. എന്നാൽ വൈദ്യസഹായം ലഭ്യമാക്കേണ്ടതില്ലെന്നും ആൾ മദ്യപിച്ചതു തന്നെയാണെന്നും ഉള്ള മുൻ‌വിധിയായിരുന്നു പോലീസിനുണ്ടായിരുന്നത്. മദ്യപിച്ച് വാഹനമോടിച്ചതാണെങ്കിൽ പോലും എത്രയും പെട്ടന്ന് അത് ബ്രീത്ത് അനലൈസർ ഉപയോഗിച്ച ഉറപ്പുവരുത്തണം എന്ന് നിയമം അനുശാസിക്കുന്നു. ഇപ്രകാരം കസ്റ്റഡിയിൽ എടുക്കുന്ന വ്യക്തി അബോധാവസ്ഥയിലാണെങ്കിൽ ആവ്യക്തിയെ അടിയന്തിരമായി വൈദ്യപരിശോധനയ്ക്ക് വിധേയനാക്കേണ്ടതാണെന്നും വ്യവസ്ഥയുണ്ട്. എന്നാൽ ഈ ചട്ടങ്ങളെല്ലാം ഇവിടെ ലംഘിക്കപെടുകയായിരുന്നു. പോലീസിന്റെ ഭാഗത്തുനിന്നും ഉള്ള അനാസ്ഥതന്നെയാണ് ഈ ജീവൻ നഷ്ടപ്പെടാൻ കാരണം.\nസംഭത്തെക്കുറിച്ച് മനുഷ്യാവകാശകമ്മീഷൻ സ്വമേധയാ അന്വേഷണം ആരംഭിച്ചിട്ടുണ്ട്. കൂടാതെ പോലീസ് തലത്തിലുള്ള അന്വേഷണം ഐ ജി ശ്രീ വിൻസന്റ് എം പോൾ നടത്തുമെന്ന് ആഭ്യന്തരമന്ത്രി ശ്രീ കോടിയേരി ബാ‍ലകൃഷ്ണൻ അറിയിച്ചിട്ടുണ്ട്. ഈ അന്വേഷണങ്ങൾ കുറ്റക്കാർക്ക് ശരിയായ ശിക്ഷ നൽകുമെന്നും ഇത്തരം സംഭവങ്ങൾ ആവർത്തിക്കാതിരിക്കാൻ സഹായകമാകുമെന്നും പ്രത്യാശിക്കാം.\nPosted by Manikandan O V at Thursday, June 25, 2009 20 comments:\nമഴപെയ്താൽ മുങ്ങുന്ന ബസ്‌റ്റേഷൻ\nദീർഘമായ ഒരു യാത്രയ്ക്കു ശേഷം രാത്രി വളരെ വൈകി 1:30-നാണ് ഞാൻ ശനിയാഴ്ച രാത്രി എറണാകുളം കെ എസ് ആർ ടി സി ബസ്റ്റാന്റിൽ എത്തുന്നത്. ജോലി സംബന്ധമായി പീരുമേടിൽ പോയി അവിടത്തെ മഴയും കോടയും എല്ലാം അനുഭവിച്ച് തണുത്തുവിറച്ച് ഒരു വിധം കോട്ടയം ബസ്റ്റാന്റിലും അവിടെ നിന്നും അവസാനത്തെ എറണാകുളം ബസ്സിൽ കയറി രാത്രി 1:30ന് എറണാകുളത്തും എത്തി. യാത്രയിൽ മിക്കവാറും എല്ലാ സ്ഥലത്തും സാമാന്യം നന്നായി മഴ പെയ്യുന്നുണ്ടായിരുന്നു. എറണാകുളത്ത് എത്തിയപ്പോഴേയ്ക്കും മഴ ശമിച്ചിരുന്നു. ശനിയാഴ്ച രാത്രികളിൽ പൊതുവെ തിരക്കു കൂടുതൽ കാണേണ്ടതാണ്. പതിവിനു വിപരീതമായി വളരെ ശൂന്യമായിരുന്നു ബസ്റ്റാന്റ്.\nആകെ വിരലിൽ എണ്ണാവുന്ന യാത്രക്കാർ മാത്രമാണ് അപ്പോൾ ബസ്‌റ്റേഷനിൽ ഉണ്ടായിരുന്നത്. കെ എസ് ആർ ടി സി യെ “ലാഭകരമാക്കാൻ” സ്വകാര്യ ബസ് മുതലാളിമാരെ കടത്തിവെട്ടുന്ന രീതിയിൽ ശ്രീ മാത്യു ടി തോമസ് എടുത്ത നടപടികൾമൂലം ഞങ്ങൾ വൈപ്പിൻ പറവൂർ മേഖലയിൽ ഉള്ളവർക്ക് രാത്രികാലങ്ങളിൽ ഇപ്പോൾ കെ എസ് ആർ ടി സിയും പ്രയോജനപ്രദമല്ല. മുൻപ് 12:10നും, 1 മണിക്കും പറവൂർ വഴിയുണ്ടായിരുന്ന സർവീസുകൾ ലാഭകരമല്ല എന്ന കാരണം പറഞ്ഞ് നിറുത്തലാക്കിയത് മാത്യു ടി തോമസിന്റെ കാലഘട്ടത്തിലാണ്. രാത്രികാലങ്ങളിലെ ഇത്തരം ഓർഡിനന്രി സർവീസുകൾ നിറുത്തലാക്കി സൂപ്പർ ഫാസ്റ്റ് ഉൾപ്പടെയുള്ള ബസുകൾക്ക് യാത്രക്കാർ ആവശ്യപ്പെടുന്ന എല്ലാ സ്ഥലത്തും സ്‌റ്റോപ്പ് അനുവദിക്കുകയുമാണ് ഈ മാന്യദേഹം ചെയ്തത്. അതു വഴി യാത്രക്കാർക്ക് സാമ്പത്തിക നഷ്ടവും കെ എസ് ആർ ടി സി ക്ക് കൊള്ള ലാഭവും. സീറ്റിങ്ങ് കപ്പാസിറ്റിയിൽ മാത്രം യാത്രകാർ അനുവദിക്കപ്പെട്ടിട്ടുള്ള ഇത്തരം സർവീസുകൾ പകൽ പലപ്പോഴും ആളെ കുത്തിനിറച്ചണല്ലൊ സർവ്വീസ് നടത്തുന്നത്. ഇത്രക്കെല്ലാം യാത്രക്കാരെ പിഴിഞ്ഞിട്ടും യാത്രക്കാർക്ക് ആവശ്യമായ അടിസ്ഥാന സൗകര്യങ്ങൾ നൽകാൻ ഇക്കൂട്ടർ ശ്രദ്ധിക്കുന്നില്ല എന്നതിന്റെ ഏറ്റവും വലിയ തെളിവാണ് ശനിയാഴ്ച രാത്രിയിൽ കണ്ട എറണാകുളം കെ എസ് ആർ ടി സി ബസ്‌റ്റേഷൻ. ശക്തമാ‍യ ഒരു മഴ പെയ്താൽ മുഴുവൻ വെള്ളവും ബസ്‌റ്റേഷന്റെ അകത്ത് സംഭരിക്കപ്പെടും.\nമുൻ‌കാലങ്ങളിൽ ബസുകൾ പാർക്ക് ചെയ്യുന്ന സ്ഥലവും വെള്ളക്കെട്ടിൽ ആകുമായിരുന്നു. എന്നാൽ വർഷങ്ങൾക്ക് മുൻ‌പ് ഇവിടം കോൺ‌ക്രീറ്റ് ചെയ്ത് പൊക്കിയതിനാൽ അത് ഒഴിവായി. എന്നാൽ ബസ്‌റ്റേഷന്റെ കെട്ടിടത്തിനകത്ത് ഇരച്ചു കയറുന്ന വെള്ളം ഒഴിവാക്കാ‍ൻ ഒരു നടപടിയും ഇതുവരെ ഉണ്ടായിട്ടില്ല. കച്ചവടസ്ഥാപനങ്ങളും ഒഫീസ് മുറികളും എല്ലാം വെള്ളത്തിൽ തന്നെ.\nഅന്വേഷണ കൗണ്ടറിൽ പോലും നീന്തിക്കടക്കാതെ എത്താൻ കഴിയാത്ത അവസ്ഥ. ഇതിനുള്ളിൽ തന്നെയാണ് ജീവനക്കരുടെ വിശ്രമത്തിനുള്ള സ്ഥലവും. മറ്റുപലതിലും ശക്തിയുക്തം പ്രതികരിക്കുന്ന തൊഴിലാളി യൂണിയനുകൾ ഇതിൽ മൗനം പാലിക്കുന്നതെന്തെന്നു മനസിലാവുന്നില്ല.\nവെള്ളത്തിൽ മുങ്ങിയ വോൾവോ പരസ്യം.\nയാത്രക്കാർക്ക് വിശ്രമിക്കുന്നതിനുള്ള ബഞ്ചുകൾ. അതും വള്ളത്തിൽ തന്നെ. രാത്രിസർവീസ് പലതും നിറുത്തലാക്കിയതു മൂലം ബസ്‌റ്റേഷനിൽ പെട്ടുന്ന യാത്രക്കാ‍രുടെ ദുരിതം ഇരട്ടിയാക്കുന്നു ഈ വെള്ളക്കെട്ട്. നേരം പുലരുന്നതു വരെ നിന്നു കഴിച്ചുകൂട്ടേണ്ട ഗതികേടിലാണ് യാത്രക്കാർ. മലിന ജലവും, മഴവെള്ളവും എല്ലാം കൂടിക്കലർന്ന ഈ വെള്ളത്തിൽ ഇറങ്ങിയാൽ തന്നെ കാൽ ചൊറിയാൻ തുടങ്ങും. എറണാകുളത്തിന്റെ എല്ലാ മാലിന്യവും ഈ വെള്ളത്തിൽ അടങ്ങിയിരിക്കും.\nഅന്തർസംസ്ഥന ബസുകളുടെ ടിക്കറ്റ് ബുക്ക് ചെയ്യുന്ന ഓഫീസിനോടു ചേർന്ന് യാത്രക്കാർക്ക് വിശ്രമിക്കാൻ ഒരുക്കിയിട്ടുള്ള ഇരിപ്പിടങ്ങൾ. ഇവയ്ക്കു പിന്നിലായി ഭിത്തിയിൽ വെള്ളം ആദ്യം ഉണ്ടായിരുന്ന് നില അറിയാം. ഞാൻ ഇവിടെ എത്തുമ്പോൾ ഏകദേശം അരയടിയ്ക്കു മേൽ വെള്ളം ഉണ്ടായിരുന്നു. യാത്രക്കാരെ പരമാവധിപിഴിയുകയും മിക്കവാറും എല്ലാ നിയമങ്ങളും പരസ്യമായി ലംഘിക്കുകയും ചെയ്യുന്ന ഈ സർക്കാർ പൊതുമേഖലാ സ്ഥാപനം എന്നെങ്കിലും ഗതിപിടിക്കും എന്ന പ്രത്യാശ എനിക്കില്ല.\nകെ എസ് ആർ ടി സിയെ സംബന്ധിക്കുന്ന കെ എസ് ആർ ടി സി യുടെ ജനദ്രോഹങ്ങൾ എന്ന പഴയ ഒരു പോസ്റ്റിലേയ്ക്കും നിങ്ങളൂടെ ശ്രദ്ധക്ഷണിക്കുന്നു.\nPosted by Manikandan O V at Monday, June 08, 2009 19 comments:\nLabels: KSRTC, പലവക\nPosted by Manikandan O V at Tuesday, May 26, 2009 43 comments:


ലെെസൻസുള്ള ഒരു തോക്ക് എങ്ങനെ സ്വന്തമാക്കാം? - ഇ വാർത്ത | evartha gun and license kerala\nലെെസൻസുള്ള ഒരു തോക്ക് എങ്ങനെ സ്വന്തമാക്കാം?\nഒരു തോക്ക് എങ്ങനെ സ്വന്തമാക്കാം. പാവപ്പെട്ടവനാകട്ടെ അതിശക്തനാകട്ടെ ജീവിതകാലത്ത് ഒരിക്കലെങ്കിലും ഇങ്ങനെ ചിന്തിക്കാത്തവർ കുറവായിരിക്കും. നാട്ടിൽ നടക്കുന്ന അനീതിയും അക്രമവുമൊക്കെ കാണുമ്പോൾ നേരിൻ്റെ പക്ഷം നിന്നു പോരാടുന്ന ഒരാൾ ഇത്തരത്തിൽ ചിന്തിക്കാം. ഒരു കൊള്ളക്കാരനും അങ്ങനെ ചിന്തിക്കാം. തോക്ക് എന്ന ആയുധം അത്രത്തോളം മനുഷ്യനെ മോഹിപ്പിച്ചിട്ടുണ്ട്. ട്രിഗർ വലിച്ചാൽ വെടിയുണ്ട പായുന്ന ആ ആയുധത്തോളം മറ്റൊരു ആയുധവും മനുഷ്യനെ ഇത്രയേറെ മോഹിപ്പിച്ചിട്ടില്ല എന്നു തന്നെ പറയേണ്ടിവരും.\nപക്ഷേ ഈ ആഗ്രഹങ്ങൾ ആഗ്രഹങ്ങളായിത്തന്നെ തുടരും. അതും ഇന്ത്യ പോലുള്ള ഒരു ജനാധിപത്യരാജ്യത്ത്. ആഗ്രഹിക്കുന്നവർക്കെല്ലാം ഈ രാജ്യത്ത് തോക്ക് കൊണ്ടുനടക്കാനാവില്ല. അതിന് ക‌ർശനമായ മാനദണ്ഡങ്ങളുണ്ട്. പ്രധാനമായും തോക്ക് ഉപയോഗിക്കുവാൻ ലൈസൻസ് വേണം എന്നുള്ളതു തന്നെയാണ്.\nഇതിനിടയിൽ ഒരു കാര്യം കൂടി പറഞ്ഞോട്ടെ. നാടൻ തോക്കുകൾ നാട്ടിൽ സർവ്വസാധാരണമാണ്. ആവശ്യമുള്ളവർക്ക് ഇരുചെവിയറിയാതെ നിർമ്മിച്ചു നൽകുന്നവർ നാട്ടിലുണ്ട്. പക്ഷേ മോഹിക്കാൻ വരട്ടെ. സംഗതി നിയമവിരുദ്ധമാണ്. ഇത്തരം കള്ളത്തോക്കുകൾ ഉപയോഗിച്ചാൽ എപ്പോൾ അകത്തു കിടന്നുവെന്നു ചോദിച്ചാൽമതി. ആയുധ നിയമപ്രകാരം രണ്ട് മുതൽ10 വർഷം വരെ അഴിയെണ്ണാനുള്ള വകുപ്പും അതിനുണ്ട്.\nഇനി ഒരുപക്ഷേ അത്യാവശ്യം കൊണ്ട് ഒരു ലെെസൻസൊക്കെ എടുത്ത് ഒരു തോക്ക് സ്വന്തമാക്കിയെന്നിരിക്കട്ടെ. ലൈസൻസുള്ള തോക്കാണെങ്കിൽ പോലും അതിനുമുണ്ട് ഉപയോഗിക്കുവാൻ ചില നിബന്ധനകൾ. അത്തരം തോക്കുകൾ ആത്മരക്ഷാ‌ർത്ഥം മാത്രമേ ഉപയോഗിക്കാവൂ. അങ്ങനെയല്ലെങ്കിൽ അത് ക്രിമിനൽ കുറ്റമാണ്. അതും അഴിയെണ്ണുവാനുള്ള വകുപ്പുണ്ടെന്നു സാരം.\nതോക്കിൻ്റെ അവസ്ഥ ഇങ്ങനെയൊക്കെയാണെങ്കിലും ലൈസൻസിനായി മാസത്തിൽ 20 അപേക്ഷകളെങ്കിലും ഓരോ കളക്ടറേറ്റിലും ലഭിക്കുന്നുണ്ടെന്നുള്ളതാണ് വസ്തുത. അപേക്ഷിക്കുന്നവരിൽ ലിംഗവേർതിരിവൊന്നുമില്ല കേട്ടാ. സ്ത്രീകളും പുരുഷൻമാരും അപേക്ഷകൾ നൽകുന്നുണ്ട്.\n2020 ജനുവരി വരെ കേരളത്തിൽ 2,954 പേർക്ക് തോക്ക് ലൈസൻസ് ലഭിച്ചിട്ടുണ്ട്. ഇതിൽ 27 പേർ സ്ത്രീകളാണ്. ഏറ്റവും കൂടുതൽ ലൈസൻസ് ലഭിച്ചിട്ടുള്ളത് കണ്ണൂർ ജില്ലയിലാണ്. 380 പേർക്കാണ് ഇവിടെ ലെെസൻസ് കിട്ടിയത്. ഇടുക്കിയിൽ 340 പേർക്കും മലപ്പുറത്ത് 310 പേർക്കും ലെെസൻസ് ലഭിച്ചിട്ടുണ്ട്. അതേസമയം ഏറ്റവും കുറവ് വയനാട് ജില്ലയിലാണ്. 69 പേർ മാത്രമാണ് ഇവിടെ ലെെസൻസുള്ളവർ.\nഇനി എങ്ങനെയാണ് ഒരു തോക്കിൻ്റെ ലെെസൻസ് ലഭിക്കുന്നതെന്നു നോക്കാം. തോക്കിൻ്റെ ആവശ്യം വിശദമാക്കിക്കൊണ്ട് ജില്ലാ കളക്ടർക്ക് അപേക്ഷ സമർപ്പിക്കാം. കളക്ടർ അപേക്ഷ എ.ഡി.എമ്മിന് കൈമാറും. അതിനുപിറകേയാണ് അന്വേഷണം വരുന്നത്. എസ്.പിക്കോ പൊലീസ് കമ്മിഷണർക്കോ ആണ് അതിൻ്റെ ചുമതല. തോക്ക് ആവശ്യപ്പെടുന്നത് സ്വയരക്ഷയാണോ, വ്യക്തിക്ക് എതിരെ ഭീഷണിയുണ്ടോ, മോഷണമോ അക്രമമോ ഭയക്കാൻ സമ്പന്നനാണോ, അപേക്ഷിച്ച വ്യക്തിയുടെ പേരിൽ ക്രിമിനൽ കേസ് ഉണ്ടോ, നിലവിൽ പ്രതി ചേർക്കപ്പെട്ടിട്ടുണ്ടോ എന്നുള്ള കാര്യങ്ങളൊക്കെ പരിശോധിക്കും. മാത്രമല്ല വ്യക്തിപരമായ സ്വഭാവവും മാനസികാരോഗ്യവും മുഖ്യം.\nസ്റ്റേഷൻ ഹൗസ് ഓഫീസർ അന്വേഷിച്ച് റിപ്പോർട്ട് കളക്ടർക്ക് എത്തും. തോക്കിന് അർഹതയുണ്ടെങ്കിൽ രണ്ടുമാസത്തിനകം ലൈസൻസ് ലഭിക്കുകയും ചെയ്യും. പുതിയ കേന്ദ്ര നിയമം അനുസരിച്ച് ലൈസൻസ് അഞ്ചു വർഷമാണ്.\nലഭിക്കുന്ന ലൈസൻസ് ഹാജരാക്കി ഇഷ്ടമുള്ള സിവിലിയൻ തോക്ക് വാങ്ങാം. കൊച്ചി, കോഴിക്കോട്, തിരുവനന്തപുരം എന്നിവിടങ്ങളിൽ അംഗീകൃത തോക്ക് വിൽപ്പന കടകളുണ്ട്. വാങ്ങിയശേഷം തോക്ക് ഉണ്ടകൾ സഹിതം പൊലീസ് സ്‌റ്റേഷനിൽ ഹാജരാക്കണം. വിവരങ്ങൾ രേഖപ്പെടുത്തിയശേഷം തോക്ക് ഉപയോഗിക്കാൻ പൊലീസ് പഠിപ്പിക്കും.\nതോക്കിന് ലെെസൻസ് കിട്ടിക്കഴിഞ്ഞാലും അതുപയോഗിക്കുവാൻ നിബന്ധനകളുണ്ട്. കാൽമുട്ടിന് താഴെയേ വെടിവയ്ക്കാവൂ, അതും ആത്മരക്ഷാർത്ഥം മാത്രം. തോക്ക് ദുരുപയോഗം ക്രിമിനൽ കുറ്റമാണ്. നാട്ടിലെ അക്രമ സാഹചര്യങ്ങളിൽ തോക്ക് പൊലീസ് സ്റ്റേഷനിൽ സറണ്ട‌ർ ചെയ്യണം. ആ കാലയളവിൽ ഉടമയ്ക്ക് പൊലീസ് സംരക്ഷണം നൽകുകയാണ് പതിവ്.\nക്രിമിനൽ കേസിലെ പ്രതികൾ, സ്ത്രീകളെയും കുട്ടികളെയും ഉപദ്രവിച്ചവർ, ജയിൽ ശിക്ഷ അനുഭവിച്ചവർ, സാമൂഹ്യവിരുദ്ധർ, മാനസികരോഗികൾ, പൊലീസ് സംരക്ഷണം ഉള്ളവർ എന്നിവർക്ക് ലെെസൻസിന് അപേക്ഷിക്കുവാൻ യോഗ്യതയില്ല എന്നുകൂടി ഓർക്കുക.\nTopics: Collectorate gun Liense